
TEOGONINIS MITAS: ASMENYS 


Lietuvių teogonijos problema yra spręstina, norint išnag- 
rinėti jei ne panteono struktūrą, tai hierarchiją, be to, struktūrą ir 
hierarchiją gali nušviesti lietuvių dievų tarpusavio santykiai. Lie- 
tuvių dievų santykių problema neišvengiamai spręstina, norint 
pamėginti spręsti lietuvių panteono klausimą. Taigi problemos 
ir klausimai atsiremia vienas į kitą. O panteono apskritai proble- 
ma juolab subrendusi, nes N. Vėliaus monografija, nagrinėjanti 
lietuvių Velnią, N. Laurinkienės - Perkūną, J. Balio, A. J. Greimo, 
iš dalies M. Gimbutienės darbai, besiremiantys empirine me- 
džiaga, ganėtinai apibendrino kai kurių dievų funkcijas ir kon- 
krečias jų sąsajas su kitais dievais. Remiantis mitologijos tyrinėji- 
mais, galima pamėginti nustatyti bendrą sąsajų lauką, t. y. imtis 
lietuvių panteono rekonstrukcijos; o jos pradžia - giminystės 
ir kitų santykių nustatymas. Ši studija — tik ilgo darbo pradžia, 
ir vis dėlto manytume, kad jame pateiksimos rekonstrukcijos, 
viena vertus - pateiks apibendrintą mitologinių tyrinėjimų vaiz- 
dą, antra vertus - pasiūlys tam tikrą kelią, kuriuo galėtų sukti 
lietuvių panteono rekonstrukcija. Išsyk noriu tarti, kad „panteo- 
no rekonstrukcija“ nėra įmanoma, tegalime šiek tiek pasiaiškin- 
ti jo sandaros ypatumus, truputį nuvokti apie kai kurių dievų 
tarpusavio santykius, dievų genezę ir pan. Bet ir tas „nuvoki- 
mas“ nėra nei metų, nei dešimtmečio darbas, tai tiesiog ilgas 
ieškojimo vyksmas. 

Dievų sąrašai, žinomi nuo XIII a., išvardija dievus tam tik- 
ra seka, tik ankstyvuosiuose šaltiniuose (Jono Malalos kronikos 
intarpe, Ipatijaus metraštyje) ji aiškiai turi struktūrą, ir dievai 
religiniu požiūriu dėstomi gana nuosekliai, o vėlesni šaltiniai, 
ypač XVI a. autorių (Jonas Lasickis, Motiejus Strijkovskis), nuo- 
seklumo nesilaiko, dievų vardijimo tvarka rodosi atsitiktinė, ir 
atspindi arba pačių šaltinių autorių bei jų žinių nenuoseklumą, 
arba vėlyvą mitologijos destrukcijos fazę, kurioje dievų ypač 
pagausėja, ir ankstesnioji tvarka subyra. Įdomu, kad XVII a. 
pabaigoje rašęs Motiejus Pretorijus panteoną sutvarko pagal 
dievų funkcijas, ir itin grakščiai, tačiau tai jau vėlyvas dalykas, ir 
tokio aiškumo priežastys gali būti labai įvairios (tarkime, paties 
Pretorijaus įžvalgos). Apskritai dievai pagal globojamas funkci- 
jas pasiskirstę labai ambivalentiškai, jos dažnai maišosi, dub- 
liuojasi. Hierarchiniai dievų santykiai šaltiniuose retkarčiais pa- 
minimi ar kartais įmanomi šiek tiek rekonstruoti pagal vidinę 
išvardijimų struktūrą, tačiau jų giminystė beveik visada neaiški. 

Dievų santykių rekonstravimas turėtų prasidėti nuo gimi- 
nystės klausimų, kadangi būtent jie leidžia nuvokti teogoniją, 
dievų kilmės, dievų kartų kaitos istoriją, kuri vienaip ar kitaip 
lemia esamą panteono sąrangą. O giminystės klausimai geriau- 
siai nušviesti ne istoriniuose šaltiniuose, o lietuvių tautosakoje, 
kuriai šie dalykai neabejotinai įdomūs. Painiausia ir drauge mito- 
logiškai reikšmingiausia yra svarbiausioji lietuvių tautosakos tria- 
da - Dievas, Perkūnas, Velnias, jų tarpusavio santykiai ir sąsajos 
su kiek nuošalyje esančia Laume, kartais gretinama ar painioja- 
ma su Laime. 

Dievas ir Perkūnas 


XIX a. pabaigoje - XX a. pradžioje užrašytoje tautosakoje 
Dievo ir Perkūno santykiai grupuotini į kelias galimas šių santy- 
kių variacijas. 

Dievas ir Perkūnas — artimos hierarchijos ar net lygūs. XIX a. 
pab. užrašytoje sakmėje teigiama, jog Žemaičiai įsivaizduoja 
Perkūną gyvenantį danguje, kur jis įžengęs gyvas, ir, jei Dievo 
nebūtų, jis būtų Dievu, bet kadangi Dievas niekada nemiršta, 
„tai ir Perkūnas negalįs būti Dievu, nors pirmiaus jis valdęs svie- 
tą ir neretai nužengdavęs ant žemės, idant žinotų, kaip eina 
žmonėms ant svieto“!. Šitokia samprata galėtų atspindėti ypač 
seną Perkūno ir Dievo santykių tarpsnį, kai Perkūnas tikriausiai 
dėl savo sąsajų su karių ir valdovų luomu buvo realiai iškilęs į 
panteono priekį, o tai ypač tikėtina XIII-XIV a. (apie tai dar kal- 
bėsime). Esama ir kitų užuominų, kuriuose Dievas ir Perkūnas 
nusakomi kaip artimos hierarchijos partneriai, plg.: „Perkūno ir 
Dievo santykiai yra geri, nes jis padeda Dievui tvarkyti pasaulį, 
ir saugoja žmones nuo velnių ', „Perkūno santykiai su Dievu yra 
geri, nes Dievas pyksta ant velnių, o Perkūnas jam padeda ir 
nori kiekvienu atveju nutrenkti velnią'?. 

Perkūnas yra Dievo tarnas. Tai dažna ištarmė, tikriausiai krikš- 
čionybės lemta. Plg.: „Perkūnas - tai Dievo tarnas, o Velnias - tai 
jo priešas. Dėl to Perkūnas kur tik nutverdamas, šaudo Velnią“, 
„Perkūnas esąs Dievo pasiuntinys. Perkūno trenkimas jau Dievo 
numatytas iš anksto“, „Perkūnas Dievo klauso, nes yra jo pa- 
siuntinys — ką jam Dievas įsako, tai tą jis ir daro'*. 

Perkūnas Dievo sutvertas. Tai logiškas sekmuo iš Perkūno - 
Dievo tarno įvaizdžio. Tikėtina, kad čia susiduriame su krikščio- 
niška įtaka, bet tai gali būti kažkokios mitologinės giminystės 
atspindys. Plg.: „Perkūną sutvėrė Dievas trankyti velniams“, „Per- 
kūnas buvo pasaulyje iš eilės devintas sutvertas'*. 

Perkūnas Dievo paimtas į dangų. Tai gana dažnas motyvas. 
Plg.: „Senovėje Perkūnas gyveno aukštame neprieinamame kal- 

ne. Jis buvo visų Žmonių perbiamas. Bet kai atsirado velniai, 
Perkūną Dievas pašišaukė pas save,liepė jam gaudyti velnius ir 
pavedė valdyti visą orą. Ir dabar Perkūnas valdo orą, bet ant 
žemės nusileisti negali“, „Perkūnas pirmiau, sako, gyvenęs že- 
mėje, bet jį Dievas paėmė į dangų. Dabar gyvena danguj. 

Kartais šis motyvas aiškiai euhemeristinis, plg.: „Perkūnas 
seniau gyveno žemėje ir buvo geras valdovas, žmonių buvo 
labai mylimas. Dabar gyvena debesyse, ten jis turi puikius rū- 
mus ir dvarą“. Mintis, kad Perkūną Dievas paėmė į dangų tik- 
riausiai atsiranda, derinant senuosius ir krikščioniškus įvaizdžius, 
todėl čia labai tinkamas krikščioniškas šv. Elijo atitikmuo (Elijas 
ST pasakojime buvo gyvas paimtas į dangų). Plg.: „Perkūnas 
(arba, kaip žmonės sako, apaštalas Alijošius), gyveno žemėj, bet 
jį Dievas paėmė su siela ir kūnu į dangų“, „Perkūnas yra laiko- 
mas šv. Eliju“ ir pan“. 

Perkūno kilmė tabuizuota. Tai, mūsų požiūriu, pats įdomiau- 
sias, mįslingiausias, deja, draugę ir vienintelis liudijimas: „Iš kur 
Perkūnas - niekas nežino. Vieną kartą Panelė Švč. klausė Dievo“: 
„Iš kur pasidarė Perkūnas?“ O Dievas sako: „Be manęs niekas 
nežino ir tau nereikia žinoti“. Dievas čia pasirodo informuotas 
geriausiai, bet gana netikėtai savo informaciją nuslepia. 

Perkūnas - Dievo sūnus. Ši versija galėtų atskleisti tiek ta- 
buizacijos mįslę, tiek daugelį kitų Dievo ir Perkūno santykių 
tautosakoje neaiškybių. Visų pirma tai dažnai kalboje pasiro- 
dantis junginys Perkūnas Dievaitis bei tai, kad Perkūnas dažnai 
apskritai vadinamas Dievaičiu. Dievaičiu greičiausiai galėtų būti 
vadinamas Dievo sūnus. N. Laurinkienė savo Perkūnui skirtoje 
monografijoje pastebi nemažą skaičių kiekį Perkūno Dievaičio 
atvejų, primena ir M. Pretorijaus aiškinimą, jog Dievaitis reiškia 
tiesiog Dievo sūnų, sūnaitį, J. A. von Brando užuominą apie 
„žaibuojantį Dievaitį“ ir kitus šaltinių bei tautosakos elementus, 
pažymi, kad „Dievaičio traktavimas kaip Dievo sūnaus vertas 
dėmesio“?. N. Vėlius Perkūną be išlygų laiko Dievo sūnumi, Die- 
vaičiu?. Tiesa, aiškaus ir nedviprasmiško sakmių sluoksnio, Per- 

kūną tiesiai nusakančio kaip Dievo sūnų, neturime, nors frag- 
mentų esti, plg.: „Prieš sūnaus Dievo užgimimą, kol griaustinio 
nebuvo, tai tada visokių painiavų būdavo, o kai griaustinis atsi- 
rado, tai tada viskas nuo žemės nusivalė“'?. Tačiau reikia turėti 
omenyje, kad Perkūno ir Dievo santykiai tautosakoje stipriai 
krikščionybės paveikti, o krikščionybėje Dievo Sūnaus vieta už- 
imta ypač reljefiškai. Tad ir tiekos fragmentų pakaktų Perkūno 
dievasūnystei paliudyti. 

Mėginant apibendrinti. Dievo ir Perkūno santykiai lietuvių 
tautosakoje ganėtinai įvairuoja, tačiau atrodo, kad juose galėtu- 
me įžiūrėti kelis vaizdinių sluoksnius, susikimbančius į gana aiš- 
kius įvaizdžius. 

1. Perkūnas kaip labai galingas, artimas Dievui, kadaise 
valdęs pasaulį - tikriausiai tai įvaizdis, priklausąs senajai lietuvių 
oficialiajai religijai, XIII-XIV a. iškėlusiai Perkūno reikšmę į pir- 
mą vietą. 

2. Velnią persekiojančio Perkūno įvaizdis greičiausiai yra 
santykinai vėlyvas, krikščionybės paveiktas, bet tikrai ikikrikš- 
čioniškos kilmės, nes lietuvių tradicijoje Perkūno - Velnio opozi- 
cija mitologiškai labai stipri, be to, ją patvirtina ir indoeuropie- 
tiškos tradicijos nagrinėjimai. 

3. Perkūno kaip Dievo sąjungininko įvaizdis nuolatos išlai- 
komas net stipriai sukrikščionintoje pasaulėžiūroje; Perkūnas 
niekaip nesiduoda demonizuojamas ar paneigiamas. Jis visada 
artimas Dievui ir patikimas jo partneris. Prie šio įvaizdžio visiš- 
kai dera ir Perkūno kilmės tabuizacija, kurią paaiškina Perkūno 
kaip Dangaus Dievo Sūnaus įvaizdis. 

4. Krikščioniški vaizdiniai, mėginantys Perkūną įterpti į 
sinkretišką valstietiškos krikščionybės erdvę, „teologiškai“ jį 
sankcionuoti, viena vertus, per Elijo-Alijošiaus, antra vertus — 
per Perkūno kaip Dievo tarno, pasiuntinio motyvą. 

Dievas ir Velnias 


Dievo ir Velnio santykiai tautosakoje gana komplikuoti. 
Dievo ir Velnio opozicija neabejotina, tačiau Dievas toje opozici- 
joje nėra aktyvus, jis pats Velnio nepersekioja - tai paveda Per- 
kūnui. Galima manyti, kad tai deus otiosus bruožas, teigti, jog 
Dievas tą darbą tiesiog paveda Perkūnui kaip realus ar nomina- 
lus jo valdovas, tačiau lietuvių sakmėse pasirodantis Dievas nėra 
radikaliai priešingas Velniui, jų priešingumas realizuojasi jud- 
viejų tarpusavio lenktyniavime, tarkime, kuriant gyvūnų ar au- 
galų rūšis, o kurdami pasaulį jie bendradarbiauja. 

Dievas ir Velnias — broliai. Tai įdomiausia, mūsų požiūriu, 
tautosakinė Dievo ir Velnio santykių versija. Kalbant apie pa- 
saulio sukūrimą, kai kurios sakmės mini, kad Dievas ir Velnias 
buvo broliai", netgi dar daugiau, Velnias vyresnis už Dievą, plg..: 
„Kad kitąkartą ponasdievs vaikščiojęs su Liucium. Jiedu buvę 
tikri broliai. Liucius buvęs didesnis, o ponasdievs mažesnis. Ta- 
da ponasdievs ir praaugęs Liucių viena nakčia - par mažąjį pirš- 
telį didesnis. Mat, Liucius jį vedžiojęsys, auginęs. Tai daugiau, kai 
ponasdievs palikęs diktesnis ir galingesnis už Liucių, tai jis visą 
savo galybę įgijęs“. Daugelis kitų sakmių tiesiog pamini, kad 
pasaulio pradžioje buvę Dievas ir Velnias (Liucius), tik jų pir- 
mapradiškumo temos nepaliečia. 

Velnias - Dievo pagalbininkas. Šią temą tautosakoje nagrinė- 
jęs ir sakmes surinkęs N. Vėlius pastebi, kad, pasaulį kuriant, 
Velnias yra Dievo pagalbininkas, vykdąs visus Dievo įsakymus 
(Dievas, norėdamas sukurti angelus, liepia Velniui iš marių at- 
nešti du akmenėlius, putų, o sumanęs sukurti žemę, liepia iš 
marių dugno atnešti žemės sėklų, smėlio, molio ar šiaip žemių, 
Velnias per pirmapradį vandenyną iria Dievą laiveliu)". 

Velnias - Dievo priešininkas. Šiuos sakmių motyvus nagri- 
nėjęs N. Vėlius pastebi, kad Velnias, atlikdamas Dievo užduotis, 
beveik visada nusižengia ir taip pakenkia pirminiam Dievo su- 
manymui (sukuria balas, akmenis, nelygumus, nors Dievas žemę 

buvo užmanęs lygią, Dievas sukuria angelus, Liucius - velnius, 
Dievas sukuria vieversį, Velnias - rupūžę, apskritai Dievas suku- 
ria gerus, naudingus gyvūnus, Velnias - kenkėjus, plėšrūnus)“. 

Mėginant apibendrinti. Svarbiausias, mūsų požiūriu, Dievo 
1r Velnio giminystės klausimas galimas nusakyti gana patikimai. 
Jiedu broliai. Tai yra du broliai kūrėjai, pasirodantys daugelio 
izoliuotų tautų mitologijose, vienas jų turi triksteriškų bruožų, 
kuriant pasaulį ir jo esinius iš dalies padeda pirmajam, tačiau 
daugiausiai trukdo, gadina pirmojo sumanymus*. Šitokie pir- 
mapradžiai įvaizdžiai gali realizuotis įvairiai, tarkime, į griežtą 
dualizmą kaip kad Spenta Mainju ir Angra Mainju, Ormuzdas ir 
Arimanas Zaratustros mokyme ir zaratustrizme, tačiau ir zara- 
tustrizme pabrėžiama, kad jiedu - broliai. 

Tai, kad lietuvių Dievas tiesiogiai nekenkia Velniui, irgi liu- 
dija jų artumą. Velniui Dievas nebaisus, Dievas, pasak vienoje 
sakmėje ištartų Velnio žodžių, yra „geras senis“, „geras sene- 
lis“*“. Dievas ir Velnias yra greičiau opoziciški, bet ne priešiški. 
Tiesa, čia kyla visiškai natūralus klausimas - o kas gi šių brolių 
tėvas (tėvai?). 

Pagrindiniai sakmėse ryškėjantys įvaizdžiai tokie: 

1. Dievas ir Velnias yra broliai, jie pirmapradžiai, abu jie 
dievai, nepaisant tam tikro koniliktiškumo, gana gerai sutin- 
kantys. 

2. Jų konfliktas sublimuojamas į koniliktiškumą laikų pra- 
džioje, kovojant dėl pirmenybės ir pasaulį kuriant, o mitologi- 
nėje dabartyje - į Perkūno ir Velnio konfliktą. 

3. Be abejo, oficialiojoje lietuvių religijoje, į pirmą vietą 
iškylant Perkūnui, turėjo prasidėti Velnio demonizacijos proce- 
sas, kurį dar sustiprino krikščionybė. Vis dėlto Dievas ir Velnias 
į tiesioginį konfliktą nesueina ir krikščionybės stipriai paveikto- 
je tautosakoje — tai liudija labai archajišką ir labai stiprų Dievo 
bei Velnio mitologinį, taip pat giminišką artumą. 

Perkūnas ir Velnias 


Apie Perkūno ir Velnio konfliktą jau pakankamai kalbėta; 
pastebėjome, kad Perkūnas čia pasirodo kaip Dievo valios vyk- 
dytojas, bet tai galėtų būti vėlyvoka, krikščioniškos pasaulėžiū- 
ros paveikta motyvacija, sustiprinusi ir taip stiprių pirmapradiš- 
kumo bruožų turintį Perkūno ir Velnio priešiškumą. Lietuvių 
tautosakoje yra ir kitų Perkūno bei Velnio koniliktą aiškinančių 
priežasčių. 

Esminė nesantaika. Perkūnas ir Velnias apskritai esti priešai. 
Lietuvių tikėjimai teigia: „Perkūnas velnius mušąs, nes Velnias 
esąs Perkūno priešas“, „Perkūnas Velnio neapkenčia, kur tik pa- 
mato, tai jį trenkia“, „Perkūnas su Velniu labai bloguos santy- 
kiuos. Perkūnas nori velnius užmušti, ir jie slepias po medžiais, 
akmenimis“, „Perkūnas su Velniu nesugyvena: jie vienas kitą 
persekioja“". Čia konflikto priežastis nenurodoma, pasakomas 
tik pats priešiškumo faktas. Tačiau ir iš šitų fragmentų matome, 
kad Perkūnas velnius tranko ir dėl asmeninio priešiškumo. 

Perkūno priešiškumo priežastis — tvarkos, gėrio sergėjimas. Yra 
užuominų, kad Perkūnas velnius persekioja, norėdamas nuskais- 
tinti pasaulį, plg.: „Perkūnas muša velnius, čystydamas žemę“, 
„Perkūnas muša velnius gilyn iš šio pasaulio“, „Perkūnas nori 
visus velnius suvaryti į peklą“. Perkūnas pats yra geras: „Perkū- 
nas žmonėms daro visuomet tik gera. Velnias priešingai: sten- 
giasi žmones tarpusavy supykinti“, Perkūnas muša velnius, nes 
jie daro žmonėms pikta: „Perkūnas velnius tranko todėl, kad jie 
apgaudinėja žmones", „Perkūnas Velnio nekenčia ir jį tranko, 
kadangi jis gundo žmogų“ *. Šiuose tikėjimuose Perkūną matome 
kaip tvarkos garantą, kuris velnius novija, norėdamas sunaikin- 
H jų keliamą sumaištį, netvarką; Perkūnas čia kvalifikuojamas 
kaip kosminė, Velnias - kaip chaoso jėga; matome, kad prieštara 
tarp Perkūno ir Velnio radikali. 

Perkūno atributikos išniekinimas (vagystė) kaip nesantaikos prie- 
žastis. Sakoma, kad „Perkūnas velnius tranko dėl to, kad velniai 

pavogė jo kirvį , arba: „Velnias nuo Perkūno pavogė peilį, tai 
Perkūnas ant jo baisiai perpyko ir kai jį pamato, paleidžia kirvį ir 
pataiko į medį ar žmogų". Kirvis šiaip yra Perkūno atributas, 
plg.: „Perkūnas - senis su varine barzda, vienoje rankoje laiko 
ožį už virvės, o kitoje kirvį, „Perkūnas - senis, pasikinkęs į dvi- 
ratį ožį ir su juo važinėja po debesis“ ir pan.?. Kitur nesantaikos 
motyvacija panaši —- „Perkūnas su velniu nesutinka todėl, kad 
velniai pagauna Perkūno oželį ir smaloj verda“?! - čia, matyt, turi- 
mas omenyje Perkūno ryšys su ožiu, arba teigiama, kad Velnias iš 
po Perkūno pavogė „krūvą akmenų“*, o Perkūnas padangėse 
turi akmenų, svaidosi akmeniniais kirveliais ar akmens kulipko- 
mis, važiuoja per akmenis virš debesų“ - akmenys čia tikriausiai 
sietini su dangaus tvirtuma, su danguje esančiais akmenimis, 
akmeniniu dangaus skliautu, žinomu daugeliui mitologijų. An- 
tra vertus, mitologiškai akmuo yra nedidelis kalnas, tuo pačiu ir 
branduolys, iš kurio atsiranda ar susidaro kalnas, kalno simbo- 
lis“, o Perkūnas siejamas su kalnu. 

Moters pagrobimas kaip nesantaikos priežastis. Šis motyvas 
mums labai įdomus dėl tolesnės jo plėtotės Perkūno našlio ar 
žmonos neturinčio Perkūno įvaizdyje. Sakoma, kad „Perkūnas 
su Velniu nesutinka todėl, kad Velnias pavogęs Perkūno dukte- 
rį', „Velnias su Perkūnu visada pykstasi. Velnias Perkūno žmoną 
sudraskęs“?. Šią temą nagrinėsime specialiame skirsnyje. 

Mėginant apibendrinti. Kad ir kaip šios nesantaikos kilmę 
beaiškintume, jos rezultatas - kova. Ji mitologiškai svarbi, tu- 
rinti kosmogoninės, pirmapradės kovos požymių. Perkūnas iš 
debesų ar dangaus žaibais tranko Velnią: tai primena universalų 
mitologinį indoeuropiečių siužetą. Apibendrindamas griausma- 
valdžio Indros ir slibino Vritros (Vrtra) kovą, kai Indra pribaigia 
slibiną jo paties angoje, žaibu nurėžia jo galvą, M. Eliade teigia: 
„Nutrenkti gyvatę žaibu ir nukirsti jai galvą tolygu kūrybos 
aktui, perėjimui nuo to, kas neišreikšta, prie to, kas išreikšta, 
nuo to, kas neturi formos, prie to, kas turi formą“*. Perkūnas, 
žaibais ir akmenimis trankydamas Velnią, atlieka tą pačią kos- 

minę funkciją, „grynindamas“, „apvalydamas“ žemę nuo chao- 
so, palaikydamastvarką. Pagal N. Vėlių, lietuvių folklorinis Vel- 
nias yra labai artimas gyvatės įvaizdžiui, turi gyvatiškų bruožų, 
tautosakoje netgi painiojamas, tapatinamas su gyvate?. Perkū- 
no kova su Velniu turi pirmapradės indoeuropiečių pagrindinia- 
me mite vaizduojamos kovos bruožų?: Griausmavaldis yra ant 
kalno, danguje, prie Pasaulio medžio viršūnės; gyvatė (slibinas) 
- apačioje. Gyvatė pagrobia galvijus, vandenis ir slepiasi apačioje 
— po kosminiu kalnu, Pasaulio medžiu, urve; pavirsdama įvai- 
riais gyvūnais; Griausmavaldis savo kūju, žaibu sudaužo gyvatės 
slėptuvę, ji slepiasi požemių vandenyse, Žemėje baigiasi sausra, 
pasirodo vanduo, ima lyti. Lygiai taip pat ir Perkūno-Velnio ko- 
vos atveju; Velnias slepiasi nuo Perkūno, pasiversdamas gyvū- 
nais, po akmenimis, medžių drevėse, Perkūnas jį tranko žaibais; 
nutrenkia į požemius (pragarą, peklą), prasideda lietus arba šios 
kovos metu lyja. 

Atitinkamai galima teigti, kad Perkūno ir Velnio kova, ne- 
santaika yra labai sena, kilusi dar iš pasaulio kūrimo laikų, tiesa, 
neaišku, ar ji visiškai pirmapradė, ar atsiradus tegu ir kosmogoni- 
niame, bet laike. Perkūnas ir Velnias yra opozicinė pora, bet 
mitologinis opoziciškumas nebūtinai realizuojamas kova, jis ga- 
li būti užslėptas, neaktualizuojamas. 

Mintį, kad Perkūno ir Velnio priešprieša yra vis dėlto ne 
pirmapradė, o „atsiradusi“ ,galėtų patvirtinti Velnio vagystės mo- 
tyvas. Nuodugniai šią temą nagrinėjusi N. Laurinkienė pažymi, 
kad šis motyvas lietuvių tautosakoje pakankamai išplėtotas?, 
bet vis dėlto teigia, kad Perkūno ir Velnio nesantaikos priežastis 
menkai teatskleista ir linkusi manyti, kad jo priežastis - principi- 
nė dangaus ir požemio, tvarkos ir chaoso opozicija“. Ko gero, 
bent jau šiuo metu tektų manyti, jog šiedu motyvai vienas kitą 
papildo, ir principinė priešprieša motyvuoja Velnio vagystę, o 
pastaroji - priešpriešą. 

Antra vertus, mėginant šios priešpriešos atsiradimą (ar su- 
stiprėjimą) sutalpinti į baltų religijų istorijos išklotinę, reikėtų 

sutikti su N. Vėliumi, kuris, pasirėmęs indoeuropietiškais ir baltiš- 
kais duomenimis, nustatė Velnio kaip požemių dievo ir gyvulių 
augintojo, iš dalies ir kaimo bendruomenės globėjo bei Perkūno 
kaip griausmavaldžio, su aukštutinėmis sferomis, kariais susiju- 
sio dievo, funkcijas ir teigė: 

„Šis antagonizmas rodo [...] dangaus dievų, siekiančių dar- 
nos ir harmonijos, nusistatymą prieš žemės ir požemio dievus, 
kuriems daugiau ar mažiau būdingas chaosas, gaivališkų, nesu- 
tramdomų jėgų prasiveržimas. Jis atspindi ir nevienodą atskirų 
socialinių sluoksnių padėtį indoeuropiečių visuomenėse [...]. Ka- 
rių garbinamų dievų pergalė prieš gyvulių augintojų ir žemdir- 
bių dievus tarsi rodė ir sankcionavo aukštesnę karių socialinio 
sluoksnio padėtį [...]. Mito apie griausmo dievo ir jo priešininko 
kovą ryšys su karių ideologija padeda nustatyti šio mito amžių. 
Atrodo, kad pats mitas yra atsiradęs kartu su visuomenės dife- 
renciacija, vienų socialinių sluoksnių iškėlimu, o kitų pažemini- 
mu. Todėl ir priešiški Velnio santykiai su Perkūnu yra jaunesni 
užjo palyginti dar draugiškus santykius su Dievu. Tačiau ir tie 
„jaunesni“ santykiai jau yra matuojami keliais tūkstantmečiais" ?!. 


Sutuoktinės problema 


Jau seniausiose mums žinomose religijose, visų pirma Ar- 
timųjų Rytų, o ir ne vienoje indoeuropietiškoje, svarbiausieji 
dievai turi sutuoktinės. Kai kurie menkesni dievai, kokių nors 
smulkių funkcijų globėjai, kartais jomis neaprūpinami, bet jie ir 
patys susilaukia labai menko mitologinio bei kultinio dėmesio. 
Svarbiausiųjų dievų sutuoktinės kartais pasilieka savo didžiųjų 
vyrų šešėlyje, tačiau joms vis vien statomos šventyklos, o ne 
kartą, drovintis tiesiogiai kreiptis į ypač svarbų dievą, prašy- 
mas išdėstomas jo antrajai pusei, tarsi numanant, kad dievo 
sutuoktinės prašymo jis tiesiog; negali neišklausyti. Kartais mo- 
teriškoji dieviškosios poros pusė prilygsta vyriškajai (Izidė ir 
Oziris), kartais pranoksta (hetitų Saulės deivė, visos karalystės 

svarbiausioji globėja, hetitų kulte bėi valstybinėje ideologijoje 
smarkiai lenkianti savo partnerį). Lietuvių mitologijoje akivaiz- 
du - Dievas, Perkūnas, Velnias porų neturi. Ir tai iš pirmo žvilgs- 
nio kiek šokirūoja, juk vis dėlto poros gali neturėti vienas, du 
dievai, bet štai pagrindinis atsekamas lietuvių mitologijos die- 
vų trejetas in corpore sutuoktinių neturi. Tai ne atsitiktinumas — 
trys atsitiktinumai jau yra dėsnis. Juolab kad šie dievai nėra 
viengungiai, nevedę, nevaisingi. Už jų bemoterystės slypi kaž- 
kokios istorijos ir intrigos, tiesa — labai tolimame fone. Ir juos 
tris reikėtų vadinti ne senberniais ar nevedusiais — jie tiesiog, 
bemoteriai. 

Dievo sutuoktinės problema. Lietuvių Dievas, kurį etiologi- 
nėse ir mitologinėse sakmėse matome kaip Dievą senelį, pačios 
neturi. Pasaulio kūrimo metu jis veikia vienas, tiesa, Velnio pa- 
dedamas. Žmones moko, baudžia, kviečiasi pas save - taip pat 
vienas. Galima manyti, kad taip yra dėl to, kad Dievas įkūnija 
patį pirmapradį principą, jis yra pradžių pradžia, ir jokio kito 
prado šalia negali būti. Bet šalia jo yra Velnias. Kelios mitologi- 
nės sakmės Velnią įvardija kaip jaunesnį ar net vyresnį Dievo 
brolį taigi su pradmenimis čia dar ne viskas aišku. Vis dėlto įma- 
noma teigti, kad Dievo pirmapradiškumas lietuvių mitologijoje, 
susidūręs su krikščionybės Dievo pirmapradiškumu, eliminavo 
moterišką dievybę, buvusią šalia jo. Bet niekas nedingsta be 
pėdsakų. Kur toji moteris? Tegu ir susiliejusi su kokiu nors krikš- 
čionišku moterišku asmeniu. Lietuvių mitologijoje Perkūnas, 
atrodytų, yra Dievo Sūnus. Bent jau tai labai įmanoma. Taigi turė- 
tų būti ir jo motina, atitinkamai - Dievo sutuoktinė. 

Mūsų jau minėta, lietuvių sakmė teigia esą sykį Mergelė 
Marija paklaususi Pono Dievo, iš kur atsiradęs Perkūnas? Tasai 
atsakęs: „Be manęs niekas nežino, ir tau nereikia žinoti“. Atsaky- 
mas keistokas, keistas ir pats atsisakymas atsakyti. Marija - Dievo 
Sūnaus motina. Krikščioniškasis Dievas šioje vietoje lyg ir netu- 
rėtų turėti problemų. Rodosi, kad sakmėje prabyla senasis Die- 
vas, kuriam ši tema kažkodėl skaudoka. Matome labai stiprią 

Perkūno kilmės sublimaciją - ir ji ištinka būtent Dievą, atrodytų, 
tokiems dalykams atsparų asmenį. Kodėl klausiama, kodėl klau- 
siamas Dievas, kodėl klausia būtent Marija? Klausiama, matyt, 
dėl to, kad lietuvių (gal sukrikščionintoje) pasaulėžiūroje išties 
buvo abejonių dėl Perkūno kilmės. Tačiau sublimuotas atsaky- 
mas palieka tam tikrų neaiškumų, smalsumą skatinančių dar 
labiau. Dievas viską žino; jeigu jis atsisako atsakyti Marijai, ku- 
riaijis šiaip turėtų atsakyti, vadinasi, ši paslaptis liečia jį vieną. Ir 
tai nėra maloni paslaptis. Bent jau pačiam Dievui. O taijau gana 
informatyvu. Be to, mes žinome, kad Perkūnas tikriausiai Dievo 
sūnus. Taigi ir Dievo sutuoktinė turėtų ar net privalėtų būti. Taip 
N. Vėlius, apibūdindamas pagrindinius lietuvių dievus, teigia: 
„senojoje lietuvių religijoje Perkūnas buvo įsivaizduojamas Die- 
vo sūnum (vadinamas dievaičiu) ir buvo žemesnio rango, negu 
pats šviesos, dangaus skliauto Dievas (Dievas tėvas), kuris greti- 
namas į porą su žeme motina“?*. Iš esmės tai visiškai pagrįstas 
teiginys, nes pirmapradė dangaus ir žemės jungtis žinoma viso- 
se mitologijose, tačiau lietuvių sakmių Dievas sutuoktinės netu- 
ri. XIX-XX a. lietuvių tautosakoje nieko panašaus nematome. 
Tik užuominos, leidžiančios vien spėlioti ir spekuliuoti. Nieko 
panašaus nėra ir ankstyvuosiuose istoriniuose šaltiniuose, jei 
Andajų ir Nunadievį laikysime Dievo atitikmenimis - po jų šalti- 
niai nepamini jokios deivės. Žinoma, yra Tacito Dievų motina, 
taip pat tautosakinė Žemyna, tačiau jos santykis su Dievu nenu- 
sakomas. J. Balys, nagrinėjęs lietuvių Žemės motinos įvaizdį, 
pažymi, jog indoeuropiečiuose „Žemė dažnai laikoma dangaus 
Dievo žmona, jie sudaro porą *, lietuvių tautosakoje nei istori- 
niuse šaltiniuose tokių požymių neranda, nors Žemyna, Žemy- 
nėlė, žemė labai dažnai įvardijama kaip motina, motinėlė, visų 
motina, maitintoja ir pan.* Tikriausiai čia arba susiduriame su 
kažkokia sublimuota dievų gyvenimo paslaptimi arba tiesiog 
su krikščionybės įtaka, kuri kadainykštę Dievo sutuoktinę elimi- 
navo. Tiesa, dainose retai, bet tebeminimi Dievo sūneliai (J. Balio 
nuomone, tai gali būti susiję ir su Perkūnu)“. 

Perkūno sutuoktinė - Laumė. Tokios pačios problemos ma- 
tomos ir Perkūno atveju. Lietuvių tautosaka neįvardija aiškios 
Perkūno sutuoktinės, bet kartais pasako jį esant našliu, kartais 
tariama, esą Perkūno žmoną velūias sudraskęs, pagrobęs, pa- 
minimi keli Perkūnai ar Perkūniūtė, Perkūno vaikai, šeimyna, 
bet apie konkrečią, įvardytą jo sutuoktinę nekalbama. Tariama, 
kad „savo žmoną jis nutrenkęs“, „Perkūnas yra nevedęs. Jis per- 
daug rūstus, tad sau tinkamos nesurado“, „Perkūnas neturi nei 
žmonos, nei brolių, nei seserų, nes jis yra Dievas. Perkūnas yra 
tik vienas“, „Perkūnas neturi šeimos, Perkūnas yra dievaitis“, 
„Perkūnas neturi šeimos“*. Tiesa, tuo pat po tokių paliudijimų 
sakoma, kad Perkūnų yra septyni, keturi ir pan., kad jis turi 
brolius. Labai įdomus Perkūno viengungystės paaiškinimas — 
Perkūnas nevedęs, nes jis Dievas, vienintelis, arba dievaitis. Čia 
galėtume įžiūrėti Dievo sutuoktinės eliminavimo analogą, o gal 
net ir kontaminaciją. 

Mitologinės rekonstrukcijos tuo metu rodo, kad Perkūno 
žmonos pėdsakų esama. Kažkokie keisti dvilypiai santykiai jį 
sieja su Laume, laumėmis. Jis jas ir tranko, ir globoja. Ketvirta- 
dienis yra ir Perkūno, ir laumių diena. Pasak N. Laurinkienės, 
Laumės įvaizdyje galima atsekti žemėn ištremtos kadainykštės 
Perkūno sutuoktinės bruožų, Laumės pėdsakų tebėra tiek dan- 
guje (atmosferoje), tiek žemėje; Laumės ir Perkūno įvaizdžių 
pasitaiko nelaimingų vestuvių ar vedybų atveju. V. Ivanovo ir 
V. Toporovo, T. Sudnik ir T. Civjan rekonstruotame vadinamaja- 
me pagrindiniame indoeuropiečių mite įmanoma siužeto ašis — 
tai Griausmavaldžio sutuoktinės neištikimybė savo vyrui, arba 
jos pagrobimas. Pabėga gi sutuoktinė pas chtoniškąjį Griaus- 
mavaldžio priešininką arba jis pagrobia ją. Lietuvių atveju tai 
Perkūnas ir Velnias". Neištikimoji sutuoktinė gana aiškiai kvali- 
fikuojama kaip Laumė. 

Perkūno sutuoktinė - Žemė. Tiesiogiai apie tai nekalbama, 
tačiau tokio įvaizdžio pėdsakų esti. Visų pirma tai tikėjimas, kad 
pavasarį pirmąkart užgriaudęs Perkūnas „Sudrebina“ žemę; 


22 


drebinimas ir jo rezultatas — vaisingumo ciklo pradžia. Plg..: 
„Perkūnas trenkdamas sujudina žemę, tai geriau auga javai“, 
„Sugriaudus pavasarį pirmą kartą, ūkininkai mano, kad Dievas 
[sic! - G. B.] jau sujudino žemę ir jau galima pradėti dirbti, sėti, 
jau viskas augs“, „Pirmoji perkūnija sujudina visą žemę, tada 
pradeda augti javai ir žolės“, „Pavasarį, kai pirmą kartą sugriau- 
džia, tai greit augs žolė, nes supurtina žemę“. Atrodytų, čia 
įžiūrėtinas seksualinių santykių analogas, juolab kad slavuose 
žaibas buvo tapatinamas su Griausmavaldžio falu, lietus - su jo 
vaisinančia sėkla, krentančia iš viršaus“. Žinoma, būtų galima 
samprotauti apie kažkokį incestą, tačiau reikalai, atrodo, sudė- 
tingesniį; tai netrukus aptarsime. 

Velnio sutuoktinė — Laumė. Velnio sutuoktinės reikalai irgi 
nėra aiškūs. N. Vėlius, nagrinėjęs lietuvių folklorinio velnio įvaiz- 
dį, atskirą savo monografijos skyrių apskritai paskyrė velnio 
meilės klausimams. Pasirodo, kad velnias ypač artimas mote- 
rims ir moteriškajam pradui, kažkaip prisidėjęs prie moterų at- 
siradimo ar jų charakterio bruožų ir apskritai turi seksualinių 
aspiracijų, vaikšto į kaimo vakaruškas, nori, kad jam atitektų 
mergaitė, karalaitė, nori vesti ir t. t. Mergina kartais išties išteka 
už velnio ar tiesiog pagrobiama - bet tai kaip tik ir rodo, kad 
velnias pačios neturi. Pagrobta mergaitė velniene netampa ir 
išvaduojama. O iš mitinių būtybių velniui artimiausia Laumė. 
Kaip toliau teigia N. Vėlius, kai kuriuose padavimuose „tiesio- 
giai kalbama apie velnio-laumės meilės santykius ir ne visai 
laimingą jų baigtį". Laumių ir velnių charakteriai panašūs, jie 
dirba panašius darbus tik, atrodo, pasiskirstę vyrišką ir moteriš- 
ką sritis. Jie keičia reljefą, nešioja akmenis, užtvenkia upes, su- 
maino vaikus ir pan.; abiem jiems būdingi teisdario bruožai*!. 

Ir dar labai įdomu - kaip parodo N. Vėlius, velnias ir lau- 
mė lietuvių panteone turi analogišką statusą, be to, panašūs irjų 
santykiai su Perkūnu, tik „velnias visada yra priešingas Perkū- 
nui, o laumė vienais savo bruožais gali būti priešinama, o kitais 
gretinama su Perkūnu“*. Atrodo, čia ratas užsisklendžia. Ir Per- 

kūnas, ir velnias turi meilės santykius su laume, tik jie nesibaigia 
laimingai. Dievo meilės santykiai stipriai tabuizuoti, sublimuoti, 
ir deivės vardo rasti negalime, bet nebūtų neįtikėtina, kad ji - 
Žemė ar Žemyna. Reiktų pasakyti, kad Laumė čia irgi neatmes- 
tina. Bet visiškai aiškiai inatome, kad visi trys dievai buvo vedę 
ar bandė vesti, ar mylėjo - bet dabar, t. y. mitinėje dabartyje, 
mitiniame esamajame laike yra nevedę ir gyvena vieni. 

Perkūno-Velnio atveju lyg ir galime įžiūrėti sutuoktinės 
(Laumės) pagrobimo motyvą, t. y. „mitologines skyrybas . Ki- 
ta vertus, čia viskas tikrai ne taip aišku. Klausimas apskritai 
formuluotinas taip: Kodėl lietuvių mitologijoje turime tokią „die- 
vų bemoterių“ klasę? Galimas dalykas, čia susiduriame su indo- 
europietiška mitologine realija - deive, gyvenančia su visais 
atitinkamos mitologinės sistemos ar grupės dievais, kaip kad 
skandinavų Frėja, indų Ašvinų bendra sutuoktinė Ušas. Galima 
prisiminti ir kitą paralelę - tiek indoeuropiečių, tiek Artimųjų 
Rytų religijose žinomus dievų ketvertukus, t. y. vyrišką triadą 
ir deivę, plg. šumerų ketveriukę - Anas, Enlilis, Enki ir dievų 
motina Ninhurzag, Cezario išvardytą keltų dievų seką, pagal 
interpretatio romana pateiktą kaip Apolonas, Marsas, Jupiteris, 
Minerva, Tacito atitinkamu principu išvardytus germanų die- 
vus - Merkurijus, Marsas, Heraklis, Izidė (atitinkamai Vodanas, 
Tiu, Donaras, Frėja). Pastebėkime ir tai, kad tokie ketvertukai 
pasirodo ir lietuvių mitologijos šaltiniuose - Malalos kronikos 
intarpas mini Sovijaus įvestus dievus Andajų, Perkūną, Žvorū- 
ną, Teliavelį, Voluinės kronika, jei atmesime neaiškų, tikriausiai 
dėl egzotikos ar nesusipratimo įterptą Zuikių dievą - Nunadie- 
vį, Teliavelį, Diviriksą, Medeiną. Abiem atvejais po Perkūno- 
Divirikso matome deivę. 

Dabarankstyviausiais istoriniais šaltiniais patikrinsime mū- 
sų rekonstrukcijas. 

Didžiųjų dievų ketvertas istoriniuose šaltiniuose 


Ankstyviausieji jau neabejotinai lietuvių dievų išvardijimai 
ankstyvuosiuose šaltiniuose gana nuoseklūs. Ipatijaus metrašty- 
je 1252 m., rašant apie dievus, kuriems aukojo Lietuvos karalius 
Mindaugas, išvardija Nunadievį, Teliavelį, Diviriksą, Zuikių dievą 
17 Medeiną; 1258 m. mini, kad lietuvių dievai šaukėsi savo dievų 
Andajo ir Divirikso*. J. Malalos kronikos slaviško vertimo intar- 
pe, kalbant apie Sovijaus įvestus dievus, 1261 m. dievai išvardi- 
jami taip: Andajus, Perkūnas, Žvorūna, antraip kalė, Teliavelis, 
kalvis, nukalęs Saulę ir užmetęs ją ant dangaus“. Iš esmės tyrinė- 
tojai sutaria, kad Andajus ir Nunadievis, visur minimas pirmuoju, 
būtų lietuvių aukščiausias, Dangaus Dievas, Perkūnas - tas pats 
Diviriksas, Teliavelis vienaip ar kitaip Velniui, chtoniškajam pa- 
sauliui artimas dievas, Žvorūna sutaptų su Medeina“. Zuikių die- 
vo klausimas komplikuotesnis, bet, ko gero, neišsprendžiamas 
paprastai - gal tai Mindaugo besilaikyto medžioklės papročio - 
iš miško išbėgus zuikiui, į tą mišką nežengti - perdirbinys slaviš- 
kame metraštyje; tai galiausiai gali būti kokia miško dvasia, ne 
vietoje įterpta metraštin, bet gali būti ir suverenus dievas. 

Eilės tvarka, kuria dievai išdėstomi, gana aiški. Pirmasis vi- 
sada minimas Nunadievis arba Andajus; Ipatijaus metraštyje po 
Nunadievio iškart minimas Teliavelis, tai, matyt, rodo jų opozicš- 
kumą (plg. indoeuropiečių tradicijoje žinomas opozicines poras 
Mitra-Varuna, Spenta Mainju - Angra Mainju, Ormuzdas-Arima- 
nas), o ir lietuvių tautosakoje pora Dievas-Velnias aiškiai egzis- 
tuoja. Ipatijaus metraštis toliau mini Diviriksą [Zuikių dievą] ir 
Medeiną, taigi seka būtų tokia: Nunadievis-Teliavelis, Perkūnas, 
Medeina, plg. tautosakinę eilutę Dievas-Velnias, Perkūnas, Laumė. 

J. Malalos kronikos intarpas šią eilutę išdėsto kiek kitaip: 
Andajus, Perkūnas, Žvorūna, Teliavelis. Čia einama „nuo viršaus į 
apačią ,išvardijami dangaus, atmosferos, medžioklės, chtoninės 
sferos dievai, arba, jei norime, einama pagal „diumezilinę“ trinarę 
schemą: maginės, kontraktualinės sferos suverenas Andajus, žy- 

nių ir galbūt valdovų dievas, Perkūnas - karo funkcijos globėjas, 
Žvorūna ir Teliavelis - trečiosios, ekonominės funkcijos suvere- 
nai. Taigi vėl - Dievas, Perkūnas, Laumė, Velnias. Beje, Perkūnas 
abiejuose sąrašuose minimas greta deivės. 

J. Dlugošas lietuvių dievus išVardija kiek kita tvarka, pagal 
interpretatio romana principą, bet ir Čia matome keturis dievus, 
tris vyriškus ir vieną deivę - Vulkaną, Jupiterį, Eskulapą, Dia- 
ną“. Pagal N. Vėlių, „Dlugošo minimi lietuvių dievai panašūs į 
metraštyje minimus Mindaugo garbintus dievus. Dlugošo Jupi- 
teris daugmaž atitinka Ipatijaus metraščio Nunadievį (Dievą) ir 
Diviriksą (Perkūną), Vulkanas - Teliavelį, Diana - Medeiną'*. 
Matyti, kad Dlugošas, žūtbūt romanizuodamas lietuvių dievus, 
sutrinka Dievo ir Perkūno atveju: romėnuose tai vienas dievas. 
Todėl pridedamas Eskulapas, kurį Dlugošas supranta kaip žalčių 
globėją (apie Eskulapą dar kalbėsime). Šiaip ar taip, Dlugošas 
stengiasi sąrašą pritempti prie ketvertuko - trijų dievų ir deivės, 
prie mums jau pažįstamos schemos. 

Nenoriu griežtai teigti, kad Teliavelis yra tiesioginis folklo- 
rinio velnio atitikmuo, o tautosakinė laumė sutampa su Žvorūna/ 
Medeina. Tačiau tai yra atitinkamų sferų atstovai. Velnio ryšys 
su kalvyste tautosakoje gerai žinomas, laumė su medžiokle, tie- 
sa, nesuartėja, bet N. Vėlius, aptardamas Medeinos ir Žvorūnos 
įvaizdžius, teigia, kad šios deivės „savo ištakomis ko gero nusi- 
driekia į Tacito minimą aisčių garbintą Dievų Motiną. Kad ir ne- 
ryškius deivės Žvorūnos, iš dalies ir Medeinos pėdsakus (ypač 
joms būdingą ryšį su derlingumu) galima atsekti lietuvių folklo- 
riniame laumės paveiksle“*. Išties, jei Žvorūna ir Medeina yra 
trečiosios, ekonominės, sferos atstovės, jų ryšys su vaisingumu 
ir pan. neišvengiamas. Antra vertus, minėti šaltiniai daugiau at- 
spindi oficialiąją XIII a. lietuvių religiją, valdovų ir karių išpažin- 
tus dievus, o kariams daugialypiame deivės asmenyje artimiau- 
sias galėjo pasirodyti Artemidės/Dianos aspektas, kuris vėlesniais 
laikais galėjo iš dalies nunykti ar pakisti, taip J. Lasickis XVI a. 
Medeiną įvardija miško deive“. 

„Žuikių dievas“ panteone. Penktasis asmuo 


Ar lietuvių panteone buvo Zuikių dievas - klausimas kiek 
groteskiškas, bet teisėtas ir dėl jo XIX-XX a. tyrinėtojai gerokai 
laužė galvas, nes mįslė užduota labai rimtame ir patikimame šalti- 
nyje, o problema ta, kad neaišku, ar šaltinis netyčiom neapsiriko, 
kokį medžioklės prietarą hipostazavęs iki atskiro dievo rango. 

Ipatijaus metraštis, sudarytas XIV a. pab. - XV a. pr mini 
Lietuvos karaliaus Mindaugo garbintus lietuvių dievus: „aukojo: 
visų pirma Nunadieviui ir Teliaveliui ir Diviriksui, Zuikių dievui 
ir Medeinai; jei vykstant į medžioklę išbėgdavo į lauką zuikis, į 
mišką nežengdavo ir nedrįsdavo jame nei rykštės nulaužti“ 
(BRMŠ I 260-261). Šaltinis patikimas, kad ir dėl to, jog Voluinė ir 
Haličas nuo XIII a. pradžios palaikė glaudžius ryšius su Lietuva, 
o jos kunigaikštis Švarnas netrukus po Mindaugo mirties apskri- 
tai metus valdė Lietuvą (1267 m.). Mitologinė jo dalis koreliuoja 
su J. Malalos kronikos slaviško vertimo intarpu, kur sakoma, 
kad Sovijus įvedęs aukojimus „Andajui ir Perkūnui, kitaip ta- 
riant griaustiniui, ir Žvorūnai, kitaip tariant kalei, ir kalviui Telia- 
veliui, nukalusiam jiems Saulę“ (BRMŠ I 266, 268). Nunadievis ir 
Andajus šiuo metu laikomi eufemistiniais Dangaus Dievo var- 
dais, Diviriksas neabejotinai Perkūnas, Teliavelis abiejuse šalti- 
niuose sutampa, Medeina ir Žvorūna - medžioklės funkcijas 
apimanti deivė (vienas vardas papildo ir paaiškina kitą); tai, be- 
je, nereiškia, kad jos funkcijos apsiriboja būtinai vien medžiok- 
le. Vien tik Zuikių dievas nepasikartoja. 

Tai leidžia daryti labai įvairias prielaidas, pradedant tuo, 
kad Zuikių dievas yra „perrašinėtojo klaida“* baigiant tuo, jog 
tai miško dievas ar Medeinos epitetas (N. Vėlius ir dauguma 
tyrinėtojų iki jo tokio teiginio laikosi) ar kad Zuikių dievas 5ą- 
moningai ar nesąmoningai „padarytas“ iš medžioklės prietaro 
(šio straipsnio autorius). 

Tiesą sakant, pirmojo Lietuvos karaliaus Mindaugo gar- 
binto Zuikių dievo atvejis yra tikrai groteskiškas, ir tyrinėtojai 

įžiūrni čia nesusipratimą = ar šaltinio autoriaus mistifikaciją, ar 
mėginimą sumenkinti pagoniškų dievų įvaizdžius. Tokių daly- 
kų šaltiniuose išties pasitaiko, ir tyrinėtojų įtarumas šiuo atveju 
neatmestinas. 

Vis dėlto atrodo, kad Zuikių dievo byla peržiūrėtina. 

Mat Zuikių dievas mitologiškai nėra uhikumas. Keltuose, 
tarkime, yra jo atitikmuo, tyrinėtojų apibrėžiamas būtent taip. 
Štai keltų (tikriausiai medžioklės) dievo atvaizdo iš Le Touget 
aprašymas: „dievybė prieš save rankose laiko gyvą zuikį, kuris 
be baimės žvelgia į šunį, kairėje kompozicijos pusėje pasistiebu- 
sį jį apuostinėjantį. Šuo ir zuikis čia neatrodo priešiški . Toliau 
pastebima, kad keltuose egzistuoja zuikio ir deivės motinos ry- 
šys. Iš esmės ši skulptūra tegali būti apibūdinta kaip Zuikių die- 
vo atvaizdas. 

Tad keliuose Zuikių dievas yra, o turint omenyje besikau- 
piančias keltų/baltų religines mitologines paraleles ar tiesiog 
tipologinius dalykus, belieka pripažinti, kad Zuikių dievas iš Ipa- 
tijaus metraščio yra autentiška lietuvių mitologijos asmenybė. 
Juolab Žvorūna kitame šaltinyje vadinama kale - Zuikių dievo 
atvaizde irgi matome šunį. Žvorūna kaip kalė priklauso neblo- 
gai žinomai deivės mitologemai, ypač tada, kai deivė gravituoja 
į laukinės gamtos bei medžioklės sritį. 

Tad Zuikių dievas ir Žvorūna esti pora, neatsitiktinai su- 
jungta Ipatijaus metraščio fragmente. Žinoma, galima tarti, kad 
tai medžioklės dievų pora, bet tai dar ne visa semantika. 

Žvorūna/Medeina nesyk tapatinta su antikine Artemide/ 
Diana kaip medžioklės deivė, tačiau šiaip Artemidės funkcijos 
platesnės. Neturime pagrindo abejoti funkciniu Artemidės/Žvo- 
rūnos tapatumu, tad ir Zuikių dievo klausimą galima mėginti 
sieti su Artemidės lauku. 

Vėlyvokas, bet šiaip patikimas XV a. autorius bizantietis 
Laonikas Chalkokondylas apie senąją žemaičių religiją rašo: „Ši- 
ta gentis garbina Apoloną ir Artemidę“ (BRMŠ 1541). Žinia skurdi, 
bet neatrodo, kad autorius būtų tiesiog pasinaudojęs antiki- 

niu „hiperborėjišku“ stereotipu, kitos jo žinios rodo neblogą 
autoriaus informuotumą dėl baltiškos medžiagos (plg. ten pat 
N. Vėliaus pastabą). 

Klausimas, ar už Apolono negalėtume įžiūrėti Zuikių dievo, 
gali būti keliamas. Apolonas ir Artemidė iš esmės dvyniai, brolis ir 
sesuo visą laiką padeda vienas kitam ir yra greta. Medeina ir 
Zuikių dievas irgi minimi drauge. Apolonas graikams asocijavosi 
su hiperborėjais, kraštutinėje šiaurėje gyvenusiomis gentimis, beje, 
kaip ir Artemidė"!. Atrodytų, kad Zuikių dievas būtų eufemizmas, 
apibūdinantis kažkokį su Žvorūna/Medeina susijusį dievą, kurio 
tikrinis vardas mums nežinomas ar jo negalime tiksliai atsekti. 

Antikai ir vėlesniems autoriams kitų transalpinės Europos 
dievų įvaizdžiai klasikinį Apoloną galėjo priminti dėl labai įvai- 
rių priežasčių. Apolonas graikų mitologijoje - karys, gydytojas, 
magas, orakulų steigėjas, meilės nuotykių herojus, keršytojas, 
keliautojas, susijęs su žemdirbyste ir Saule — su labai daugeliu 
skirtingų funkcijų. Įtikėtina, kad Apolonas su kokiais konkre- 
čiais europiniais dievais buvo gretinamas dėl vienos kurios funk- 
cijos, o ne dėl viso prieštaringo dievo funkcijų komplekso. 

Cezaris Apolonu įvardijo keltų Diankechtą, ar kitaip Mak 
Oką, dievą karį ir gydytoją. 

Vis dėlto klasikinis Apolonas Lietuvoje vargiai tikėtinas. 
Chalkokondylo aprašymą gal reikėtų skaityti nepažodžiui ir la- 
biau orientuotis ne įantikinį, o į mitologinį Šiaurės Europos kon- 
tekstą. Ir dar: Chalkokondylas yra bizantietis, tad jo palyginimų 
laukas „natūraliai“ susijęs su graikų mitologija. Mums čia pra- 
verstų žvilgsnis iš kitos pusės, būtent iš romėnų bei keltų mito- 
logijos, ar romėniško-gališko Romos provincijų sinkretizmo. 

Pirmoji pora, kuri geriausiai atitiktų Žvorūnos/Medeinos 
ir Zuikių dievo porą, tai romėniška — gališka Dianos ir Silvano 
pora, žinoma keltų gyventose teritorijose. Iš pirmo žvilgsnio ši 
pora gali labai stipriai Artemidės ir Apolono porą, tačiau yra ir 
esminių skirtumų, kurie Dianos ir Silvano prigimtį ir jungtį labai 
suartina su lietuviška jungtimi. 

Diana keltuose ženkliai atitolsta nuo klasikinio Dianos 
įvaizdžio; nors ji yra nekultivuotos žemės, miškų, medžioklės 
globėja, ją lydi liūtai, zuikiai, gyvatės, ji įgauna gyvybės globėjos, 
augalijos ir žvėrių klestėjimą prižiūrinčia dievybe; viena jos jung- 
čių - su Silvanu, romėnų miško dievu, klasikinėje mitologijoje 
kiek degradavusiu dievu, perėjusiu į plebso dispoziciją, tačiau 
keltuose jis, pasirodydamas drauge su Diana, prižiūri nekulti- 
vuotą žemę, mišką, medžioklę, be to, įgauna dar vieną papildo- 
mą funkciją - sąsajas su pomirtiniu gyvenimu, kalvyste. Įrašuose 
jis vadinamas „miškų karaliumi“, vaizduojamas kaip medžioto- 
jas, ginkluotas lanku, strėlėmis, lydimas šuns, kartais su kūju 
rankose, jo stabai kartais statomi atkampiausiose vietose, pel- 
kėse. Carslisle esančio altoriaus reljefe Silvanas vaizduojamas 
raguotas ir - o mums svarbiausia — su zuikiu. 

Atitinkamai paralelės gana aiškiai nurodo, jog Zuikių die- 
vas ir Medeina yra mitologiškai reali pora, kurią keltuose atitin- 
ka Silvanas ir Diana. Čia ne paviršutiniški sutapimai, sutampa 
kompleksai. Atitinkamai galėtume manyti, kad bizantiškas šalti- 
nis, minėdamas žemaičių garbinamą Apolono ir Artemidės porą, 
omenyje galėjo turėti greičiau Zuikių dievą ir Medeiną/Žvorū- 
ną. Nors ši prielaida, kaip matysime, nėra galutinė. 

Zuikių dievas nelaikytinas tikriniu vardu, tai jo apibūdini- 
mas, vieno jo aspekto nusakymas; galimas dalykas, jis nėra vien 
medžioklės dievas. Tačiau pastaroji funkcija neabejotina; ją gali- 
me pastebėti lietuvių sakmėse apie neįprastus medžiotojų nuo- 
tykius miško glūdumoje. Mato Slančiausko surinktose sakmėse 
tokių atvejų ne taip mažai, ir ne vienas jų siejasi su zuikiais. 
Paprastai kokių nors bėdų atsitinka, pažeidus sakralinį priesaką 
(medžiojant sekmadienį ar šaunant į komuniją - plg. Mindaugo 
sergėjimąsi nepažeisti miško, iš kurio išbėgo zuikis). Taip sek- 
madienį medžiojusiam strielčiui nepažįstamas milžiniškas rau- 
donlūpis, baisus, per pusantros pėdos liežuvį iškišęs gončas (ska- 
likas) atgena dvylika zuikių, ir neatstoja, tik šovus į jį rožančiaus 
medalionu, nurūksta į mišką (SŠLS Nr. 355) - plg. šuns/zuikio 

sąsają. Medžiotojui, šovusiam į komunikantą, velnias atgabena 
zuikį už ausų ir laiko, kad būtų lengva pašauti (SŠLS Nr. 404), tik 
tokie zuikiai ir nušauti atrodo keistai, plg.: „Tokius zuikius, ir į 
Rygą nuvežęs, negali parduoti, kur su velniu nušauti: asą apsi- 
ašaroję, apsiverkę ir da vis ašaros tekančios. Tokius vokiečiai 
pažįstą ir saką: „Ja, tas yr su velniu nušautas“ (SŠLS Nr. 405). 
Kartą šeštadienio vakare medžiojusį šaulį vėl „koks dvylika“ 
zuikių, nekrentančių nuo muškietos šūvių, parsiveja iki pat na- 
mų durų“ (SŠLS Nr. 481). 

Daugybę tokių ir panašių tikėjimų surinkęs N. Vėlius kny- 
goje „Chtoniškasis lietuvių mitologijos pasaulis“** kelia prielai- 
dą, kad kiškių sąsajos su velniu leistų manyti, jog Zuikių dievo 
atvejis irgi priskirtinas mitologinio Velnio sferai. Mums irgi kiltų 
įtarimas, kad Zuikių dievas galėtų būti jei ne Velnias pats (toks, 
koks jis rodosi XIII a.), tai bent jau priklausytų jo sferai. Juolab 
kad folklorinis velnias su medžiokle ryšį turi: „Kadangi tam tik- 
ru laikotarpiu velnias buvo įsivaizduojamas miškui ir žvėrims 
artima mitine būtybe, jis galėjo būti įsivaizduojamas ir medžio- 
tojų globėju, nes mitologijoje žvėrių globėjai dažniausiai rūpi- 
nasi ir medžioklės reikalais'**. 

Taigi klausimas formuluotinas taip: ar Ipatijaus metraščio 
minimas Zuikių dievas yra tas pats lietuvių folkloro personažas, 
tas pats mitologinis velnias? Juk tradiciškai mitologijos tyrinėji- 
muose teigiama, kad XIII a. šaltiniuose Velnio sferai atstovauja 
Teliavelis, mitinis dievas kalvis? 

Greičiausiai reikėtų manyti, kad Zuikių dievas buvo atski- 
ras, tik vėliau sutapęs su folkloriniu velniu, kuris apskritai šalti- 
niuose atsiranda tik XVI a. kaip piktosios dvasios vardas, o dievų 
sąrašuose, net vėlyvuose, tokiu vardu nepasirodo. Tad klausi- 
mas nusikelia dar toliau: kiek folklorinis velnias yra sinkretiškas? 

Zuikių dievas būtų ne tik medžioklės dievas, bet ir žvėrių 
globėjas, Silvano raguotumas keltų bareljeftuose primena ne tik 
archajinę universalią Žvėrių Viešpaties figūrą, bet ir konkretų 
keltų Kernuną, Cernunnos, raguotą miško ir jo žvėrių dievą kel- 

tų mitologijoje. Įdomu, kad lietuvių pasakoje iš M. Slančiausko 
pasakų rinkinio?! yra nepaprastai svarbi archaiška detalė. Pasa- 
kose dažnai mergaitė pažadama velniui, sutiktam miške ar pa- 
kely, meškai, gyvenančiai girios trobelėje. Tačiau šioje pasakoje 
mergaitė atitenka raguotam vyrui (kurį, beje, pamilsta, „kad ir jis 
raguots, ale jis mane labai myli“, toliau siužetas daugmaž tradici- 
nis). Šioje pasakoje vartojamas posakis „žmogus su ragais“, jis 
vienas gyvena miško gelmėje stovinčioje trobelėje, pertekusioje 
visokeriopa gausa. Jis vadinamas „raguočiu“, „raguotuoju , kyla 
įspūdis, jog čia klasikinis velnias ir visa byla, tačiau nuolat kalbant 
„raguotasis“, velnias tepaminimas sykį, kai tėvas, - prieš pažadė- 
damas dukrą „žiūriąs į tą raguotąjį - kad jis ne velns“. Taigi miško 
tankmėje gyvena raguota mitinė esybė — tačiau tai 71e velnias. 

Galimas dalykas, tai keltų Silvano, lietuvių Zuikių dievo 
atitikmuo. Pabrėžiamą miško dievo raguotumą palydi tvirtini- 
mas, jog tai ne velnias. 

Ir išties, nors Zuikių dievas ir įtraukiamas į folklorinio vel- 
nio sferą, nėra mitologinis Velnias. Šis įtraukimas vėlyvas. 

Dabar vėl grįžtame prie Apolono/Artemidės. N. Vėlius, 
nagrinėdamas velnio ir žvėrių sąsajas, daro išvadą, jog velniui 
artimiausias žvėris, be zuikio ir meškos, yra vilkas, gyvūnas, 
kurį velnias dar ir sukūrė,- pagal chtoniškosios mitologijos reikš- 
menis N. Vėlius daro išvadą, jog mitologinis Velnias galėjo būti 
artimas Apolonui, irgi siejamam su vilkais ir panašia atributika“. 
Čia N. Vėlius sieja Velnią su Apolonu, tačiau šios sąsajos perne- 
lyg neplėtoja, nes trūksta grandies - kiškio ir Apolono ryšio. Jo 
ir nėra. Tačiau Apolonas ir Velnias išties netolimi (muzika, meta- 
morfozės, gydymas ir kenkimas), kaip netolimi Velnias ir keltų 
Lugas, germanų Odinas. Įdomiausia, kad su Apolono-Lugo- 
Odino linija Velnias sutampa, tačiau jon nepatenka Zuikių dievas, 
priklausantis jau atskirai mitologinei sferai. 

Atrodo, kad Zuikių dievas buvo atskiras dievas, tik gero- 
kai vėliau įėjęs į folklorinio velnio įvaizdį. Deja, taip ir nepavyks- 
ta identifikuoti jo vardo, nors jis gal taip ir buvo vadinamas - 

Zuikių dievu. Dievų vardai lietuvių religijai tebefunkcionuojant 
dar buvo slėpiniai ir juos dengdavo eufemizmai. Dar viena išva- 
da - lietuvių sakmėse ir pasakose būtų galima ieškoti šio Zuikių 
dievo pėdsakų; jis siejamas su medžiokle, yra žvėrių šeimininkas 
ir gana ženkliai skiriasi nuo Velnio. Galimas dalykas, tai senojo 
Žvėrių Viešpaties, Žvėrių valdovo reliktas. Jei šios prielaidos 
pasitvirtintų, būtų galima kelti klausimą apie lietuvių folklorinio 
velnio įvaizdžio sinkretiškumą. Žinome, kad šiame įvaizdyje 
liejasi senojo dievo Velnio ir krikščioniškos piktosios dvasios 
semantika; tačiau, galimas dalykas, šią natūralią sinkretiką pa- 
pildo dar ir „vidinė“ sinkretika, t. y. į folklorinio velnio sampratą 
gali būti įtraukta ir dar vieno dievo (ar kelių dievų) tradicija. 


Laumė/Žvorūna/Medeina: tapatumo klausimas 


Šiame poskyryje mėginsime šią problemą pasklaidyti lygi- 
namuoju požiūriu; darome prielaidą, kad Laumė gali būti tapati 
ar artima Žvorūnai/Medeinai, tačiau akivaizdu, jog ta prielaida 
iki hipotezės lygmens dar nepakyla. Trūksta visų pirma abiem 
dievybėms ar mitologinėms esybėms bendrų požymių - lietu- 
vių Žvorūna/Medeina charakterizuota labai menkai, ypač mąs- 
lus yra jos apibūdinimas „kale“ ir žvėriškumo atributika. 

Vis dėlto tokiais atvejais gali pagelbėti lyginamieji metodai. 
Juolab iranėniškoje tradicijoje, tadžikų mitologijoje yra mitinė 
esybė, kuri turi ir „laumiškų“, ir „žvėriškų“, ir „kalės“ atributų. 
Tai albasti. 

Toliau remsimės tadžikų etnologo O. Murodovo pateik- 
tais šios mitinės būtybės apibūdinimais*. Albasti įsivaizduojama 
tiek antropomorfinio, tiek zoomorfinio pavidalo. Ji pasirodo ir 
kaip sena, bjauri moteris nukarusiomis krūtimis, ilgais plaukais, 
bet ir kaip graži mergelė, mergina. Vienaip ar kitaip jos gyvena 
miškuose, kalnuose, olose, kur 40 dienų miega, o paskui išeina 
pasiieškoti sau maisto. Jos keliauja upeliais, arykais, kanalais ir 
prisiartina prie žmonių gyvenviečių. Nepaprastai pavojinga mo- 

terims, ypač nėščiosioms bei gimdyvėms, vakarais artintis prie 
vandens. Albasti d4žnai matoma besimaudanti upelyje arba prie 
upelio besiplaunanti ir besišukuojanti plaukus. Jos vaikšto ir tuš- 
čiais keliais. Stengiasi numarinti kūdikius, pakenkti vaikams. 

Čia tadžikiškos laumės. Kaip ir lietuvių laumė, albasti ma- 
toma prie vandens telkinių, besiskalbianti, besiprausianti, besi- 
šukuojanti, todėl vakarais stengiamasi prie vandens telkinių 
nesiartinti. Ji arba atstumianti moteris didelėmis krūtimis, arba 
graži mergelė, kurią galima sutikti ir keliaujant tuščiu keliu. Lau- 
mės stengiasi apmainyti kūdikius ir vaikais apskritai labai domisi. 

Zoomorfiniu pavidalu albasti pasirodo įvairiu pavidalu, 
bet beveik visada - kaip gyvūnų patelė. Dažnas jos pasirody- 
mas kale. Pagal vienos tadžikų šamanės liudijimą, albasti - bjau- 
rus, nevikrus, pilkų akių šuo su pilkomis dėmelėmis virš akių, 
pilkomis dėmėmis kailiu. Kita šamanė teigia, jog, visi šunys sa- 
vo prigimtimi susiję su albasti, trečia: „albasti yra visų šunų 
vyriausia“? (sic!). Taigi, turime Žvorūną kalę ir galime suprasti, 
kad jos siejimas su laume tipologiškai pagrįstas. 

Albasti kaip kalė ar gyvūnų patelė įsivaizduojama turinti 
daugybę ilgų, nukarusių spenių, kuriais maitina savo palikuo- 
nis. Kaip moteris - vienoje krūtyje turinti saldų pieną, kitoje 
nuodus, jai patinkantį asmenį maitina pienu, nepatinkantį - nuo- 
dais. Ji gali atimti iš moterų jų vaikus, kaip ir lietuvių laumė. 
Albasti „žvėriškumas“ dar gali suteikti galimybę kiek kitai pa- 
žvelgti į „Zuikių dievą“, kuris minimas greta Medeinos - jis 
būtų Medeinos reprezentantas, pasiuntinys, gal ir Medeinos hi- 
postazė. O gal ir vienas neatskiriamos dieviškos diados polių. 


Pirmadievio problema 


Ryškėjanti pirmapradė dievų diada (Dievas ir Velnias) ke- 
lia tam tikrą genealoginę problemą, juolab kad jiedu kartais pa- 
vadinami broliais. Tokiais atvejais tiek mitologinė, tiek paprasta 
logika siūlytų paieškoti tėvų, ir pirmiausia - pažvelgti į tėvo 

asmenį. Jo sutuoktinė čia turėtų būti ta pati Deivė, Tacito įvardi- 
jime visiškai aiškiai apibrėžta kaip dievų motina tikriausiai pa- 
gal Gajos, gal ir Kibelės analogijas. 

Antra vertus, tas hipotetinis pirmasis Dievas nėra bent kiek 
aiškiau apibrėžtas, jei jis ir buvo, mitologiškai visiškai tikėtina jo 
eliminacija, išstūmimas. Etiologinės sakmės užsimena apie Die- 
vo ir Velnio brolystę, tačiau tėvo problema sublimuota, tai, beje, 
nėra keista nei Sigismundo Freudo teorijos požiūriu, nei krikš- 
čionybės įtakų, be abejo, eliminuojančių „Tėvo už Tėvo“ idėjos 
galimybę, nei pačios mitologijos perspektyvoje. Teogonijos, pa- 
sakojančios apie dievų kartų kaitą, apie tai, kaip pasaulio valdy- 
mo funkciją perima „dabartiniai“ dievai, kalba apie pirmadievių 
eliminavimą ar nuvertimą. Šiame skirsnyje pasitelksime dvi iš 
dalies artimas teogonijas - hetitų ir graikų. 

Hetitų teogonijoje minimas pirmadievis Anu (giminingas 
šumerų pirmadieviui An, babiloniečių Anu). Savo galią ir val- 
džią Anu įgavo nugalėjęs dar ankstesnį dievą Alalu. Anu šiam 
Alalu ištikimai tarnavo devynerius metus (kai kuriuose perskai- 
tymuose - amžius), tačiau galiausiai neištvėrė ir, užpuolęs Alalu, 
privertė jį slėptis požemiuose. Anu tapo vyriausiuoju dievu, o jo 
tarnu, betarpišku dieviškųjų reikalų tvarkytoju, „rykūnu“ tapo 
Kumarbis, taigi pastarasis užėmė tą pačią vietą, kurią iki savo 
maišto turėjo Anu. Pirmojo vizirio ar pavaduotojo vieta nepa- 
prastai gundanti; Kumarbis teatsilaiko devynerius metus ir už- 
puola Anu. Tasai sprunka į dangų, nes požemiai užimti, ir ten jo 
lauktų savų sąskaitų su Anu turintis Alalu. Bet Kumarbis vejasi 
Anu, pagriebia jam už pėdų ir nutrenkia žemėn. Pakeliui Kumar- 
bis nukanda Anu lytinius organus ir juos praryja. 

Šiuo savo žygdarbiu Kumarbis džiaugiasi ir nepaprastai 
didžiuojasi. Tačiau Anu ne be ironijos pastebi, kad tokie dalykai 
nepraeina be pėdsakų: jis taria Kumarbiui, kad tasai nėščias. Per- 
sigandęs Kumarbis išspjauna, ką dar turėjo burnoje. Sėkla kren- 
ta ant Kanzuru kalno, kur iš jos atsiranda deivė. Tačiau likusi 
dieviškoji sėkla bręsta Kumarbio viduje. Kumarbis tampa nėš- 

čias Audros dievu, Tigro upe ir dar trimis dievais. Kitoje versijoje 
sakoma, jog Kumarbis taip pradeda meilės dievą, kurį iš jo šono 
išpjauna Anu brolis Ea. Po šių įvykių Kumarbio galia sumenksta, 
jį įveikia ir naujuoju dievų valdovu tampa Tešubas, audros ir 
griausmo dievas“. Žemiau pateikiame vienos veršijos vertimo 
fragmentą (vertė Sigitas Geda): 


Ir įkando jis Anu į koją, 

Nukando jam vyrišką jėgą, 

Ir tarsi kokiu bronzos gabalu 
Pavirto ji Kumarbio kūne. 

Vos spėjęs praryt dievas Kumarbis 
Visą priešo vyrišką jėgą, 
Džiaugsmingai nusikvatojo. 
Betgi Anu, į jį atsigręžęs, 

Tokią kalbą su juo pradėjo: 
Džiaugiesi dabar tu, prarijęs 
Visą mano vyrišką jėgą. 

Bet džiūgauji tu, beje, veltui! 
Sunkenybę tavy palieku aš, 

Visų pirma, dabar esi nėščias [...] 
Šitaip Anu pabaigė žodį, 
Nupleveno sau į padanges, 
Nematomu tapo aukštai *. 


Ši istorija baigiasi įdomiai - Anu tampa nematomas, o tai 
išties aukščiausios dangiškos dievybės požymis, o drauge - ir 
eliminavimo, radikalaus dievybės pašalinimo apraiška. Beje, 
nors Anu netenka vyriškosios galios, per Kumarbį jis vis vien 
susilaukia palikuonių, tarp jų Audros dievo, aktualaus hetitų 
panteono valdovo. 

Graikų teogonijoje įvykiai tokie: 

Pirmadievis Uranas sukilusius sūnus kiklopus nutrenkia į 
Tartarą, Gaja pagimdo jam septynis titanus, tačiau, keršydama už 
ištremtus kiklopus, įkalba titanus tėvą nuversti; pats jauniausias 

jų, Kronas, pagriebęs pjautuvą iš „žilos geležies“, užpuola mie- 
gantį Uraną ir jį iškastruoja. Nupjautas genitalijas jis pagriebia 
kaire ranka ir sviedžia jas į jūrą drauge su pjautuvu. Iš Urano 
sėklos, nukritusios ant Gajos, t. y. Žemės, ji pagimdo tris erinijas 
- Alektę, Tisifonę, Megerą, kurios keršija tėvažudžiams ir priesai- 
kų laužytojams. Iš jūron patekusios Urano spermos („jūros pu- 
tos“, kurią matome Renesanso dailininkų paveiksluose) gimsta 
meilės deivė Afroditė (romėnų Venera). Taigi Kronas tampa nau- 
juoju dievų valdovu, paėmęs valdžią maždaug; taip pat kaip ir 
Kumarbis“. Tiesa, laikai keičiasi, ir Kronas vyriškąją Urano galią 
atima kiek civilizuočiau nei hetitų dievas. Kaip žinome, Kroną 
vėliau savo ruožtu nuverčia Dzeusas. Iš esmės Dzeusas - graikiš- 
kas hetitų Audros dievo, Tešubo, atitikmuo. Uranas panašėtų į 
Anu, beje, Uranas irgi dangaus dievas, tapatinamas su dangaus 
skliautu, ir mitologiniuose įvykiuose daugiau nebedalyvaujantis. 

Krono ir jo romėniškojo atitikmens Saturno pjautuvas tam- 
pa neatsiejamu jo atributu. Be to, Kronas Saturnas buvo tapati- 
namnas su paskutine tais laikais žinoma planeta, septintąja. Kartu 
tai buvo ir mirties planeta, ženklinanti mirtį. Nuo to laiko, žino- 
ma, gan sudėtingu keliu - pjautuvas, o vėliau dalgis - yra Mir- 
ties simbolis; Giltinė laiko dalgį. 

Jeigu mėgintume praplėsti kastracinių teogonijų motyvų 
galimo ieškojimo lauką, į akis išsyk kristų žinoma lietuvių pasa- 
ka „Eglė žalčių karalienė“ (LPK 425 D). Žilvinas čia užkapojamas 
dalgiais, jis pasirodo ar žada pasirodyti „balta puta“ ar „kraujo 
puta“ virš vandenų (jūros, ežerų, marių ar upės) ar palei krantą. 
Pjautuvo ir dalgio paralelės bei Žilvino ir Urano manifestacijos 
„jūros puta“ yra ganėtinai akivaizdžios. Galima klausti, ar Žilvi- 
nas, paslaptingasis, neįtikėtinai keistai populiarios lietuvių pasa- 
kos personažas — kartais nebūtų siejamas su senąja dievų karta 
ar konkrečiai su Pirmadieviu? 

Lietuvoje dalgis atsiranda apie XIII a.; prieš tai, o ir vėliau, 
iki pat XX a., naudotasi pjautuvu. „Eglė žalčių karalienė“ perne- 
lyg archajiška, pernelyg daug mito pėdsakų išlaikiusi pasaka, 

kad būtų įmanoma ją laikyti vėlyvu darinių; tad Eglės brolių 
dalgiai, tikėtina, kadaise buvo pjautuvai. 

O pjautuvas, kuriuo įveikiama pirmadievio galia, yra grai- 
kų teogonijoje. Galima būtų daryti prielaidą, kad Žilvino nužu- 
dymas - kiek vėlesnis motyvas, pakeitęs kastraciją. Ši prielaida 
nepakimba ore. Per analogijas ją pagrįstų graikų teogonijos mo- 
tyvas: putos vandenų pakraštyje — tai vandens suplakti kraujas ir 
sėkla. Pjautuvo ir kastracijos ryšį patvirtintų ir kai kurios parale- 
lės Rytų Afrikoje, pvz., gala genties vyrai iki pat šio šimtmečio į 
karo žygius nešdavosi pjautuvėlius į nelaisvę paimtiems priešams 
kastruoti“!. Nugalėti priešą dar ne viskas, svarbiausia - atimti iš 
jo vyriškąją galią, nužudyti jo palikuonis ir palikuonių palikuo- 
nis. Beje, įstabu, kad Lietuvoje pjautuvais paprastai pjaudavo mo- 
terys, dar iki XX a. pirmos pusės vyrai pjautuvų nenaudodavo. 

Galima ir kita versija, iškelta N. Vėliaus studijoje apie Eglę 
žalčių karalienę; pagal jį, čia susiduriame su lietuvišku vaisingu- 
mo, derlingumo mitų atitikmeniu, o juose kastracijos motyvas 
nėra retas, plg.: Ačio ritualuose svarbų vaidmenį vaidino der- 
liaus nuėmimo įrankis - pjautuvas (juo išsikastruoja ritualus at- 
liekantys žyniai, pakartodami mitą, pagal kurį pjautuvu neva 
išsikastravęs pats dievas Atis)?. Tačiau prie „Eglės“ semantikos 
dar grįšime kitame skirsnyje. 

Kol kas pakanka pastebėti, kad pasakoje Žilvinas - chto- 
niškoji būtybė, kai kuriose pasakose, kaip pažymi N. Vėlius, 
Žilvinas vaizduojamas ir Velniu, gyvate, slibinu, žuvimi, žmo- 
gumi, turinčiu žuvies uodegą“. Toks kaitaliojimasis gali būti 
pasakos ypatybė, tačiau apskritai chtoniškosios būtybės savo 
pavidalą gali kaitalioti laisvai. Kai kurie Žilvino įvaizdžiai aiškiai 
daro jį „slibiniška“, vandenų ar net pirmapradžių vandenų dievy- 
be, plg. pusiau žmogaus, pusiau žuvies pavidalą — babiloniečių 
dievas Ea, išminties ir vandenų dievas, buvo įsivaizduojamas 
pusiau žmogumi, pusiau žuvimi“. 

Mūsų atveju Žilvino priklausymas chtoniškajai, t. y. ir Vel- 
nio sferai, labai įdomus“, nes jau rašėme, kad lietuvių tautosa- 

koje labai daug liudijimų, nurodančių Dievo, ypač Perkūno, opo- 
ziciją Velniui. Pagrindinis indoeuropiečių mitas kalba apie Griaus- 
mavaldžio ir jo chtoniškojo priešininko kovą, pasibaigusią 
Griausmavaldžio pergale. Ir vis dėlto tiesioginis Žilvino siejimas 
su Perkūno ir Velnio kova, ko gero, būtų pernelyg skubotas bei 
paviršutiniškas. 

Lietuvių mitologijos fragmentai, atrodytų, tebeišlaiko at- 
minimą apie Pirmadievį ištikusį likimą. Paprastai dievybei auko- 
jamas gyvūnas kažkaip susijęs su jos išvaizda, turi kažkokį jos 
atributą ar dėl kurių nors priežasčių priklauso jos mitologinei 
aplinkai. Deivės motinos gyvūnas gali būti šernas (vislumo, „san- 
tykiavimo su žeme“ analogijos), Griausmavaldžio, tarkime, Per- 
kūno ar Toro - ožys (galbūt dėl to, kad Griausmavaldis paprastai 
įsivaizduojamas „su ragais“ ar dėvintis raguotą šalmą, barzdo- 
tas) ir pan. Šiuo aspektu įdomių užuominų randame XVI a. ant- 
roje pusėje M. Strijkovskio „Kronikoje“ sudarytame šešiolikos 
lietuvių dievų sąraše, kuriame ties kiekvienu dievu paminėtos ir 
jam skiriamos aukos bei apeigos“. Dievams dažniausiai aukoja- 
mi gaidžiai ar vištos. Ir tik trims dievams iš šešiolikos aukojami 
vien tik kaplūnai, t. y. romyti gaidžiai. Tai Prokorimas, įžymiau- 
sias dievas, sąraše minimas pirmuoju, Sotwaros, gyvulių dievas, 
ir Dzidzis Lado, pasak M. Strijkovskio, „Didysis Dievas“. 

Visi šie dievai turi konkretų „pirmapradišką užtaisą“. Pro- 
korimas minimas pirmuoju, apibūdinamas kaip „įžymiausias Die- 
vas“. Kaplūnai jam būdavo aukojami ne pjaunant, o užmušant 
pagaliu, tik mušant nebuvo galima kalbėti; trečiąją aukos dalį 
suvalgydavo patys aukotojai, antra trečioji skirta žyniams, pas- 
kutinė dalis būdavo deginama. Apskritai mušimo scena primin- 
tų S. Freudo „Totemo ir tabu“ sceną, religiją aiškinančią kaip tėvo 
nužudymą išstumiančią neurozę“. Jei tai, kad Prokorimui auko- 
jamas romytas gaidys gal nurodytų į atitinkamą Prokorimo cha- 
rakteristiką, tylėjimas gaidžio mušimo metu gali iš dalies (nors ir 
nebūtinai) teigti Prokorimą esant nutolusiu, „tylinčiu“ dievu, deus 
otiosus. Pats vardas kildintinas iš prakorauti, „pirmam paragauti 

duodamą kam valgį, gėrimą“ ir papildomai rodo ypatingą Pro- 
korimo, Prakorimo: pirmapradiškumą. Tai gali būti ir Dangaus 
Dievo epitetas, eufemizmas, tačiau, antra vertus - ir mūsų ieško- 
mas Pirmadievis, Dievas buvęs iki Dangaus Dievo. 

Sotwaros, Sotvaras; galvijų dievas, gali būti etimologi- 
zuojamas kaip „Sutvertojas“, „Sutvaras“, irgi priskiriamas pir- 
miesiems dievams, bet ši prielaida nėra labai tvirta. Dievavardis 
galėtų reikšti tiesiog aptvarą, sutvarą, gardą gyvuliams. Vis 
dėlto jei tai ir galvijų dievas, galima manyti, kad jis sietinas su 
Velnio sfera, kuriam priklauso gyvuliai pagal N. Vėliaus teoriją. 
Tačiau jei atkreipsime dėmesį į gyvulio ir galvijo skirtumą, verta 
prisiminti Kęstučio aukos epizodą - 1351 m. prisiekdamas ir 
dėdamas auką, jis aukoja žalą jautį, kreipdamasis į Dievą jis pra- 
šo atkreipti dėmesį į „raguotį“ (tekste rogachina, lotyniškame 
vertime cornutum)“. N. Vėlius mano, kad, šią sutartį sudarant, 
aukota „Nunadievio tipo Dangaus Dievui“, karaliaus valdžios 
ir sutarčių globėjui“. Jautis, šiaip ar taip, yra galvijas, tad jo 
aukojimas teikia tam tikrą galimybę laikyti, kad galvijų globė- 
jas gali būti derinamas su įmanoma Sutvertojo, Sutvėrėjo pras- 
me, tad Sotvaras gali turėti ir pirmapradžio dievo ypatybių. 
Kaplūnai jam aukojami „prieš ugnį“, o dangiška dievybė turėtų 
sietis su ugnimi. 

Dzidzis Lado, pasak M. Strijkovskio, yra „Didysis Dievas", 
tačiau, kaip galima spręsti iš greta pridedamo teksto, tai tiesiog 
iš dainos priedainio „pagamintas“ dievas, atsiradęs per nesusipra- 
timą, kiti šaltiniai tokios dievybės nemini. Pasak M. Strijkovskio, 
merginos ir moterys jo garbei šokdavusios rateliu, giedoda- 
mos „Lado, lado, lado, didis mūsų Dieve“. Vis dėlto nekyla di- 
desnių abejonių, kad čia kalbama apie Didįjį Dievą - o jam irgi 
aukojami kaplūnai. 

Taigi trys lietuvių dievai iš šio sąrašo turi pirmojo dievo 
požymius, ir jiems aukojami būtent romyti gaidžiai. Kalba apie 
lietuviškos teogonijos galimybę, pirmadievio kastracijos moty- 
vą turėtų būti įmanoma ir pagrįsta. 

II. 


„EGLĖ ŽALČIŲ KARALIENĖ“ 
KAIP TEOGONINIS MITAS 


T 
Da e! 

Šiuo vienu kastraciniu motyvu „Eglės žalčių karalienės“ 
teogoninis laukas dar neišsisemia. Pati pasaka labai įdomi mūsų 
jau nagrinėtų dieviškųjų struktūrų požiūriu. 

Trumpai apžvelkime vieną kitą jos fragmentą; norėčiau 
pasakyti, kad tai tik keli žvilgsniai į pasaką, o ne nuodugni jos 
analizė. Tokiam darbui reikėtų specialios monografijos, juolab 
kad pasakos variantų užrašyta gerokai per šimtą ir jie gana ski- 
riasi. Tik pamėginsime pasamprotauti, kur link vestų pasakos 
kaip teogoninio teksto analizė. 

Pradėsime nuo vieno pasakos varianto, paskelbto Jono 
Basanavičiaus rinkinyje"? („Apie Eglę ir Žilviną“). 

„Mat kad kitąsyk, gilioje senovėje, buvo diedukas ir bobu- 
tė. Turėjo juodu dvylika sūnų ir tris dukteris, kurių jauniausioji 
buvo vardu Eglė“. 

Iš pirmo žvilgsnio teogoninę mitologiją čia įrodinėti būtų 
gal naivu, tačiau... Diedukas ir bobutė (spėtinai dangus ir žemė, 
Uranas ir Gaja), pradinėje pozicijoje, pasakos pradžioje turi dvy- 
lika sūnų ir tris dukras, o čia išeiname į labai įdomų baltų mitolo- 
gijos lauką. Pagal Simoną Grunau, kaip regis, perteikusį žodinę 
legendinę mitologinę prūsų tradiciją, „prūsų karalius“ Videvu- 
tis turėjo būtent dvylika sūnų ir tris dukteris; tarp jų ir buvo 
padalyta Prūsija. Dvylika ir trys - mitologinis baltiškas pradžios 
simbolis? S. Grunau išvardija šių asmenų vardus, sūnūs: Lyt- 
tpho, Zamo, Sudo, Nadroo, Scalawo, Nattango, Barto, Galyn- 
do, Warmo, Pomeso, Chelmo, Hoggo; dukterys: Cadina, Mita, 
Poggezana"?!. S. Grunau pateikta skaičiuotė atsiranda Prūsijos 
genčių organizacijos pradžioje, ji yra precedentinė. O prece- 
dentai savo ruožtu pakartoja mitologines „pradines situacijas“, 

ir dvylika plius trys visiškai gali būti teogoninis-kosmogoninis 
mazgas“. Kitaip tokiu atveju atrodytų ir „diedukas su bobute“. 

Antras epizodas: Eglė vyksta pas žaltį, kuris pasirodo be- 
sąs dailus jaunikaitis. „Tuojaus persikėlė visi ant netolimos salos 
ir iš ten nusileido į pažemę po mariomis, kur buvo žalčio puikiai 
išpuošti ir išrėdyti rūmai“. Šioje vietoje pasaka puikiai kosmolo- 
giškai informuota: Žilvinas ne šiaip nusileidžia į jūros dugną, o 
visų pirma persikeliama į salą, o sala mitologijose - „ano pasau- 
lio“, „laimingųjų pasaulio“ įvaizdis (graikų, keltų mitologijose 
tai ryšku). Antra vertus, sala vandenyse, siejama su vandenimis, 
požemiais ir žmogumi-žalčiu (žmogumi-žuvimi) gerai žinoma 
šumerų ir babiloniečių mitologijose, apie tai jau kalbėjome, ly- 
gindami Žilviną su babiloniečių Ea (šumerų Enki). Tai vandenų 
ir pasaulio pagrindų, išminties, pranašysčių dievas, jo šventykla 
yra marių viduryje. Tai tipologinis sutapimas, bet itin reikšmin- 
gas. Žaltys, gyvatė taip pat siejami su išmintimi. 

Paskui sekama: „Eglė jau sulaukė tris sūnus: Aržuolą, Vuo- 
sį ir Beržą ir vienturtę jauniausią dukterę, vardu Drebulė“. 

Čia jau visiškai įdomu. Turime klasikinę mūsų panteono ket- 
veriukę: trys vyriškieji dievai ir deivė. Dievas, Perkūnas, Velnias, 
Laumė arba Nunadievis, Perkūnas, Teliavelis, Žvorūna/Medei- 
na. Aiškėja tėvai — su vandenimis susijęs slibinas/žaltys/, stipriai 
pirmapradis dievas ir Eglė, su augalija, viršumi ir apačia susijusi 
deivė, turinti maginių galių (tai bus matyti per jos užkeikimo 
galią). Kažkur - „diedukas ir bobutė“, du pirmapradžiai dievai. 

Palyginkime šią struktūrą su, pvz., mitologine germanų 
sistema. Tacitas mini, kad germanai garbina Merkurijų, Marsą, 
Heraklį, Izidę; atitikmenys germanų mitologijoje - Odinas, Tiu, 
Donaras (Toras), Frėja. Pastaroji - stipriai akcentuota vaisingu- 
mo deivė su visa čia derančia mitologine apsuptimi, kurios kol 
kas nenagrinėjame. Greta šio ketverto yra Nerthus, Žemė Mo- 
tina, Terra mater. Nerthus yra vaisingumo ir jūros dievo Njordo 
sutuoktinė. Tacitas aprašo jai skirtas kulto apeigas: Nerthus sta- 
bas kultiniame vežime būdavo gabenamas prie ežero, kur jį 

mazgodavo belaisvės; paskui jos būdavo nužudomos (plg. Eglę 
ir mirties prie pakrantės motyvą). Taigi 












Eglė Žilvinas 
Ąžuolas, Uosis, Beržas, Drebulė 


Nerthus Njordas 
Odinas, Tiu, Donaras, Frėja 


Dievų motina Pirmadievis 
Dievas, Perkūnas, Velnias, Laumė 
Nunadievis, Perkūnas, Teliavelis, Žvorūna/Medeina 


Galima pateikti dar išsamiai detalizuotiną, bet gan patiki- 
mą hipotezę: Eglė ir yra ta pati Tacito minima dievų motina, ku- 
rios aiškių atitikmenų lietuvių mitologijoje kaip ir nerasta. Ji ir 
būtų mūsų dievų ketverto Motina. Tacito teigimu iš esmės reikia 
pasitikėti: juk jis kalba ne apie Deivę motiną, o apie Dievų moti- 
ną, o tai ne tas pat. Deivė motina greičiau būtų ta bobutė, bet kol 


kas šios problemos nelieskime. 

Žilvinas - pirmapradis tėvas, iš kurio vėliau atimama val- 
džia. Ją ne be konfliktų išsidalija jo vaikai, pasidalija sferas. Trys 
dievai yra broliai, siekiantys savo deivės sesers meilės (incestas 
dievų pasaulyje yra neretas). 

Nenoriu vienareikšmiškai teigti, kad Eglė ir Žilvinas - tie 
patys pirmapradžiai dievai, tačiau juose galbūt atsispindi tas pats 
pirmapradiškų įvykių modelis, čia gali būti tiesiog pasakos ter- 
pėje įsispaudęs mitas. Bet tą problemą turėdami omenyje ir ke- 
tindami darbe prie jos dar sugrįžti, kol kas jos nesiaiškinsime, 
nes tyrimo stadija per ankstyva. 

Trys broliai vėliau virsiantys medžiais gali būti identifikuo- 
jami, tačiau kol kas ta identifikacija tebūnie pateikta be didesnių 
ir platesnių įrodymų. Ąžuolas tai Perkūno medis, abejonių dėl to 
nekyla. Uosis daugelyje tautosakos užuominų - šventas medis 
teoriškai gali būti siejamas su Dievu. Apskritai tautosaka šven- 

tais medžiais, kaip pažymi N. Vėlius, dažniausiai laiko ąžuolą ir 
uosį“. Velnias dažniau siejamas su beržu?*. Kodėl ąžuolas mini- 
mas pirmuoju, paaiškės vėliau, tai ta pati problema, kuri kyla 
atsiminus, jog anksčiau teigėme Dievo-Perkūno sūnystės santy- 
kio galimybę. Apie šią problemą kalbėsime specialiai, bet kol 
kas galima sakyti, kad tai vėlyvo panteono raidos etapo pasek- 
mė, turinti genetines, istorines ir ideologines priežastis. 

Kai kurie patikslinimai dar būtini. Germanų mitologijoje 
esama tam tikro pasistūmėjimo - germanų Odinas kitaip nei jo 
giminaitis Velnias ar slavų Volosas iškrauna savo maginį-karinį 
potencialą tiek, kad išeina į panteono priekį, nustumia Tiu, Tiva- 
zą, dangaus ir sutarčių dievą (Dievo atitikmenį) bei Donarą/Torą 
(Perkūno atitikmuo). Tad eilutėje -— trys vyriški dievai kiek pasi- 
keitę vietomis; sistema dėl to nesubyra. 

Dabar grįžkime prie mūsų pasakos. Praleidžiame Eglei ski- 
riamas užduotis, nors mitologiškai jos nepaprastai įdomios, Eglė 
šiaip ne taip grįžta į viršų. Jos broliai, jos vaikų dėdės, kvočia 
Žilvino iškvietimo paslaptį. Trys sūnūs išmėginimus atlaiko (ini- 
ciacija, herojaus kvalifikacijos įrodymas), dukra palūžta. Dvylika 
brolių su dalgiais susiruošia „užpampyti" Žilviną (taip tekste). Visi 
dvylika puola ir sukapoja. Eglė pamary mato atliūliuojančią krau- 
jo putą ir toliau: „išgirdo balsą savo vyro iš gelmės marių, jogei 
papjovę su dalgiais jos broliai ir kad būtent Drebulė išdavusijiems 
jo šūkį. Susigraudino Eglės širdis, ir ji balsu pratarė: 

Kad tu pavirstum į drebulę, 

Kad tu drebėtum dieną naktelę, 

Kad tau išpraustų lytus burnelę, 

Kad iššukuotų vėjas galvelę... 

Stokit, sūneliai, stipriais medeliais, 

Aš, jūs mamelė, liksiuos eglelė...“ 


Taip ir atsitiko... Ne be reikalo Velnias perkūnijos metu 
slepiasi po egle, ne be reikalo Perkūnas netrenkia į eglę". Motina 
yra motina. 

Eelės broliai 


Eglės broliai, užkapojantys ar užpampinantys Žilviną (iš 
marių gelmių po to pasigirsta Žilvino balsas: jis nėra nužudy- 
tas), galėtų būti gretinami su kažkokia senąja dievų karta, pana- 
šu į graikų mitologijos kiklopus ar titanus, tačiau vis dėlto jie 
nėra tiek pirmapradžiai kaip Žilvinas. Tai turėtų būti gana aktu- 
alūs dievai. Žilvinas už juos pirmapradiškesnis. Tačiau jie yra 
senesnės kilmės nei Eglės ir Žilvino vaikai. Atrodo, kad būtent šį 
dvyliktuką nurodytų kai kurie lietuvių mitologijos šaltiniai, plg. 
Jeronimo Prahiškio liudijimą apie tai, jog jis Lietuvoje aptikęs 
gentį, garbinančią didžiulį kūjį - esą juo Zodiako ženklai (Signa 
zodiaci) kadaise išlaisvinę pikto karaliaus pagrobtą Saulę“. Šis frag- 
mentas nėra aiškus, bet gretintinas su šiaip menkai tepaisomu 
šaltiniu, vadinamąja Rivijaus kronika: pagalją, Vilniuje buvusioje 
Perkūno šventovėje stovėjęs altorius iš dvylikos pakopų; kiek- 
viena jų buvo skirta vienam iš dvylikos Zodiako ženklų; ant tų 
pakopų, Saulei įkopus į tą ženklą, būdavo deginamos aukos“. 
Abiejų šaltinių koreliacija akivaizdi. Tačiau kaip samprotauti to- 
liau, ne visai aišku, nes čia atsiveria daugybės prielaidų ir hipote- 
zių laukas. Saulės vadavimo žygio su Eglės išlaisvinimu tapatinti 
neišeitų, nors tai gali būti to paties mito lokalinė kontaminacija 
(J. Prahiškis mini, kad tai tik „viena gentis“). Gal šis Zodiako dvy- 
liktukas būtų gretintinas su, tarkime, tų pačių germanų dievų 
dvyliktuku, graikų ir romėnų Olimpu, t. y. svarbiausiais dievais. 
Tačiau tai gali būti ir senesnioji dievų karta, kadaise, mitinių lai- 
kų pradžioje, atlikusi daugybę žygdarbių. Gali būti ir patys Zo- 
diako ženklai, t. y. žvaigždynai ar lietuviška jų versija. Sutapi- 
mas gali būti ir atsitiktinis. Kitose pasakose Eglės brolių skaičius 
nevienodas (būna vienas, du, trys), ir šią problemą tektų atidėti 
ateičiai. O jeigu darytume prielaidą, kad čia yra dievų kartų kai- 
ta, personažai išsidėstytų taip: 

Dangus Deivė motina (Žemė) 
„Žodiako ženklai“ (senoji dievų karta, kuriai priklauso ir Eglė) 


Žilvinas Eglė 
Dievas Perkūnas Velnias Laumė (naujoji dievų karta) 
(Uosis Ąžuolas Beržas Drebulė) 





Čia galima įžiūrėti skirtingas dievų grupes (asurai ir deva, 
vanai ir asai), o gal ir kartas. Eglės brolių skaičius pasakose, kaip 
minėta, kinta, jų gali būti du ar vienas, tačiau tai greičiau tik 
sakralinio skaičiaus problema, broliai, šiaip ar taip, yra ir būtent 
jie įveikia Žilviną. 


Eglės identifikacijos problema: Ragana 


Ęglė mūsų rekonstrukcijoje būtų visų pirma motina, val- 
danti pavertimo, pasivertimo, virsmų galias. Pirmasis lietuvių 
mitologijos personažas, galintis čia tikti, būtų Ragana ir raga- 
nos. Mėginkime šią galimybę panagrinėti. 

Raganystės fenomenas. Ragana — burtų priemonėmis ap- 
linkiniams bei aplinkai kenkianti moteris. Tikėjimai, susiję su ra- 
ganomis, ir pačios raganos žinomos daugelyje kultūrų. Anksčiau 
jos buvo toleruojamos labai retai, nebent iš baimės, kad nepa- 
kenktų; dar II tūkstantm. pr. Kr. viduryje Hetitų karalystės įsta- 
tymai už raganavimą skirdavo mirties bausmę. Izoliuotose kul- 
tūrose kaip ir senosiose civilizacijose raganos pasirodo visais 
laikais. Afrikoje raganos bei raganiai gali pasiversti žvėrimis, 
paukščiais, atimti iš vyrų potenciją, susargdinti ar net numarinti 
žmones užkeikimais bei maginiais veiksmais - kaip ir Europoje. 
Raganų skraidymas ant šluotų, piestose ar pasinaudojant kitais 
mediniais padargais atliepia, tarkime, Sibiro šamanų skraidy- 
mui ant karčių, mietų, galiausiai ritualiniams kopimams į medį. 
Tikima, kad raganos ėda lavonus, taip yra Europoje, bet ir Aust- 
ralijos žiniuonis, siekdamas transo, kramto lavono mėsos gaba- 

lus. Apskritai raganystės fenomenas gali būti laikomas tam tik- 
ra šamanizmo atmaina, konkrečiai - juoduoju šamanizmu??. 
Šamanai susiję su dvasiomis; juodieji - su blogomis, atitinkamai 
ir raganos krikščioniškoje Europoje siejamos su Velniu. Šamanai 
turi savo dvasias pagalbininkes, kurios padeda jiems keliauti 
tarp Žemės ir dangaus ar požemių pasaulių; šios dvasios atrodo 
kaip gyvūnai, lapės, ūdros, paukščiai; krikščioniškoje Europoje 
raganų pasirodymą irgi lydi gyvūnai. Norint suvokti raganys- 
tės fenomeną Lietuvoje, reikia visų pirma turėti omenyje, kad 
tai ne Lietuvos, ne Vakarų Europos, ir ne krikščionybės nulemtas 
reiškinys, o universalija, kurios etniškumas genetiniu požiūriu 
nėra svarbiausias veiksnys. 

Raganystė ir krikščionybė. Raganų teismai. Krikščionybė at- 
sirado antikoje, kurioje kerai, ateities spėjimai, magija buvo vi- 
siškai įprasti ir savaime suprantami dalykai, nors kenkiantys 
burtai ir netoleruoti, mirtį ir ligas siunčiantys burtininkai bausti 
mirtimi, pats magijos naudojimas nebuvo smerkiamas. Dažnai 
jis buvo siejamas su kokio nors dievo ar kultūrinio didvyrio 
kultu (orakulai), įeidavo į valstybinės oficialiosios religijos ritua- 
lus (augurai, haruspicija Romoje), o nekromantija kaip reiški- 
nys visiškai natūraliai suprantamas nuo Homero iki Lukiano. 
Lygiai taip pat buvo ir šiauriau Alpių. Keltai žinojo daugybę mo- 
teriškųjų dievybių, kurių pavidalai ir jėgos buvo neabejotinai 
raganiškos prigimties, raganos laikytos ypač galingomis, plg. 
fėją Morrigan, pasivertimų ir pavertimų meistrę. Germanuose 
raganystės fenomenas buvo žinomas nuo seniausių laikų, atro- 
do, juo užsiėmė deivių žynės (Motina Žemė, Frėja). 

Krikščionybė visas magines praktikas išsyk demaskavo kaip 
bendravimą su demonais (jos požiūriu — tais pačiais antikiniais 
dievais) ir pasmerkė. Tačiau ilgą laiką apie jokius raganų procesus 
ar persekiojimus nebuvo jokios kalbos. Karolis Didysis raganų 
persekiojimus smerkė. Pasakojimai apie raganas germanų krikš- 
to metu buvo laikomi tuščiais liaudies prietarais (nors pačių ger- 
manų liaudies teisė už raganystę bausdavo mirtimi). Tačiau pats 

fenomenas dėl to nenyko. Liaudies manymai apie raganas pate- 
ko į Aleksandro iš Halės, Bonaventūro ir Tomo Akviniečio teolo- 
gines sistemas, o tai turėjo įtakos vėlesniems įvykiams. Kovose 
su albigiečiais atsiradusi inkvizicija buvo pasitelkta ir raganų teis- 
mams. 1326 m. pasirodžiusi popiežiaus Jono XXII bulė „Super 
illius specula“ burtininkus sulygino su eretikais ir juos pervedė 
inkvizicijos dispozicijon. Inkvizicija turėjo savo metodų, kurie 
dažnai prigamindavo daug daugiau eretikų ir raganų bei raga- 
nių, nei jų išties buvo; iš Pietų Prancūzijos raganų persekiojimo 
banga per Alpes plūstelėjo į Vokietiją, kur, kaip ir daugelyje 
Europos vietų, susidūrė su palankia raganų persekiojimams ter- 
pe- t. y. priešišku liaudies nusistatymu prieš kenkiančius raganų 
burtus, senąja germanų tradicija. Bažnytiniai dokumentai, kitos 
popiežių bulės, ypač 1484 m. paskelbta popiežiaus Inocento VIII 
bulė „Summis desiderantes affectibus“, taip pat Heinricho Insti- 
torio (Institoris) ir Jakobo Sprengerio knyga „Raganų kūjis“ (Mal- 
leus maleficarum, 1487 m.; iki 1669 m. pakartoti 29 šios knygos 
leidimai, pirmas leidimas lenkų k. Krokuvoje 1614 m.) suteikė 
platų teorinį, teologinį ir teisinį pagrindą raganų persekiojimams, 
virtusiems nekontroliuojama psichoze. Nei protestantizmas, taip 
pat Martinas Lutheris, nei krikščionybės persikraustymas už 
Atlanto nesustabdė raganų persekiojimo, atvirkščiai, protestan- 
tiškoje erdvėje jis ypač sustiprėjo. Pirmasis dokumentuotas ra- 
ganos sudeginimas įvyko 1275 m. Tulūzoje (Toulouse), paskutinis 
— 1793 m. dab. Poznanėje (Posen). Savo apogėjų raganų perse- 
kiojimas pasiekė Vokietijoje tarp 1590 ir 1630 m. Įvairiais apskai- 
čiavimais, aukų, daugiausia moterų, galėjo būti apie milijoną. 
Viduramžių krikščionybėje raganos samprata buvo pa- 
remta trimis postulatais: ragana ar raganius - asmuo, kuris ken- 
kia burtais, lytiškai santykiauja su demonais ir yra eretikas. Šie 
požymiai susiformavę istoriškai, susiliejus liaudies tikėjimams, 
juodojo šamanizmo reliktams Europoje, Bažnyčios kovai su ere- 
tikais bei su piktąja dvasia ir dvasiomis, maginėmis praktikomis 
apskritai. Dėmesys buvo ypač kreipiamas į seksualinius santy- 

kius su.demonais, todėl inkvizitorių apklausų protokoluose gau- 
su panašių klausimų ir, žinoma, atsakymų. Vakarų Europoje 
dažnas kaltinimas - vyrų seksualinės potencijos atėmimas, Lie- 
tuvoje, beje, tokių dalykų neaptikta, nors „Raganų kūjyje“ apie 
tai kalbama ganėtinai daug. Gališ tiesų teorijos, kad bentjau kai 
kurias raganų persekiojimo aplinkybes skatino seksualinė pato- 
loginė celibato sukelta psichozė, nėra visai iš piršto laužtos. Lie- 
tuvoje, teisiant vis dėlto pasaulietiniams teismams, raganos apie 
jokias seksualines orgijas ant kalnų viršūnių nekalba. 
Raganystė ir raganos Lietuvoje. Kaip ir Vakarų Europoje, 
Lietuvoje derėtų skirti dvi raganystės fenomeno sritis - liaudies 
tikėjimus, susijusius su raganomis, mitologinius archajiškus įvaiz- 
džius ir jų istorines apraiškas, dažniausiai aptinkamas raganų 
teismų bylose. Lietuvoje šį fenomeną sustiprina ir tai, kad raga- 
na tebeišliko ne tik kaip „burtais kenkianti moteris“, bet ir kaip 
deivė. Pradedant kalbą apie šio universalaus fenomeno apraiš- 
kas Lietuvoje reiktų atsisakyti klasikinio klausimo dėl raganys- 
tės „atvykimo“ į Lietuvą aplinkybių, idėjos, kad raganavimas 
buvo „importuotas“ iš Vakarų Europos ar kad Lietuvos raganų 
veiklai atsirasti įtaką padarė „Raganų kūjis“. Raganystė, kaip 
minėta, universalus, archetipinis reiškinys, ir bent jau kalbant 
vieno žemyno kategorijomis, kaipo juodasis šamanizmas buvo 
paplitusi visoje Eurazijoje; krikščionybė, persekiodama raganas, 
tiesiog įgyvendino liaudies nuostatas jų atžvilgiu vakarinėje že- 
myno dalyje. Eurazijos centre ir rytuose, Arktyje ir Sibire nebu- 
vo tokios pajėgios ir politiškai bei teisiškai įtakingos struktūros 
kaip Bažnyčia, galinčios persekioti juoduosius šamanus - ir Sibi- 
re jie tebeveikia iki pat XIX-XX a. Ši raganų persekiojimo banga 
iš Vakarų Europos pasiekė ir Lietuvą, tik čia ji buvo vis dėlto 
švelnesnė. Kita vertus, jei raganystės fenomenas ir universalus, 
konkrečios jo raiškos aplinkybės, detalės, be abejo, galėjo ateiti 
ir atėjo iš Vakarų Europos. Raganos buvo žinomos nuo senų 
laikų, tačiau jų „atpažinimo šifrai“ Lietuvoje jau buvo vakarietiš- 
kos kilmės. Tarkime, Lietuvoje žiniuonės ar žiniuonys, t. y. žoli- 

ninkai, nebuvo persekiojami, kaimuose ir XIX-XX a. jie tebetu- 
rėjo autoritetą (priešingai nei asmenys, laikyti raganomis bei 
raganiais). O XVI a. žolininkams Lietuvoje kaip tik ir kliuvo pats 
pirmasis smūgis — jie, o ne „standartinės“ kaimo raganos pir- 
mieji pateko į persekiojamųjų apkabą. 

Ragana tradiciškai kildinta arba nuo „regėti“,arba nuo „ra- 
gas“. Pirmoji versija paverstų ją ateities spėjike, aiškiarege, už- 
slėptų reikalų žinove, antroji įrašytų į bendrą sakralinių asmenų, 
siejamų su ragu ar ragais, eilę, plg. legendinį lietuvių kunigaikštį 
Šventaragį, tautosakoje minimą Perkūno (ir Velnio) raguotumą 
ir pan. Šiuo metu daugiau laikomasi pirmosios versijos. Pagal 
Mariją Gimbutienę, Ragana „senovėje buvo Mirties ir atgimimo 
deivė. Jos vardas susijęs su „regėti“, „numatyti“, „žinoti'?. 

Pirmą kartą šaltiniuose ragana paminima XVI a. pabaigo- 
je - ją kaip miško deivę drauge su Medeina pamini Jonas Lasic- 
kis: Modeina et Ragaina sylvestres sunt di. Vėlesniais laikais 
ragana jau laikoma tik pikta kerėtoja, bet už konkrečių raganų 
pavidalų ir su raganyste susijusių tikėjimų galėtų slypėti ir kaž- 
kokios moteriškosios dievybės pavidalas - gimdančios ir kei- 
čiančios, valdančios gyvybę ir mirtį, atitinkamai ambivalentiš- 
kos; joje, be abejo, skirtingoje istorinėje bei kultūrinėje terpėje 
galėjo labiau išsiskleisti teigiami arba neigiami aspektai. 

Ragana dažniausiai vaizduojama"?! sena, naudojama dau- 
gybė priemonių, galinčių pabrėžti jos bjaurumą - ji sulinkusi, 
kumpanosė, susivėlusi, akla ar pusaklė, ilgais lenktais nagais, 
nors kartais jos išvaizda ir nėra detalizuojama. Kita vertus, raga- 
na gali būti ir graži, netgi nuostabiai graži moteris. Jos pavidalas 
ambivalentiškas gal ir dėl to, kad ragana gali jį keisti. 

Tautosakoje ragana gali pasiversti į daugybę pavidalų: daž- 
niausiai į rupūžę, minimi katės, gyvatės, kalės, kumelės, ožkos, 
kiaulės, šarkos, kurapkos, kregždės, lydekos, karoso ir pan. 
pavidalai. Taigi raganos pasivertimai ją demonstruoja kaip bū- 
tybę, galinčią reikštis ir ore, ir žemėje, ir vandenyje, galima 
sakyti, kaip „sferų valdovę“ (nors gal ir kaip „gyvūnų bei žvė- 

rių valdovę“). Rasanė ne'tik gali pasiversti kuo nors, jos gali ir 
paversti - Lietuvoje tikėta, jog raganos naktimis paverčia vy- 
rus arkliais ir jais jodinėja. 

Ragana tautosakoje dažnai įsivaizduojama gyvenanti tro- 
belėje miško viduryje (gališ čia ir J. Lasickio Ragaina kaip „miško 
deivė“). Ji čia gyvendama gali kenkti, tačiau herojui gali ir pagel- 
bėti, taigi vėl matome raganos ambivalentiškumą - ji taip pat 
žiniuonė, galinti gydyti, numatyti ateitį, duoti gerą patarimą. 

Raganai lietuvių tautosakoje priskiriamas sugebėjimas 
skristi, tačiau greta „tradicinių“ skraidymų į raganų šabašus mi- 
nimi ir skraidymai žirniauti: raganos žiemos metu, raitos ant 
avilių, skrenda į tokį kraštą, kuriame tuo metu vasara, jos atsi- 
duria ant kalno, nuaugusio žirniais, ant kurio žydi gėlės. Šitas 
pasaulis turi tam tikrų pomirtinio pasaulio bruožų, ši aplinkybė 
lietuvių raganas parodo kiek platesniame kontekste nei jų kole- 
ges Vakarų Europoje - jos skrenda ant konkretaus kalno, tuo 
metu lietuviškosios raganos tebeišlaiko daugiau šamaniškų re- 
liktų - jos kaip ir Sibiro šamanai oru keliauja į kitą pasaulį. 

Vis dėlto sakmėse raganos ganėtinai dažnai skrieja į savo 
susirinkimus, kurių pagrindinis vyksta Joninių naktį. Lietuvoje 
tai dažniausiai Šatrijos kalnas, bet minimas ir Rambynas ar kaž- 
koks kalnas palei Kijevą. Ten jos krykštauja, šūkauja, griežia 
muzika, kūrenamos ugnys taip, kad „visas Šatrijos kalno viršus 
žibėdavęs“. Kartais tos raganos linksminasi kiek proziškiau: su- 
joja raitos ant piestų, kūrena ugnį, renka uogas, neša prie ugnies 
sėdinčiam seniui su alksnine nosim. 

Skrisdamos raganos kažkokiu žolių mišiniu pasitepa pa- 
žastis (čia jau tikriausiai Europos įtaka) ir akies mirksniu atsiduria 
ant kalno. Lenkijoje tai Lysa Gora, ant kurios renkasi Lenkijos 
raganos (kartais numanoma, kad tas kalnas Vidurio Lenkijoje, 
bet, atrodo, kad tų „lysų gurų“ būta bent jau keleto). Vis dėlto 
lietuvių raganos skrydžiui palyginti dažnai pasiverčia paukš- 
čiais (šarkomis), nors tautosakoje dažnai renkasi piestą ar šluot- 
kotį, pagaikštį („kačiargą'). 

Raganos Lietuvoje gali „pagadinti“ žmogų - tikriausiai at- 
imti iš jo sveikatą, netgi numarinti. Jos gali paskleisti marą: kai 
„Taganų ponia“, ant ko nors supykusi, sušaukia visas raganas ir 
liepia iš kiekvieno gaspadoriaus avinų iškirpti po pluoštą vilnų 
ir atnešti ant Šatrijos. Ten jos užkuria tas vilnas, ir kurion pusėn 
vėjas nuneš dūmus, ten žmones ar gyvulius ištiks maras. Pasa- 
kose jos kartais stengiasi pagrobti vaikus ir suryti. Į tokią puotą 
kviečiasi viešnias, kitas raganas. Pasakose minimi raganų na- 
mai, ten jos gyvena vienos (t. y. be vyrų), nors šiaip minimos 
raganos močekos, jų dukros, seserys. 

Dažniausiai jos vis dėlto savo kerais vagia iš kaimynių pie- 
ną arba užkeri karves. Gali surūginti, sugadinti pieno produk- 
tus. Gana dažnas kenkimas - burtais sukeltas galvijų prieauglio 
kritimas. Tiriant raganas, atrodo, vėlgi Vakarų Europos pavyz- 
džiu, jos plukdomos; neskęstanti vandenyje moteris jau laiko- 
ma identifikuota ragana. Raganą sudeginus, lieka apgargėjusi, 
apšalusi jos širdis (šis motyvas gali būti vėlyvos kilmės). 

Vis dėlto lietuvių tautosakoje ragana susijusi su ugimi, ir 
tai, atrodytų, archajiškas jos bruožas. Užgęsus ugniai, jos sko- 
lintis einama pas raganą, kuri, pasak N. Vėliaus, buvo įsivaiz- 
duojama kaip ugnies saugotoja. Ji santykiauja su velniu ir tai, be 
abejo, krikščionybės įtaka, tačiau, mokslininko teigimu, Raga- 
nos ir Velnio kaip mitinių būtybių tarpusavio santykiai senesni 
už pačią krikščionybę“. Pagal Algirdą Julių Greimą, Ragana - 
mitinė būtybė, daugiau susijusi su žeme, bijanti vandens ar ne- 
galinti jame veikti, priešiška Aušrinės sferai“. Atrodytų, lietuvių 
raganos įvaizdyje išties susipynę archajiškos deivės ir realių mo- 
terų kerėtojų įvaizdžiai. 

Lietuvių sakmėse žinomi ir raganiai. Tiesa, jie nėra vaiz- 
duojami specialiai neigiamai, kitaip nei raganos. Jie moka kerėti 
ir gali, tarkime, paversti žmogų vilkolakiu. Jų kerų bijomasi, ypač 
vestuvių metų; tokie raganiai kviečiami į vestuves, jiems moka- 
ma, idant neutralizuotų kitų piktų raganių burtus. Tai irgi juodo- 
jo šamanizmo atvejai. Tačiau Lietuvoje raganiai gan gerbiami. 

Atrodo, kad dėl krikščionyb ės Lietuvoje tie patys juodieji šama- 
nai (o šamanu gali būti tiek vyras, tiek moteris) buvo išskirti, ir 
raganiai palikti santykinėje ramybėje, raganos - persekiotos. 

Raganų procesai Lietuvoje. Raganų persekiojimas Lietuvoje 
turi savas ypatybes, kurias lėmė daugelis komponentų: vėlyvas 
krikštas, santykinė religinė tolerancija, realus Lietuvos valdovų 
nesidomėjimas religine padėtimi provincijoje, retas parapijų tin- 
klas, o pagrindinė aplinkybė - ta, kad Lietuvoje religiniu požiūriu 
reikėjo visų pirma kalbėti apie misijinę veiklą, o ne apie raganų 
gaudymą. Įstabu, kad jėzuitai, XVI a. paskutiniais dviem de- 
šimtmečiais pradėję misiją, užsitęsusią iki pat XVIII a. pradžios, 
jokių raganų ieškoti nesistengė — jiems buvo svarbiau kunigo 
nemačiusiems žmonėms paaiškinti tikėjimo tiesas; ir šiaip, kaip 
matome iš XVI-XVIII a. ataskaitų, net susidūrę su kerėjimais ar 
konkubinatu, su inkubais bei sukubais, jie reaguodavo pamo- 
kymais bei švelnia prevencine veikla. Jei Vakarų Europoje galio- 
jęs eretikų (klaidatikių) tapatinimas su raganomis, raganyste bū- 
tų pratęstas ir realizuotas Lietuvoje, kur tebegyvavo daugybė 
senojo tikėjimo reliktų (stabmeldystė irgi paklydimas), devyni 
dešimtadaliai gyventojų būtų patekę raganų ir raganių katego- 
rijon. Todėl, rodosi, šitas reikalas patyliukais buvo apribotas piktų 
kerėtojų teismais, pagoniški reliktai, ritualai, kuriuose dalyvau- 
davo dar ištisi kaimai, būdavo praleidžiami pro akis. 

Lietuvoje inkvizicijos nebuvo, ir tai lėmė raganų procesų 
ribotumą (žinoma, sąlyginį). Tokias bylas nagrinėjo pasaulieti- 
niai, pilies, žemės teismai. LDK teritorijose per visą raganų per- 
sekiojimo laikotarpį raganų sudeginta mažiau nei tuo pat metu 
kokiame nors Vokietijos provincijos mieste. Apie tikslų sudegi- 
nimų skaičių kalbėti negalime, nes išliko tikrai ne visi dokumen- 
tai. Tačiau iš išlikusių dokumentų aišku, kad nei bažnytinė, nei 
civilinė valdžia jokių raganų persekiojimo iniciatyvų nerodė. O 
be to, net norint „iš viršaus“ tokios iniciatyvos nebūtų buvusios 
teisėtos. Beje, įstabu ir tai, kad pagal Lietuvos Statutą visos raga- 
nų bylos nebuvo teisėtos, į ką raganyste kaltinamųjų gynėjai 

nesyk apeliuodavo. LDK Statute raganystė minima nebuvo, tad 
juo remtis raganų bylose nebuvo įmanoma. Kaltintojai remda- 
vosi Senojo Testamento citatomis (gynėjai jas atremdavo kito- 
mis), mėgindavo raganų bylose pritaikyti Statuto straipsnius 
apie vagystę ar nužudymą (dažnai kaltinimui tai pavykdavo). 
Viena bėda - kad kaltinamieji po apklausų prisipažindavo prak- 
tiškai viską, ko iš jų norėta, ir dar daugiau. 

Procesas prasidėdavo nuo skundo - vienas ar keli asme- 
nys pranešdavo, kad kas nors kerėjimu pakenkė jiems ar jų 
artimiesiems. Kad ir ką bemanytų teisėjai, skundas būdavo pa- 
grindas įsisukti bylai, apie jos atmetimą kalbos negalėjo būti. 
Juolab kad tokie liudijimai būdavo patvirtinami priesaika, atsi- 
rasdavo ir liudininkų. 

Simptomatiška Rainos Gromykienės byla, nagrinėta 1631 
m.“ Ją įskundžia kita moteris, apkaltinta kerėjimu ir vėliau su- 
deginta, Ona Paulikienė. R. Gromykienė, šiuo skundu remian- 
tis, suimama, po kratos demaskuojama kaip kerėtoja, kadangi 
jos medalikėlyje nėra relikvijų. Pati ji esanti pribuvėja, paprašy- 
ta gelbstinti gimdančioms ir sergantiems vaikams. Naugarduko 
pilies teisme nagrinėjant bylą, kaltintojas teigia, kad Gromykie- 
nė „esanti tikra kerėtoja, liejusi alavą, smilkiusi vaikus žolėmis, 
gydžiusi“. Šis moters kaip kerėtojos apibūdinimas yra visiškas 
nesusipratimas, nes tais laikais kaip ir, beje, XIX-XX a. būrimai iš 
liejamo alavo ar vaško buvo bemaž kasdieniai burtai, o smilky- 
mas bei gydymas žolėmis ir pan. apskritai sutapo su kaimo 
medicina. Kaltintojas J. Dobrinevskis pergyvena, kad Lietuvos 
Statute stinga atitinkamo straipsnio ir siūlo kaltinamąją teisti 
„pagal krikščioniškąją teisę“, Magdeburgo imperatoriškąjį teisy- 
ną ir Senojo Testamento citatas, „atiduoti ją kankinti ir po prisipa- 
žinimo sudeginti“ (t. y. prisipažinimas po kankinimų laikomas 
jau nuspręstu dalyku). Kaltinamajai atstovavęs bajoras J. Moras 
(Morė) atkreipia dėmesį, jog kaltinamoji suimta ir teisiama pa- 
žeidžiant valstybės įstatymus, kad jos apkaltinimo punktai pa- 
remti „kažkokios kankinamos bobos“ parodymais, o smilkalai, 

kuriuos. ji vartojusi, padaryti iš šventintų žolių, vartojamų baž- 
nyčioje, o tai, kad'ji ligoniams duodanti žolių nuovirų gerti, tai 
ne kerėjimas, o gydymas. Teismas pripažįsta Gromykienę kalta. 
Tardoma ji prisipažįsta, kad „smilkiusi naujagimius ir liejusi ala- 
vą“. Ir - nuteisiama kankinti ir nužudyti. Gynėjas paduoda ape- 
liaciją Vyriausiajam tribunolui, tas dėl procedūrinių nesklandu- 
mų grąžina bylą svarstyti atgal, į Naugarduką, tačiau byloje vėl 
priimamas mirties nuosprendis. Kankinama Gromykienė išpa- 
žįsta viską, ką dar žino: ji mokanti, kaip namus nuo kerų apsau- 
goti: „pirtyje iš krosnies paimti anglių tris kartus po devynis 
skaičiuojant atvirkščiai nuo devinto iki pirmo, tylomis atnešti 
vandens, suberti anglis į vandenį ir per sietą šlakstyti juo vaikus, 
sakant: „Kaip siete vanduo nesilaiko, taip ir bet kokia liga ar 
keras nesilaikys“. Ji mokanti gydyti moteriškas ligas: reikią pa- 
imti tris kiaušinius, išleisti baltymą ir trynį, semti kevalais van- 
denį ir pilti į indą, tada tuo vandeniu apšlakstyti pirkios sienojus. 
Daugiau jokių kerų ji nežinanti“. Reikia pasakyti - pirmasis at- 
vejis — tai klasikinis užkalbėjimas, paremtas veiksmo atbuliniu 
pakartojimu, iš tiesų tai greičiau būtų atkerėjimo veiksmas. Ant- 
rasis veiksmas irgi paremtas šlakstymu, bet tai apsauginiai ke- 
rai, niekam nekenkiantys. Atrodo, kad ta vargšė moters išties 
nieko daugiau ir nežinojo, tačiau buvo sudeginta, o kankinama 
spėjo pasakyti dar kelis vardus. 

Šiame procese kaip ir daugelyje kitų matome moteris, ži- 
nančias vieną ar kelis kerus, ir neatsilaikančias pagundaijais daug- 
maž viešai pasinaudoti. Bet tai nieku gyvu ne raganos. Lietuvos 
kaime iki paskutinių šio šimtmečio dešimtmečių išlikę ne tik to- 
kie „vaikiški“ kerai — iki dabar žinomi ir naudojami kerai, tarki- 
me, lietui ar vėjui iššaukti, o bene kiekviena vidutinio amžiaus 
kaimo moteris tebežino kelis ar keliolika panašių būrimų. XVI- 
XVII a. remiantis panašiu raganos „nustatymo“ principu buvo 
galima deginti visas moteris iš eilės. Iš esmės loginiai nei teisiniai 
argumentai čia negaliojo - lėmė skundas, kankinant išgauti prisi- 
pažinimai ir aplinkos spaudimas. Tarp tokių moterų nelaimėlių 

sunku aptikti tikras raganas, tai yra moteris, akumuliuojančias 
visą galingą raganystės tradiciją, kurios būtų visą ją perėmusios 
iš savo motinų, iš lūpų į lūpas. Dažniausiai tai, ką kaltintojai rodo 
kaip raganystės kvintesenciją — tik paprasti burteliai, kuriuos mo- 
terys atsitiktinai nusižiūri ar išgirsta viena iš kitos, arba papras- 
čiausia medicina, žolininkystė. Pvz., 1563 m. Kauno gyventoja 
Kotryna apkaltinama dėl to, kad gydo žolėmis (beje, sėkmingai). 
Ji tardoma, ilgai nemąsčius, prisipažįsta, kad kerėti „ją išmokęs 
velnias, kuris vaikštąs raiste ir ten ją vedžiojęs. Velnias atėjęs pas 
ją naktį, pažadinęs ir išsivedęs į mišką. Tai buvę prieš metus““. 
Gydyti žolėmis paprastai išmoko kitas žmogus - čia Kotryna iš- 
syk pamini velnią, kad neįklampintų kitų ir patenkintų tardytojų 
norus. Bet tai paprasčiausia žolininkė. Jos likimas mums nežino- 
mas, tačiau ji uždaroma į kalėjimą. Tokių žolininkų bylų gausu. 
Kitas dalykas, kad kartais greičiau per atsitiktinumą teismo 
akiratin patekdavo ir tikros raganos. Tokia būtų Gertrūdos Za- 
putkaitienės byla, ši moteris buvo nuteista ir sudeginta 1655 m. 
gegužės 10-11 d. Žemaičių pilies teismo sprendimu“. Ji buvo 
kaltinama už Lubių dvarininko J. Šostovicko žmonos O. Šosto- 
vickienės apkerėjimą ir susargdinimą. Norėdama susargdinti, 
Gertrūda per kitus asmenis įdavė kerus, idant jie būtų įsiūti į 
Šostovickienės patalus arba pakasti po lova. Būtent po lova pa- 
kastas maišelis su kerais - žiurkė, apkaišiota vilko ir meškos 
gaurais, lavonų dantimis, įvairių paukščių plunksnomis ir dvo- 
kiančiomis šaknimis. Dėl šio kero Šostovickienė turėjusi kasdien 
sirgti ir kentėti didelį skausmą. Kitąsyk į jos patalus maišelyje 
buvo įsiūtas kitas keras - panašus į rožę, padarytas iš vilko, meš- 
kos, zuikio plaukų ir įvairių plunksnų, taip pat buvo ir įvairių 
žolių, surištų į ryšulėlius. Kai kurie Šostovickienės daiktai buvo 
užkasti pelkėje, tai irgi turėjo jai kenkti. Tardoma Gertrūda nuro- 
džiusi, kad ji priklauso visai raganų kompanijai, kuri turi vieną 
mokytoją velnią, vardu Gabrielius, turintis dar 10 piktųjų dvasių. 
Raganos ateina su juo susitikti į pelkę, švilpiančios bei šaukian- 
čios vardu, ir jis atsiliepiąs. Nors jo nematančios, bet kalbančios 

su juo ir prašančios, ko reikia. Tardytojo paklausta, kokia kalba 
jos kalbančios su velniu, žemaitiškai ar lenkiškai, tardomoji atsa- 
kė: „Nors ir vengriškai klaustumėt, vis vien jums atsakys“. 

Kerai, rasti įsiūti patalynėje, buvo pateikti teismui kaip daik- 
tiniai įrodymai. Kai kurie'jų buvo įvairių formų: panašūs į mažus 
vaikus - kad Šostovickienė negalėtų gimdyti, panašūs į rankas — 
kad rankas suktų, panašūs į kojas - kad kojas skaudėtų; nuo 
žvėrių gaurų, paukščių plunksnų, lavonų dantų Šostovickienė 
„turėjusi kaip laukinis žvėris bastytis, su vyru ir žmonėmis rietis, 
nerasti tarp Žmonių vietos ir pan. 

Čia matome jau tikrą raganavimą. Tie kerų maišeliai lygiai 
tokie patys, kuriuos naudoja Sibiro šamanai. Tai plunksnų, plau- 
kų, žolių ir pan. ryšeliai, kuriuose šamanas įkurdina savo dva- 
sias, idant jos darytų tai, ko jam arjo užsakovui reikia. Figūrėlės 
taip pat puikiai žinomos tiek Sibiro, tiek Afrikos šamanizmo. 
Rusijoje tokie daikteliai vadinami kikimaromis, jie taip pat gali 
sukelti ligas, nelaimes arba atvesti į namus bilduką, kikimaros 
Rytų Sibire žinomos iki pastarųjų dešimtmečių. Raganos šiuose 
tardymo protokoluose ne skrenda ant kažkokio kalno, kaip kad 
būtų galima tikėtis, o tiesiog prieina prie raisto ir šaukia velnią 
vardu. Lietuvių sakmėse žmogus, nevilties prispirtas, kaip tik ir 
eina į pamiškę ar į raisto pakraštį ir šaukia velnią, tasai netrukus 
ir pasirodo, kartais šaukiamas ir konkretus velnias, būtent savo 
vardu. Trumpai tariant, ši byla jau primintų autentiškus daly- 
kus, o ne būtų vien apkalbų rezultatas. Tiesa, raganų bylose tą 
autentiką nuo apkalbų skirti gana sudėtinga. Kitoje byloje, kur 
1680 m. Viduklės pavieto Raulų dvare vykusiame teisme teista 
Z. Šlekinienė, sukėlusi dvaro savininko Kristupo Blinstrubo šei- 
mos narių ligas". Pasak tardomosios, „Šios kompanijos raganos, 
pasivertusios šarkomis, suskrendančios į Eržvilką ant kalno prie 
Šaltuonos upės. Praėjusią vasarą net 5 kartus buvusios ten. Skris- 
damos savo kūnus paliekančios įprastinėse vietose. M. Budrec- 
kas, jo žmona ir Lukavičienė savo kūnus palieką pelkėje prie 
Numgalių, netoli savo namų. 


58 


Kai reikią skristi, iš tos pelkės išeinąs visų raganų ir raga- 
nių ponas - velnias Povilas su dviem savo tarnais Jokūbu ir 
Petru. Prieš skridimą velnias apiprausiąs raganas ir raganius 
vandeniu. Tam kiekvienas turįs savo vietą. Kaltinamosios vieta 
esanti upelyje prie pono K. Blinstrubo dvaro sodo. Apiplauta ji 
paliekanti kūną, virstanti šarka ir skrendanti“. Šie liudijimai ga- 
na įdomūs - pirmiausia tuo, kad čia nėra klasikinių raganų te- 
palų, šluotų ir t. t., viskas nupasakojama ganėtinai proziškai. 
Toliau pasakojama, kaip kaltinamoji ir kitos raganos kenkian- 
čios žmonėms: norėdamos pakenkti ponui Blinstrubui, pasitel- 
kia velnią Povilą, kuris tvarte pasmaugia paršą ir iščiulpia jo 
kraują, tą paršą kaltinamoji per Kūčias pakiša po ledu, o paršo 
krauju pašlakstomas kiemas, kad ponas su ponia ir jų vaikai po 
dvejų metų mirtų. Šis ritualas visiškai įtikėtinas ir vargiai pra- 
manytas ant kankinimų suolo. Įdomu, kad lietuvių mitologinio 
velnio naudojamas nužudymo būdas - būtent pasmaugimas, 
pakorimas. Per Kūčias tai atliekama todėl, kad kaip tik šią metų 
akimirką bet kokie burtai patys veiksmingiausi. Kraujas magi- 
nėse praktikose nepaprastai veiksmingas. Kiaulė - su velniu 
siejamas gyvulys. Taigi viskas susiveda į bendrą kompleksą, ir, 
kas įdomiausia, šis kompleksas nesutampa su klasikiniais Vaka- 
rų Europos vaizdinių apie raganas kompleksais. Viskas kitaip. 
Be to, lietuvių raganas apklausinėja ne dominikonai, prisiskaitę 
„Raganų kūjo“ ir demonologijos vadovėlių, o pasaulietinio teis- 
mo pareigūnai, teisme dalyvauja liudininkai pasauliečiai, dvaro 
ponai, šeimyna, ir pan. - beveik niekada nematome dvasinin- 
kų. O jeigu jie ir pasirodo, tai ypač keistomis aplinkybėmis (ir 
pasirodę vėl išnyksta). Pažvelkime, kaip į tokį kaltinimą kerais 
reaguoja profesionalas. 1679 m. Vilniaus Šventosios Trejybės 
prieglaudoje gyvenanti moteris Nastazija pakeri Vilniaus bur- 
mistrienės tarnaitę, Kristiną Siščanską“. Šioji sunkiai suserga. 
Pasirodo kunigas (pagaliau! raganų bylose dvasininkų dar ne- 
matėme): „Kunigas egzorcistas Nizinskis supratęs, kad čia - ke- 
rai, davęs jai vaistų, nuo kurių kerai pamažu pradėję nykti, bet 

vis tiek ji esanti silpna“. Kunigas egzorcistas taigi pripažįsta, kad 
tai kerų pasekmė, bet jokių represijų neorganizuoja. Čia jau LDK 
ypatybė - dvasininkai netgi Kaip ekspertai į pasaulietines raga- 
nų bylas nesikviečiami. Nė vienos raganų bylos, pagal mūsų 
turimus liudijimus, jie neįkvėpė. 

Lietuvoje raganų bylos labai sudėtingos. Greta „klasikinių“, 
Vakarų Europos pavyzdžiu suorganizuotų bylų su skraidymais 
ant šluotkočių, ponaičiais gaidžio kojomis, esti ir tikrų, realių ke- 
rėjimo bylų su daiktiniais įrodymais, neabejotinais kerėjimo fak- 
tais. Tai didysis raganų persekiojimo tragizmas — greta keliolikos 
tikrų kerėtojų nukentėjo šimtai nekaltų ar tik iš išdykumo bur- 
tais sykį pažaidusių moterų. Bet mums dabar svarbu kitkas: ga- 
lime konstatuoti, kad lietuvių raganos, atstovaujančios juodojo 
šamanizmo labai archajiškai tradicijai, turi tokius požymius: 

a) sąsajos su paukščiais bei įvairiausiais pasivertimais, 

b) kenkimas aplinkai ir aplinkiniams kerų pagalba, 

c) tam tikras ambivalentiškumas: raganos gali ir užkerėti, 
ir nuo kerų apsaugoti, atkerėti, jos ir gražios ir baisios, gydo ir 
sargdina. 

Čia galime nesunkiai atpažinti M. Gimbutienės rekonst- 
ruojamos archajiškos Senosios Europos deivės bruožus. 

Tai būtų Deivė paukštės pavidalu, deivė gimdytoja, tran- 
smutacijų ir pokyčių valdovė, pasirodanti tiek šviesiuoju, tiek 
tamsiuoju savo aspektu“. Lietuvių mitologijoje ją atitiktų tiek 
Ragana kaip rekostruojama deivė bei mitinė būtybė, tiek realios 
raganos, kurios, sprendžiant iš tautosakinės medžiagos bei isto- 
rinių šaltinių, užsiėmė būtent transmutacijomis. 

Eglė paverčia savo vaikus medžiais (tačiau kai kuriuose 
pasakos variantuose pati virsta gegute, raganų „paukštišku- 
'" mas“ žinomas). 

Ypatingas dėmesys atkreiptinas į deivę Gyvatę iš M. Gim- 
butienės rekonstrukcijų. Tai archajiška Europos deivė, vaizduo- 
jama su palyda, pasirodanti ir gyvatės, ir paukštės pavidalu (plg. 
lietuvių raganas)". M. Gimbutienė ten pat pateikia antikines ži- 

nias apie tam tikras moterų-žynių, kerėtojų bendrijas - grupe- 
lės tokių kerėtojų galėdavusios dainomis sukelti jūros bangavi- 
mą, gyvulius paversti kuo panorėjusios, išgydyti ligas, atspėti 
ateitį!. Tai tos pačios raganos, savotiški raganų klubai, draugėje 
įgyjantys ypatingą galią. Gimbutienė šias moterų kerėtojų ben- 
drijas sieja su archajiniu Deivės kultu ir tai visiškai įtikinamas 
dalykas. Galėtume teigti, jog čia susiduriame su ta pačia raganys- 
tės tradicija: ji funkciškai įvardytina kaip juodasis šamanizmas, 
tačiau apskritai susijusi su Deive, su jos žynėmis, viduramžiais 
pasireiškusiomis kaipo raganos. 

Taigi Eglė būtų artimiausia deivės Raganos įvaizdžiui. Ne- 
norėčiau tarti, kad Eglė ir yra ta pati Ragana - perilgą įvaizdžio 
funkcionavimą būta tiek pokyčių, kad vienareikšmiški tapati- 
nimai praktiškai neįmanomi. Tačiau artimesnio įvaizdžio, re- 
gis, nėra. 


Eglės sakralusis kontekstas 


Eglė - nuolat žaliuojantis medis, ir tai akivaizdžiai jį išskiria 
iš kitų. Rikojoto ąžuolo (ir, beje, Upsalos šventykloje augusio) 
aprašymai mini, kad šventasis ąžuolas nuolat žaliuoja. Ar tai tie- 
sa, aI ne, kitas klausimas, reikšminga pati idėja. O juk eglė tikrai 
žaliuoja nuolat. N. Vėliaus pastebėjimu, eglė buvo naudojama 
beveik visose svarbiausiose šeimos ir kalendorinėse šventėse, 
tiek per vestuves, tiek per laidotuves. Eglė yra šventas medis, 
nes iš jos, kaip ir iš ąžuolo, daromi kryžiai“, tai, beje, ne taip jau 
savaime suprantama: mat lietuvių tautosakoje eglė siejama su 
velniu, o tai, kad, nepaisant šios aplinkybės, iš jos dirbami kry- 
žiai, rodo, jog sakralinė jos reikšmė labai gili. Pagal N. Vėlių, eglė 
dėl savo simbolinės ir religinės reikšmės labai artima žalčiui: 
„tiek žaltys, tiek eglė lietuvių mitinėje pasaulėjautoje turi daug 
bendrų bruožų: abu jie susiję su vaisingumu, derlingumu, vita- 
linėmis galiomis, gyvenimu ir mirtimi, tik eglė gal kiek labiau 
susijusi su žemės gyvybinėmis galiomis, augalais, o žaltys - su 

gyvulių, žmonių vaisinguinu, požemiu ir mirusiaisiais. Dalį šių 
objektų mitinės iniformacijos yra perėmę ir pagrindiniai pasa- 
kos „Eglė žalčių karalienė“ veikėjai“*. Žaltys ir eglė - nuolatinio 
atsinaujinimo simboliai, ir jų pora visiškai natūrali. 

Eglės ir jos vaikų virtimas medžiais, N. Vėliaus pastebėji- 
mu, primena ryškius antikinių dievų ryšius su medžiais - Ado- 
nis gimęs iš miros medžio, Ozyris palaidojamas medyje, Atis po 
mirties virsta amžinai žaliuojančia pušimi, o Eglės atliekami dar- 
bai, kuriuos ji turi atlikti Žalčio šalyje, prieš išleidžiama namo, 
pas tėvus, primena Demetros ar Izidės atliekamus darbus“. 


Žilvino identifikacijos problema: 
Eskulapas ir Aušautas 


Lietuvių sakmėse aptinkamas „žalčių karalius“ ar „gyva- 
čių karalius“, pasirodantis su karūna ant galvos, jis gali būti tie- 
siog sakmių personažas, bet gali, tarkime, priklausyti ir „Eglės 
žalčių karalienės“ Žilvino mitologiniam laukui, bet dabar mums 
svarbesnė galimybė pasiaiškinti, ar galime rasti kokį nors lietu- 
višką „žalčių dievą“. Kad žalčiai gerbti ir kad jų kultas egzistavo, 
abejonių nekyla, bet ar egzistuoja ne kažkoks superžaltys, bet 
Dievas žaltys, žalčių dievas? Šią problemą nužymėtų tiek even- 
tualus Žilvino dieviškumas, tiek žalčių kultas, tiek - visų pirma 
- Jano Dlugošo pateikiama informacija. 

J. Dlugošas, aprašinėdamas lietuvių dievus pagal interpreta- 
tio romana principą, sako, kad lietuviai garbinę Vulkaną, manyda- 
mi jį slypint ugnyje, Jupiterį - žaibe, Dianą - miškuose, Eskulapą 
— gyvatėse ir žalčiuose“. Pagal J. Dlugošą, Eskulapas turėjęs 
gydymo funkciją, kaip ir Graikijoje bei Romoje“. Iš dalies lietu- 
vių žalčių kultą su Eskulapu gretina Pilypas Kalimachas?" (bet 
apie tai toliau). Tiesioginės nuorodos, kas tai būtų per dievas, 
J. Dlugošas nepateikia. Galėtume prisiminti prūsų religiją, kur 
Eskulapą matome 1530 m. Sambijos vyskupų konstitucinio si- 
nodo nutarimuose: Aesculapius ten paaiškina trečiuoju tarp iš- 

vardytų prūsų dievų minimo Aušauto (Ausschauts) vardą“. 
Aušautas religijos ir mitologijos šaltiniuose minimas dažnai, 
laikomas gydymo, ligonių ir sveikųjų dievu, netgi iš nuodėmių 
išlaisvinančiu dievu?. Pagal K. Būgos etimologiją, Aušautas tai 
dievas, kuris nu-šauna, atitolina ligas'“?. J. Lasickis Aušautą vadi- 
na Auscutus""!, tai galėtų būti siejama su kusti, atkusti - „atgyti“, 
„papilnėti“ ir pan. 

Vis dėlto Aušautas su žalčiais tiesiogiai nesiejamas; bent 
jau šaltiniuose tokių atvejų nepasitaiko; tiesa, Teodoras Narbu- 
tas teigia, esą Aušlavį (Auszlawis, lituanizuota Aušauto forma) 
lietuviai garbino kaip didelį žaltį", tačiau tai tik prielaida. Nors 
sveikatos ir žalčio sąsajos lietuviuose apskritai žinomos!“, Au- 
šauto Auskuto atveju jos neišryškėja. Atitinkamai tektų manyti, 
kad nors Aušautas ir primintų Eskulapą, o gal ir Eskulapo /Ask- 
lepijaus tėvą Apoloną (plg. galimas ligos „nu-šovimo“ funkcijas 
ir Apolono strėles), neturime galimybės Žilvino, o ir paties žal- 
čių kulto sieti su Aušautu. Kita vertus, Aušautas labai įdomus 
personažas vien jau dėl to, kad sąrašuose jis pakilęs į trečiąją 
vietą, - A. J. Greimas jį netgi tapatina su Andajumi /Andoju!“*, be 
to, kiek galima spręsti iš žemiau pateikiamo liudijimo, turi auto- 
ritetą tarp kitų dievų. 

„Sūduvių knygelė“, aprašinėdama prūsų apeigas, atlieka- 
mas po nederlingos, pernelyg drėgnos vasaros, aprašo, kaip 
apeigoms vadovaujantis žynys, viršaitis, kreipiasi į dievus, pir- 
miausia - į „didijį gerąjį dievą“ Aušautą, idant tasai paprašytų 
Grubrijaus, Perkūno, Švaistiko ir Pilničio kitais metais būti malo- 
ningesniems: „Vnd der Wourschkaiti bittet den grossen gutigen 
Gott Auschauten, dass er bitten wolt die gotter als Grubrium, 
Parkunen, Swayxtixen vnd Pilniten, Ine vorbas Im kunfitigen 
Jare genediger zu sein“18, 

Tokia tarpininkavimo funkcija rodytų, kad Aušauto san- 
tykiai su kitais dievais yra geri ir gal net pagrįsti tam tikra 
hierarchine viršenybe (?) ar paremti kažkokiais genetiniais, „šei- 
myniniais“ ryšiais. Kaip matysime, Aušautas/Aušveitis viename 

šaltinyje lyginamas su Saturnu, o tai galėtų nurodyti jo pilnat- 
vę, perteklių teikiančią reikšmę. 

Tokie Aušauto atributai, tokios funkcijos paskatino I. J. Ha- 
nušą XIX a. viduryje Aušautą, jo vadinamą Aušve, tapatinti su 
persų Mitra ir paversti kosminiu tarpininku, bene svarbiausia 
lietuvių-prūsų panteono dievybe, susieti ją su Saule ir padėti į 
patį panteono centrą'“. Nors Aušauto tarpininkautojo funkcija 
išties regima, ji nėra aiškiau apibrėžta. Tiesa, jeigu pavyktų pa- 
rodyti, kad Aušautas siejamas su žalčiais (o tai iš principo yra 
įmanoma), jo tarpininkavimo funkciją jei ne paaiškintų, tai stip- 
riai praplėstų, tarkime, lietuvių kreipimasis į žaltį kaip į „dievų 
siuntinėlį *7 arba J. Bretkūno liudijimas, kad sūduviai gyvates ir 
žalčius laikę dievų pasiuntiniais!*. Tuo metu T. Narbutas tiesiai 
sako, jog „žaltys laikytas namų dievu ir drauge gydytoju, arba 
Aušlaviu - dievaičiu, kurį garbino to gyvo šliužo pavidalu“!9?. 
Kitoje vietoje T. Narbutas vis dėlto kiek sudvejoja: „Aušlavis 
(Auszlawis). Nusilpusių, ligonių, sveikstančių dievaitis, mitinis 
gydytojas. Atrodo, lietuviai garbino jį kaip didelį žalų"!"?. Taigi 
net T. Narbutas, tiesą sakant, neturi kuo pasiremti ir net jis, visa- 
da turintis po ranka kokią neaiškią sakmę ar sudegusį rankraštį, 
ištaria „atrodo“. Pranė Dundulienė, žalčiams skyrusi nedidelę 
monografiją, taip pat žalčių dievo klausimu neapsisprendžia iki 
galo; jos knygos skyrius taip ir pavadintas: „Žalčio ir gyvatės 
dievybės klausimu“!!!, nes aiškaus žalčio dievo ar žalčių dievo 
vis dėlto nėra, nors užuominų ar įvairiausio perskaitymo gali- 
mybių esama. Bet nei jėzuitų ataskaitų dievai Pagirniai (jie, be 
abejo, tie patys žalčiai), nei kitur šaltiniuose parodomas žalčių 
dieviškumas (dieviškumą supainiojant su sakralumu) šio klausi- 
mo neišsprendžia. Tiesa, P. Dundulienė atkreipia dėmesį į Jono 
Totoraičio paminėtą „visų žalčių dievaitį Ragį, kuriam degintos 
aukos, jo stabas stovėjęs ant kalvos, jam (ir žalčiams) tarpinin- 
kaujant giesmėmis kreiptasi į Dievą!l. Ir vis dėlto paskutinis 
liudijimas, jei, tarkime, būtų autentiškas, nurodytų dievišką tar- 
pininkavimą: žaltys yra tarpininkas tarp žmonių ir dievybės, tai 

iš esmės patvirtintų kai kuriuos mums žinomus dalykus, tačiau 
Aušauto kaip dieviškojo gydytojo, tarpininko ir žalčių dievo drau- 
ge nepatvirtintų. Nebent pradėtume išvedžiojimus apie raguo- 
tas, t. y. karūnuotas, gyvates bei žalčius, prisimintume Patrimpą, 
karūnuotą javų varpomis, neaiškaus autentiškumo karūnuotų 
gyvačių etc. (žr. poskyrį „Žaltys ir kalnas“). 


Eskulapo atitikmuo 


Kai J. Dlugošas kalba apie Eskulapą, jis visų pirma išvardi- 
ja daugelį antikinių realijų; jas čia verta pacituoti: „Garbino jie ir 
girias, kurias laikė neliečiamomis ir manė, kad kirviu jas paliesti 
yra bedieviška ir pragaištinga: kiekvienam, kuris kirviu jas pa- 
liesdavo, ir išniekindavo, šėtonas gudrumu ir suktumu, Dievui 
leidžiant, pažeisdavo ranką, akį, koją ar kurią kitą kūno dalį, 
kad savuosius garbintojus išlaikytų šventvagiais, ir tik sudeginę 
kaip auką avinuką ar veršiuką, jie jam įsiteikdavo ir atgaudavo 
prarastą sveikatą. O miškuose manė gyvenant miškų dievą Sil- 
vaną bei kitus dievus, kaip kad sakoma poeto eilėraštyje „Die- 
vai taip pat ir miškuose gyveno“, ir gyvates bei žalčius. „O juk 
gyvatės pavidalo dievas Eskulapas buvo laivu atgabentas į Ro- 
mą iš Graikijos ir Epidauro, kad atitolintų smarkiai šėlstančią 
maro epidemiją. Šie ir kiti panašūs šventi daiktai rodo, kad jie 
[lietuviai], jeigu yra ir ne visai tokie patys kaip romėnai bei italai, 
tai bent gerokai juos mėgdžioja 138. 

Čia matome J. Dlugošą ieškantį antikinių realijų, ir to nepa- 
stebėti negalima. Eskulapas jam tiesiog savaime kyla iš atmin- 
ties, kalbant apie lietuvių gerbtus žalčius, ir nelabai aišku, ar iš jo 
antikinio apsiskaitymo atminties, ar jis atsimena kažkokį realų 
lietuvių dievą, primenantį Eskulapą. Antra vertus, J. Dlugošas, 
artėdamas prie žalčių ir Eskulapo sąsajų, išties išvardija realius 
dalykus, t. y. šventas giraites ir šventais laikomus žalčius; jis pa- 
stebi, kad už tokios giraitės pažeidimą buvo galima prarasti ran- 
ką ar pan. Čia J. Dlugošas gali remtis žinomais šaltiniais (plg. 

Jeronimą Prahiškį), išties giraitės būdavo prižiūrimos ir sergsti- 
mos; bet, vienaip'ar kitaip, prieš imdamas kalbėti apie žalčius ir 
Eskulapą jis pamini apie šventvagio laukiančią bausmę; lygiai tas 
pat matoma ir XVII a. jėzuitų vizitacijų dokumentuose, žalčius 
įžeidus galima susilaukti ligos ar nelaimės!“. Tai yra tiek giraitės, 
tiek žalčiai yra sakralybės apraiškos, hierofanijos, ir galima ma- 
nyti, kad J. Dlugošas ne be reikalo po šventųjų giraičių ir jų pažei- 
dėjų laukiančių bausmių aprašymo mini žalčius ir Eskulapą. Tad 
galima būtų manyti, kad jis išties priartėja prie aprašomo objek- 
to, bet peršokimas nuo žalčių prie Eskulapo mums lieka misle. 

Kitoje vietoje J. Dlugošas jau visiškai neabejodamas rašo: 
„garbino dievą Vulkaną ugnyje, Jupiterį - žaibe, Dianą — miš- 
kuose, Eskulapą - gyvatėse ir žalčiuose“!5. Tačiau ir čia tokio 
aiškaus patvirtinimo apie dievą Eskulapą nėra, fragmentą gali- 
ma suprasti ir taip, kad čia kalba eina apie antikinėms tautoms 
būdingą žalčių garbinimą, kuris tik perkeltine prasme galėtų 
būti suprantamas kaip Eskulapo kultas. 

Toliau apie lietuvių Eskulapą tarsi užsimena jau minėtas 
Pilypas Kalimachas: bet jis greičiau patvirtintų mūsų hipotezę, 
kad J. Dlugošas lietuvišką Eskulapą greičiau pramano, nei taip 
įvardija konkretų lietuvių dievą. Jis, iš esmės naudodamasis pa- 
našiais šaltiniais, kaip ir J. Dlugošas, nuosekliau dėsto savo min- 
tis, apie lietuvius jis praneša ar, tikriau tariant, samprotauja: „iš 
pradžių jie neturėjo jokio ypatingo dievo, tačiau [...] dievu ėmė 
laikyti tai, kas jiems sukeldavo pagarbos jausmą; taigi — kaip 
mums žinoma - garbino miškelius, akmenis, nuošalias vietas, 
ežerus ir įvairiausius padarus, betgi daugiausia žaltį, jų kalba 
vadinamą gyvate“ ir toliau paaiškina, kad lygiai taip pat elgėsi 
persai, egiptiečiai, graikai, o paskui taria, „kad žalčių kultą randa- 
me ir romėnų apeigose, mat Eskulapą jie garbino kaip žaltį'**. 
Trumpai tariant, Eskulapas lietuvių dievų sąrašuose atsiranda 
tik apibendrinant žalčių kulto reiškinius, o „Dievo Eskulapo“, 
kažkokio konkretaus žalčių dievo, Eskulapo gydytojo čia ne- 
matome. Arba neįžiūrime. 


66 


Taigi laikinos išvados būtų tokios: 1. J. Dlugošo teiginys 
apie lietuvių Eskulapą šiuo atveju neparodo žalčių dievo egzis- 
tavimo. 2. Prūsų Aušautas, pasirodantis ir lietuviškoje terpėje, 
nors ir yra dievas gydytojas, gydantis dievas, neturi aiškių sąsa- 
jų su žalčiais. 3. Nors prūsų Aušautas atlieka tarpininkavimo 
funkciją, lygiai kaip ją atlieka ir žaltys (žalčiai), nors teoriškai 
lauktina, kad Aušautas (Auskutas, Aušlavis) kaip kad Eskulapas 
būtų susijęs su žalčiais, šaltiniuose tokios sąsajos nematome. 

Šaltinių išdėstymas rodo, kad dalykai iki galo neišaiškinti. 
Tad galima specialiai prisiminti A.J. Greimo versiją Eskulapo klau- 
simu. Pagal jį, Hietuvių Andajus, jo vadinamas Andojumi, nuo 
„vanduo“, funkciškai atitinka Namo dievą (taip A.J. Greimas aiš- 
kina Nunadievį) Ipatijaus metraštyje ir J. Dlugošo paminėtą 
Aesculapius, t. y. Eskulapą'?. Pagal A J. Greimą, tai lietuvių dievo 
suvereno apibūdinimas"š. Toks ėjimas logiškai pasitvirtina, ta- 
čiau tik tada, kaip priimame tokias prielaidas: a) Andajus ir Es- 
kulapas - tas pats dievas (J. Dlugošas to nenurodo, Eskulapą jis 
pamini paskutiniu, ne pirmuoju, tuo metu A.J. Greimas šauna 
tiesiai: „Dlugošo duota jo romėniškoji interpretacija - Aescula- 
pius'"?), b) Andajus — tai Vandojas, tada atsiranda galimybė su 
juo sieti žaltį (plg. mitologines žalčio/slibino ir pasaulio pagrin- 
dų, pirmapradžių vandenų sąsajas), tačiau Andajus kaip Vando- 
jas yra labai netvirta prielaida, c) visus žalčių kulto reiškinius 
laikyti Andajaus/Eskulapo (t. y. Dangaus Dievo) kulto apraiško- 
mis — bet šaltiniai tokios galimybės nesuteikia. Yra ir kitos šios 
hipotezės klampynės, tačiau pakanka ir to, kas pastebėta. 

N. Vėlius, komentuodamas J. Dlugošo išvardytus dievus 
ir mėgindamas jiems rasti atitikmenis, pasielgia labai simptomiš- 
kai, plg.: „Dlugošo minimi lietuvių dievai panašūs į metraštyje 
minimus Mindaugo garbintus dievus. Dlugošo Jupiteris daug- 
maž atitinka Ipatijaus metraščio Nunadievį (Dievą) ir Diviriksą 
(Perkūną), Vulkanas - Teliavelį, Diana - Medeiną“'?. Taigi N. Vė- 
lius Eskulapo net nepamini - tikriausiai manydamas, kad tai vis 
dėlto J. Dlugošo per spėriai apibendrinant sukurtas dievas. 

Vienaip ar kitaip, Eskulapo klausimas yra Scheinprobleme, 
fantomas. J. Dlugošo duomenys, viena vertus, iškelia lietuvių 
Eskulapą. Antra vertus, tie patys duomenys ir užverčia Eskula- 
po bylos tomą - kad ir kokio storio jis bebūtų. 


Žaltys ir kalnas 


Vis dėlto prie J. Totoraičio liudijimo galėtume apsistoti. Ap- 
rašoma buv. Suvalkijos gubernijoje Daukšių kaime atlikinėta 
apeiga, nors iš esmės tai ritualas: 

Tarp daugelio kitų dievų statulų, buvusių parapijoje senai- 
siais laikais ant Ringovės kalno, stovėjo Ragio, žalčių dievo sta- 
tula, prie kurios žmonės, vyrai ir moterys, seni ir jauni rinkda- 
vosi sužinoti savo ateities. Didelio ąžuolo paunksmėje prie ak- 
meninio paminklo degintos aukos, vadovaujant žyniui. Vyrai ir 
vaikai rankose nešė gėles ir ąžuolines lazdas; taip pat neštos iš 
vaško padarytos aukos. Moterys nešė vištas, žąsis, o merginos 
kiekviena turėjo du vainikėlius: vieną ant galvos, kitą prisirišu- 
sios prie rankos. Eidami jie dainavo, prašydami žalčių, laikytų 
dievų pasiuntiniais, nunešti dievui ant kalno aukos dovanas. 


Vaikinų daina skambėjo: Priimk mano kantrą, 
Oi tu žalty, žaltinėli, O inteik man antrą. 
Dievų siuntinėli, Vyrai prašė: 

Veskie in kalnelį Oi tu, dievužėli, 


Pas mielą dievelį, 

Kurs duos mergužėlę, 
Priims dovanėlę. 
Našliai dainavo: 

Mano dievužėli, 
Atėmei patelę, 

O aš po girelę 

Liūdnas vaikščiodamas, 
Sunkiai dūsaudamas: 


Didis sėjužėli, 
Dovanok pėdelį, 

O atstumk vargelį. 
Užaugink javelius 
Ant pūstų laukelių, 
Išbarstyk sėkleles 
Ant žalių lankelių. 
Pašersiu žirgelį, 

O ir avinėlį. 

Atnešiu glėbelį 

Dievui dovanėlę, 

Augis sūnužėlius, 

O bus man džiaugsmelis, 
Priglaus mano seno 
Užaugįs žirgelį, 

Žiląją galvelę: 

Ramįs man širdelę. 


Žingsniuodamos merginos dainavo: 


Vai tu aržuolėli, 
Žaliasis medeli, 

Vai tu ūžei, ūžei 
Žalioje girelėj. 
Nuvesk mane liūdną 
Pas mano dievelį, 
Duos man bernužėlį 
Ir ramįs širdelę. 


Našlės dainavo: 

Tu liūdnas medeli, 
Žalioji pušele, 
Suramink trokštančią 
Tu mano širdelę. 
Nusiųsk pas dievelį, 
O duos man diedelį. 
Girdėjosi motinų daina: 
Or tu, dievužėli, 
Didis auklėjėli, 
Užaugink dukrelę, 

O rams širdelę 
Senos motinėlės, 

Ogi ir tėvelio. 
Užaugink žąselius, 
Taipo ir vištelius — 
Bus man priegalvėlis, 


Dukrai kraitužėlis. 


Visi susirinko prie Ragio akmenimis išklotoje vietoje kartu 
su aukojimui atsineštais daiktais. Žynys užkūrė ugnį, trindamas 
ąžuolą ir buką ir degino aukas. Protarpiais jis pranašavo visų 
ateitį: vaikinams iš jų atsineštų lazdų, merginoms iš vainikėlių. 

Kai kurie šio pasakojimo elementai turi tam tikrus atitik- 
menis tiek baltiškoje, tiek ir platesnėje terpėje. Tai, kad iš Dievo 
(per žaltį) prašoma mergelės ar žmonos, bernužėlio, visiškai 
suprantama - slibino/žalčio mitologinis kontekstas apskritai su- 
sijęs su šeimyniniais, vaisingumo dalykais. Pagal S. Grunau, mo- 
terys žalčių melsdavusios, idant jie teiktųsi duoti vyrams jėgos 
vedybinėms pareigoms atlikti!2!. Slibinai apskritai siejami su mer- 
gelėmis, moterimis - matysime vėiau. Tai, kad aukojama po 
ąžuolu, ant akmens, taip pat primena panašių aukojimų aprašy- 
mus, tarkime, S. Grunau kronikoje panašiai atrodytų prūsų dievo 
Kurko šventvietė"?, gerai žinomi Rikojoto aprašymai. Palyginti 

galima ir M. Pretorijaus duomenis iš XVII a. antrosios pusės — 
palei Šyšą esančioje šventvietėje taip pat matomas ąžuolas ir 
akmuo!3. Iš vaško padarytos aukos primintų legendinėje Rivi- 
jaus kronikoje aprašytą vaškinių figūrėlių deginimą Perkūno 
šventovėje Vilniuje!*. Vištos, žąsys kaip aukos gerai paliudytos 
(S. Grunau, J. Lasickis, M. Strijkovskis ir kt.). Ąžuolinės lazdos 
primintų krivūlės ar tiesiog apeigines lazdas (ąžuolas — kultinis 
lietuvių ir prūsų medis). 

Žalčio siejimas su kalnu čia irgi gana patikimas. Prūsų Pa- 
trimpas, prie kurio stabo būdavo pienu lakinami žalčiai (ir, beje, 
į ugnį metamas vaškas)“, kaip atrodo, turėjo sau skirtą kalną 
Prūsijoje!2, 

Tačiau vis dėlto Ragio paminėjimas pernelyg vėlyvas, kad 
iš jo galėtume rekonstruoti kokį neabejotiną lietuvių žalčių die- 
vą. Abejonių keltų Ragio stovylos lokalizavimas ant kalno - mi- 
tologiškai jo vieta būtų apačioje, nors tam tikrų autentiškumo 
pėdsakų čia, atrodo, esama. 


Žilvinas ir slibinai 


„Eglės žalčių karalienės“ Žilvinas ne tik žaltys, žalčių valdo- 
vas, jis gali būti siejamas su pirmapradžiais vandenimis, pože- 
miais etc. - tai kosmogoninio slibino, milžiniško žalčio ar gyvatės 
„pasaulio pagrinduose“ ar ties jais reprezentantas. Iš pradžių 
apžvelkime Slibino raišką pasaulio mitologijose, mėgindami mū- 
sų turimą medžiagą derinti su kitų tautų mitologijomis. 


Nagos, Ananta, Žilvinas 


Indijoje ežerai, tvenkiniai, upės šaltiniai - Nagas, milžiniš- 
kų gyvačių, slibinų gyvenamoji vieta. Nagų valdovas Ananta 
irgi gyvena vandenyje. Varuna, vandenų viešpats, gyvena nagų 
ir kitų mitinių būtybių aplinkoje, o jo rūmai stovi vandenyne. 
Vėlesnėje, jau budistinėje tradicijoje Varuna pats yra Naga, jis 

yra Nagaradža, t. y. nagų karalius. Nagos yra vandens kilmės, 
jos gali pavirsti į debesis. Ypač populiarios nagos Kašmyre, čia 
jos laikomos vandens dvasiomis, gyvena ežeruose ir šaltiniuo- 
se. Jei jos tinkamai gerbiamos, jos pasirūpina, kad laiku palytų, 
tačiau supykusios gali atsiųsti krušą, sniegą ir potvynius!7. Pietų 
Indijoje jos garbinamos „gyvačių akmenų“ pavidalu: ant tokio 
akmens pavaizduota viena ar keletas gyvačių, kiekviena naga 
ant galvos turi perlą!*; mintis, kad gyvatė, drakonas ant savo 
galvos (ar burnoje) turi brangenybę, žinoma ir Europoje 2. 
Tam tikri atitikmenys akivaizdūs. Ananta galėtų būti Žilvi- 
no giminaitis, jis valdo nagas, labai įdomus ir vėlesnis Varunos 
virtimas Nagaradža. Būtent Varunos rūmai marių viduryje. Žal- 
čių karaliai su brangakmeniais, milžiniški karūnuoti žalčiai lietu- 
vių sakmėse gerai žinomi. Žinoma ir lietuvių smako sąsaja su 
akmenimis - smakas gyvena po akmeniu LTR 211 (12) arba ma- 
riose LTR 211 (21). Nagos gali pavirsti į debesis, t. y. jos gali būti 
sutinkamos ir ore, lietuvių aitvarai taip pat skrajoja oru. 


Irano arijai: Azi Dahaka, Vizaresha 


Irane Ahura Mazdos priešininkas Arimanas kartais įsivaiz- 
duojamas gyvate. Arimano tvariniams priklauso ir drakonas ar 
slibinas Azi Dahaka, kurį didvyris Thraitauna įkalina Demaven- 
do kalne. Laikų pabaigoje jis dar išeis į paviršių ir tada bus galu- 
tinai sunaikintas. Demavendas yra ugnikalnis, lygiai kaip Etna, į 
kurią nubloškiamas Tifonas. Lygiai taip pat kalvoje reziduoja 
Rudra (Šiva), kuris reziduoja Mudžavato kalvoje (tai pasikartoja 
ir kitų tautų tikėjimuose)???, 

Azi Dahaka (Aži Dahaka) giminingas s. ind. ahi „gyvatė“, 
lot. anguis „gyvatė“, „drakonas“, liet., prūs. angis??!. Aži Dahaka 
kildinamas nuo aži, ahi „gyvatė“ ir žodžio dasa, t. y. „barbariš- 
kas“, „neariškas“. Tai priešiška būtybė, kylanti iš labai archajiško 
indoeuropiečių mitologijos sluoksnio, atitiktų indų Višvarupą, 
gr. Gerioną, lot. Cacus. Tai gali būti trigalvė gyvatė *Ng(w)hi, 


71 


pagrobianti herojaus, vadu “Tito, t. y. „Trečiasis“, galvijus. Tri- 
to pavyksta nugalėti pabaisą ir susigrąžinti galvijus. Šitaip jis 
sukuria mitinį precedentą visiems būsimiems plėšikiškiems iš- 
puoliams, kurių metu indoeuropiečių kariai grobdavo iš „kitatau- 
čių“, t. y. autochtonų galvijus (pagrindinį indoeuropiečių genčių 
turto šaltinį)"?, 

Dar vienas slibinas —- Vizaresha, Vizarsha, laukiantis nusi- 
dėjėlių Irano arijų eschatologijoje?“?. Jis lygintinas su T. Narbuto 
minimu Vižūnu ar Vizunu (Wizunas), po kalnu gyvenančiu ir 
nusidėjėlius baudžiančiu slibinu"*. 


Slibinai ir drakonai graikuose 


Graikų mitologijoje Gėja - įvairių drakonizuotų būtybių 
motina (Tifono, Echidnos, Pitono). Tifoną Dzeusas nugali kovo- 
damas ir įmeta į Etną. Tačiau Graikijoje gyvatės ir drakonai gali 
būti laikomi krašto sergėtojais ir gynėjais. Legendinis pirmasis 
Atikos karalius, Kekropas, žemės motinos Gajos sūnus, buvo pu- 
siau žmogus, pusiau gyvatė, kaip ir Erichtonijus. Apskritai Gaja 
funkciškai - Deivė motina nesyk gimdo gyvatės pavidalo dievus 
ar pabaisas; mūsų Žilvinas dėl savo žaltiškumo ar, tikriau tariant, 
slibiniškumo taip pat turėtų būti kaipo tik Žemės motinos, Deivės 
motinos sūnus. Čia prisimintinas ir dar vienas Gajos sūnus - Tifo- 
nas. Jis įsivaizduojamas kaip milžiniška pabaisa, kurios Gaja susi- 
laukė nuo Hado, t. y. pragaro valdovo. Jo kūno žemutinę dalį 
sudarė gyvatės uodega, susiraičiusi daugybę sykių, jo rankos, 
užsibaigiančios daugybe gyvačių, driekėsi į abi puses po šimtą 
mylių, jo asilo galva siekė dangų, o milžiniški sparnai temdė Sau- 
lę, iš akių plieskė ugnis, o iš gerklės lėkė ugniniai akmenys'*. Be 
abejo, tai įspūdingas reginys, bet jame nevertėtų įžiūrėti tik lais- 
vos vaizduotės žaismės: Tifono išvaizda logiška, jis, kaip ir kiti 
slibinai, susijęs ir su požemiais, vandenimis (per gyvatišką, slibi- 
nišką savo prigimtį), tiek su oru, gebėjimu skristi (sparnai) ir ug- 
nine prigimtimi (plg. lietuvių aitvarą, slavų „ugnines gyvates'). 

Dzeusas, besikaudamas su Tifonu, pasiima titnaginį pjautu- 
vą (sic!)**, taigi jo ketinimai aiškūs. Vis dėlto su Tifonu pasikauti 
tenka stipriai. Echidna - Tifono sutuoktinė, ji iki pusės nuostabi 
moteris, nuo pusės - dėmėta gyvatė. Apskritai antikoje įvairiau- 
sių gyvačių pavidalo būtybių ganėtinai daug, ir jos ne visada 
kvalifikuojamos kaip pabaisos. Minėtasis Kekropas buvo labai 
žymus valdovas, įtvirtinęs monogamiją, padalijęs Atiką į dvyli- 
ka dalių, pastatęs Atėnuose šventyklas ir kruvinus aukojimus 
pakeitęs kvietinių bandelių aukojimais'*, 


Albanai: Bolla, Kulshedra 


Labai įdomių paralelių esama albanų mitologijoje: gyva- 
čių ir slibinų Čia gausu ir, be to, egzistuoja aiški jų hierarchija. 

Bolla - tai Prištinoje žinoma gyvatės pavidalo būtybė. Pir- 
muosius dvylika metų po gimimo gyvatė vadinama bola, vėliau 
ji tampa Kulshedra. Bolla gimininga gr. jalh, jalaina, „pabaisa“. 
Kai gyvatė sulaukia penkiasdešimties metų, ir jos nepamato joks 
žmogus, ji tampa bullar, reptilija, iš kurios nuodingosios gyvatės 
iščiulpia savo nuodus. Porose, Graikijos saloje, kurioje gyvena 
albanai, bullar yra vandeninė gyvatė. Jei bullar gyvena dar pen- 
kiasdešimt metų, ir jos nepamato joks žmogus, ji tampa errshaj 
(nuo „slysti“ ). Tai reptilija, puolanti žmones, aplink juos apsivy- 
nioja, pralaužia krūtinę ir suėda širdį. Kai errshaj sulaukia šimto 
metų, ir jos nepamato joks žmogus, ji tampa Kulšedra. Pietų 
Albanijoje bullar - didelė stora gyvatė, nuolat užsimerkusi. Tik 
per šv. Jurgio dieną ji atsimerkia ir, pamačiusi žmogų, jį suėda. 
Jei būtų nuolat atsimerkusi, vis rytų ir rytų žmones. O per Jurgi- 
nes ji taip elgiasi todėl, jog kadaise šv. Jurgis išėjo medžioti ir 
sutiko gyvatę, kuri norėjo jį praryti. Jis prakeikė gyvatę: „Tebūsi 
tu visada akla ir te tavo akys atsimerks tik per mano dieną!“ 

Kulšedra atrodo labai atstumiančiai; jos kūnas ir veidas 
apaugęs ilgais plaukais. Ji įsivaizduojama kaip milžiniška baisi 
boba nukarusiomis krūtimis arba kaip drakono pavidalo būty- 

bė su ilga uodega, devyniais liežuviais, spjaudančia liepsna, vi- 
sas jos kūnas padėngtas raudona vilna. Naktimis ji matoma dan- 
guje, debesyse, jos pasirodymą lydi griausmai ir audros. Mažas 
audras iššaukia jos vaikai, Skligen (plg. vok. Schleichen, Blind- 
schleiche, liet. sliekas, lot. limax „sraigė“). Vyriškosios lyties kul- 
šedros atlieka Velnio funkcijas. Iki dvylikos metų Kulšedra yra 
bola ir auga kalne esančioje oloje. Išauga tokio ilgio, kad vos gali 
ten apsisukti. Gali žmonėms atimti vandenį ir neatkeri tol, kol 
jai nepaaukojamas žmogus, kurį ji praryja gyvą'“. 

Akivaizdu, kad sąsajų su lietuviška medžiaga čia gausu, ypač 
įdomus Kulšedros artumas Laumei. Kol kas pastebėsime, jog Lau- 
mės tėvas, pagal mūsų rekonstrukciją — Žilvinas, t. y. slibinas. 


Drakonas Kinijoje 


Kinijoje drakonai ypač populiarūs; be to, į juos žvelgiama su 
tam tikru pietetu, o tai apie indoeuropiečius negalėtume pasakyti. 

Senovės Kinijos tekstuose „dangiškosios galios“ veikla daž- 
nai išreiškiama per drakono pavidalą. Drakonas įkūnija dangiš- 
kumo savybes. Žiemą drakonas tūno po žeme, „paniręs į vande- 
nis“, lygiai taip pat žiemą ilsisi ir audros su žaibais bei perkūnija. 
Pavasarį jis skrieja aukštyn ir skrajoja padangėmis, idant iš čia 
šiltuoju metų laiku siųstų lietaus debesis ir audras. Pagal kinų 
liaudies tikėjimus, drakonas turi devynis sūnus. Kiekvienais me- 
tais tam tikrą sūnų skaičių jis siunčia dangun, idant jie tvarkytų 
metų orus. Jei drakonų du - metai būna labai drėgni, o jeigu, 
tarkime, aštuoni - labai sausi. 

Drakonai gyvena vandenų gelmėse, šaltiniuose, upėse, pel- 
kėse, ežeruose bei jūrose. Jie valdo gyvybinį pradą, pasireiškian- 
ųį lietumi, būtent jie teikia gaivinantį pavasario lietų. Jie sujungia 
apačią su viršumi, požemius su aukštybėmis, jie yra dieviški žvė- 
rys, įrėminantys ir iš dalies tvarkantys Kosmoso gyvenimą. Jie 
pasirodo danguje, požemiuose, vandenyse etc., ir formaliai juos 
galima skirstyti į kelias kategorijas: 

1. Dangaus drakonai, remiantys, palaikantys dievų buveinę. 

2. Dvasios drakonai, siunčiantys vėją ir lietų. 

3. Žemės drakonai, valdantys šaltinius ir upes. 

4. Lobius saugantys drakonai, dažniausiai gyvenantys jū- 
rų gelmėse!??, 

Matome, kad iš esmės drakonai užima tą pačią vietą kaip 
ir kitose mums žinomose mitologijose, jie reziduoja „mitinėje 
apačioje“, požemiuose, ypač- vandenyse, tačiau pasirodo ir ore. 
Kinijos drakonai genetiškai nėra susiję su europiniais, bet tipo- 
logiškai — be abejo, taip. 

Įdomus pastebėjimas - drakonas ir slibinas, kinų ir japonų 
manymu, priklauso tai pačiai rūšiai!*. Šiaip slibinas nuo drakono 
skirtinas - slibinas būtų daugiau susijęs su vandeniu, požemiais, 
drakonas —- su oru, ugnimi. Tačiau realybėje šiedu personažai 
maišomi, be to, slibinai įgyja drakoniškų bruožų, ir atvirkščiai. 


Drakonai ir slibinai viduramžių Europoje 


Viduramžiais Europoje aptinkame bazilisko pavidalą - tai 
gyvatės pavidalo būtybė su gaidžio galva (plg. lietuvių aitvarą), 
kurios kvėpavimas žmogų apakina. Drakonas pasirodo ikonog- 
rafijoje kaip Velnio atributas, „drakonizuojamos“ pragaro, pa- 
smerkimo vizijos. Tačiau įdomu, kad drakonas dažnai yra ne 
„klasikinėje“ savo vietoje, t. y. apačioje, jūrose ar požemiuose - 
neretai jis skrenda. 

Apskritai Europoje drakonas pasirodo tiek draugiškuoju, 
tiek ir priešišku savo aspektu. Tai matome jau Graikijoje, kur su 
drakonu tiek kovojama, tiek jis laikomas krašto globėju, slibino 
pavidalo pasirodo dievai (Dzeusas kaip žaltys, gyvatė). Biblinis 
Leviatanas ne tiek bangžuvė, kiek slibinas, ir viduramžiais ši 
tema plėtota. Bent jau pakankamai, kad, tarkime, jėzuitų misio- 
nieriai „atpažintų“ drakonus Lietuvoje ir Latvijoje. Susidūrę su 
tam tikrais reiškiniais, misionieriai ir svetimšaliai juos atpažin- 
davo išsyk. 

„Drakonai“ prie Baltijos 


Livonijoje jėzuitai aptinka žmonių, kurie esą „šeria drako- 
nus“, dracones in domibus suis alunt!*!. Paulius Einhornas XVII a. 
vid. Latvijoje aptinka turto dievą Puke, kurį vokiečiai vadina 
drakonu, der Drache!“, ir t. t. Be didesnės abejonės, tai aitvaras. 
Latvių Pūkis laikomas skoliniu iš vok. k. Puck, jis - vėlyvas per- 
sonažas, aptinkamas jau krikščionybės plėtros metu. Tačiau tai 
ne tas krikščioniškas Velnias, piktoji dvasia, aitvarai gali būti ir 
geranoriški, jie gausina turtus etc., nors gali pasirodyti ir demo- 
niškuoju savo aspektu. Pūkio vardas aptinkamas ir žemaičiuo- 
se, taip pat laikomas skoliniu iš latvių ir vokiečių, plg. lat. Pūkis, 
estų Puuk, vok. Puck, anglų Puck, ainų Puca arba Pocka, sen. islan- 
dų Puki, norvegų Pukje ir pan.!?. Vis dėlto už šio Pūkio ar Pukio 
galėtų slypėti ne skoliniai, o archajiškas slibino/drakono vardas, 
vėliau perėjęs aitvarui. Lietuvių sakmė liudija, kad pomirtinėje 
kelionėje vėlių tyko „baisus smakas“ Pukys, išsižiojęs laukiantis 
nuo kalno nukritusių vėlių“* (plg. T Narbuto minimą Vižūną). 
Jei aitvaro vardą Pukis ir laikytume skoliniu, slibinas kalno apa- 
čioje jau atrodo kitaip: kontekstas stipriai išplečiamas. Lietuvių 
sakmėse, beje, skraido ir žaltys, jis lekia oru, su vėtra, išnyra iš 
debesėlio!5, t. y. elgiasi kaip ir indų nagos. 

Beje, čia įdomus ir jaščeras, aptinkamas lietuvių kalendori- 
nėse dainose: jis sėdi ant auksinio krėslo ir renkasi mergelę'“. 
Slibinų pasaulyje tai priimta. 


Slibinas ir mergelė slavuose 


Slavų pavasario apeigų dainose pasirodo „jaščeras“, besi- 
P 

renkantis mergelę, apibendrintas šešiolikos dalių siužetas maž- 

daug toks: „Jaščeras“ sėdi medyje, graužia riešutus. 


Cu0u (cudum), Auep (Tiuepka, Aiuyp) 
B opexo60M Kycme (Ha 30A0M0M Cmyne, 6 Genol Kanycme, 
6 DAKUIMOGOM KyCme, Ha Oy0O680M CMyAbUUKE) 

Ipoi3u, (epei3em) Auep 
Opexoebi 3epHa (A0pA, opeweuKu, CKOpAYKY) 7. 


Toliau „jaščero“ klausinėjama, ar jis nenori vesti arba jam 
liepiama sugauti, sugriebti mergelę. Jam iš eilės siūloma sena 
boba, jauna moteris, kurias jis atstumia ir galiausiai išsirenka 
„gražią mergelę. Labai įdomu, kad slavų mitologijos tyrinėto- 
jai pastebi, jog vardai „Jaščeras“, „Jaščuras“ yra „unikalūs ne tik 
rusų, bet ir slavų pasaulio mitinėje poetinėje bei apeiginėje tra- 
dicijoje"'*. Apskritai slavuose riešutai siejami su perkūnija, 
griausmu (suprantama, kaip ir ąžuolas), tačiau ir su požeminiu 
pasauliu, meile, viliojimu, vaisingumu!“ nors tai galų gale uni- 
versalijos. Mums čia įdomus slibino noras gauti mergelę (ir bū- 
tent mergelę), jo sąsaja su 4žuolu (Perkūno simbolika, tai tikrai 
nenuostabu, plg. graikų chtoniškąjį Dzeusą, Dzeuso pasirody- 
mą žalčio pavidalu). 

Žinoma, slavų medžiaga šituo neišsisemia; slavuose slibi- 
nas vilioklis žinomas serbų dainose. Dar įdomiau - kai kurios jų 
visiškai tiksliai pakartoja „Eglės žalčių karalienės“ siužetą. Toliau 
pateiksime dainos „Anksti kėlė mergelė“ pažodį vertimą; žodį 
zmij, zmej versime kaip „slibiną“ - nors šis vertimas ir nėra tiks- 
lus, slavų zrmij šiuo atveju tikrai nėra gyvatė. 


Anksti kėlė mergelė Metus jis laiko mergelę. 
Linksmą Spaso dieną. Vėl Spaso diena ateina, 
Kažkas rasą krečia. Graudžiai verkia mergelė, 
Meldžia Dievą mergelė: Graudžiai verkia, beviltiškai. 
„Duok man, Dieve, pamatyti Žiaurus slibinas Ją guodžia: 
Akyse bet kokį žvėrį, „Ko tu verki, mergele?“ 

Tik ne slibiną kalnų!“ „Kaipgi ko verkiu, slibine strimgalui? 
Pasakyti nė nespėjo, Juk šiandieną Spaso šventė, 
Atlėkė pas ją slibinas strimgalviais, Visos mergelės ten skina rožes, 
Paslėpė ją po sparnais Skina rožes, vainikėlius pina, 
Ir nunešė ją jauną O ašjauna, kvaila — 

Į akmeninius tuos urvus. Nei man rožės, nei vainikėlio“. 

Pagailo jos slibinui, 

Leido jis ją rožių skinti, 

Rožių skinti, vainikėlių pinti. 
Dar labiau verkia mergelė, 
Graudžiai verkia, beviltiškai. 
Klausia slibinas strimgalvis: 
„Ko tu verki, mergele?" 

„Katpgi ko verkiu, slibine strimgalvi? 
Juk šiandieną Spaso šventė: 
Visos mergelės vainikus nešioja, 
Vainikus nešioja, mamą šlovina. 
Aš taip pat pas mamą noriu“. 
Pagailo jos slibinui, 

Sakė jis mergelei: 


Jeigu man tu duosi žodį, 
Kad sugrįši pas mane vėl, 
Tai išleisiu tave pas mamą“. 
Mergelė davė žodį, 

Kad sugrįš pas jį vėl. 

Ir išleido jis mergelę, 

Kad nueitų ji pas mamą. 

Atėjo mergelė pas mamą 

Ir užmiršo apie slibiną. 

Laukia jis - nėra mergelės, 
Laukė šiandien, paryčiui laukė, 
Taip ir nusprogo slibinas ant 
akmens, 

Nesulaukęs mergelės 19. 


Taigi siužetas artimas: slibinas pagrobia mergelę, ji prašosi 


išleidžiama namo, pas mamą, pasižada išvykti trumpam laikui, 


bet taip neatsitinka, slibinas žūsta. Slibinas, beje, čia oro prigim- 


ties (jis sparnuotas), tačiau turintis ir chtoniškų požymių (ak- 


meniniai urvai, akmuo, ant kurio jis „nusprogsta“). Mergelė, 


atrodytų, pagrobiama, kai ji skina gėles - tai primintų Koros/ 
Persefonės pagrobimo sceną. Mergelė čia nejaučia sentimentų 


slibinui, nors, atrodo, kai kada būna kitaip, plg. kitą mitologinę 


serbų dainą „Ugninio slibino mieloji“: 


„Slibinas nuo jūros skrido link Dunojaus, 


Po sparnu jis nešė gražią mergelę 


Ir po dešiniuoju sparnu — gražią mergelę, 


O po kairiuoju — mergelės drabužius. 


Greitai troškulys įveikė slibiną, 


Jis ant žemės išleido mergelę, 


Į žalią mišką vandens pasiuntė. 


Sutiko ji tris šaunius jaunuolius. 


Pirmas tarė: „Mergelė gražioji!“ 


Antras tarė: „Mes ją išklausinėsim!" 

Trečias tarė: „Verčiau išbučiuosim!“ 
Bet atsakė jiems gražioji mergelė: 
„Eikite šalin, trys šaunūs jaunuoliai, 
Aš, žinokite, garbingo karaliaus dukra, 
Ir Bosnijos pašos sesutė, 
Ištikima ugninio slibino mylimoji“. 

- Ir per lygų lauką perlėkė, 
Lyg žvaigždė per giedrą dangy“!. 


Šioje dainoje matome dar vieną papildomą „Eglės“ moty- 
vą: slibinas pagrobia mergelę ir jos drabužius. Slibinas čia ugni- 
nis, tačiau jis skrenda nuo jūros, plg. Žilvino sąsajas su jūra. Ir 
dar - ugninis slibinas labai primintų aitvarą, lietuvių „skraidan- 
tį drakoną“. 

Mergelė čia ištikima slibinui, jai, kiek galima spėti, siūloma 
trijų bernelių pagalba, kurios ji atsisako. Siužetas čia fragmen- 
tiškas, kažkokie įvykiai lieka už jo ribų. Bet matome, kad serbų 
dainų įvykiai įveda į tą patį „Eglės žalčių karalienės“ mitinį lauką. 
Atitinkamai - atrodytų, kad, nepaisant stiprių analogijų įvairiose 
religinėse, mitologinėse tradicijose, Žilvino/Slibino mitikos ati- 
tikmenys stipriausi Balkanuose, ypač Serbijoje, Albanijoje (kul- 
šedra). Iš dalies graikiškasis Koros pagrobimas yra taip pat šio 
mitologinio lauko detalė. Kaip matysime, svarbiausiųjų analo- 
gų laukas išties telksis Balkanuose ir Graikijoje, prisidės tik Bul- 
garija. Be abejo, slibino mitikai labai artimos ir nagos Indijoje. 


Zilvinas: funkcijos ir ritualas 


Žilvinas pagal indoeuropietiškas paraleles nustatytinas 
kaip chtoniškos ir drauge atmosferinės funkcijos atstovas, slibi- 
nas, žaltys, skrendančių ir vandenyse slypinčių žalčių (gyvačių, 
aitvarų, zmijų, nagų) valdovas. Jis nėra tiesiog „žalčių karalius“, 
o gali būti laikomas dievybe. Jis -žemutinės sferos suverenas 
(Eskulapas?). 

Atrodo, kad Žilvino: tiadicija neišsisemia „grynąja mitologi- 
ja“, o įsiveržia ir į ritualų sritį. Žinodami, kaip mažai lietuvių mitų 
turi ritualinių pėdsakų, turime įvertinti faktą, kad Žilvinas, atrodo, 
turi savo (drauge su Egle) ritualus. Mito ritualizacija yra natūrali 
bet kokioje religinėje sistemoje, jei ritualuose aptinkame mito 
pėdsakų, tai natūralu, tačiau ši aplinkybė podraug patvirtina, kad 
„Eglė žalčių karalienė“ nėra pasaka, o mitas, maždaug „ką tik, dar 
nepaprastai šviežiai perėj ęs į pasaką, atitinkamai ir pasaka turėtų 
būti suprantama kaip esminė senosios religinės tradicijos detalė, 
nedaug mažiau svarbi nei, tarkime, Sovijaus mitas. Tik, supranta- 
ma, tą svarbą, mito-pasakos pranešimą dar reikia iššifruoti. 


Zilvinas ir Joninės 


Tai pastabėlė apie „Eglės žalčių karalienės“ mitologinį už- 
nugarį, greičiau vieną jo detalę - pasakos sąsajas su lietuviškąja 
teogonija. 

Pamėginkime susivokti, kokią funkciją pasakoje atlieka Žil- 
vinas, kokiai sferai jis bepriklausytų ir kokie jo santykiai su die- 
vais ir teogonijomis bebūtų. Sakyčiau, tai - apvaisinimo funkcija. 
Būtent dėlto jis ir grobia Eglę - idant susilauktų su ja vaikų. Ir tai 
yra siužeto mitologinė prasmė, nurodanti, beje, ir teogonijos 
įtampos tašką, vieną svarbiausių. Yra laikas, kai įvykiai privalo 
prasidėti, o Žilvinas jų katalizatorius. 

Mėginant suvokti Žilvino prigimtį, mums labai praverstų 
jo atitikmuo - graikų Borėjas su savo mitologine aplinka. Tai Šiau- 
rės vėjas, Astrėjo ir Eos sūnus, Pietinio ir Šiaurinio vėjų brolis. 
Vietoj kojų jam augo gyvatės uodegos. Jis įsimylėjo Orifiją, Atėnų 
karaliaus dukterį ir ilgai prašė jos rankos, tačiau karalius vis atsi- 
pirkdavo miglotais pažadais; sykį Borėjas pagal vieną versiją už- 
klupo Orifiją ant Ilis upės kranto, kuomet ji šoko su savo motina, 
ir nusinešęs ją ant aukštos uolos palei Erginos upę, apsupo ją 
juodais debesimis ir paėmė; pagal kitą versiją, Borėjas ją pagrobė 
tesmoforijų šventės metu, mergelę jis paslėpė po savo sparnais 

ir nepastebėtas nunešė į Trakiją, kur Orifija pagimdė jam du 
sūnus ir dvi dukteris, užaugusiems sūnums išdygo sparnai??? 

Borėjas lyginamas su Ofionu (ar su juo sutampa) - pirmap- 
radžiu vėju, graikų mitologijoje apvaisinusiu Eurinomę, pirmąją 
deivę, kuri apsinuoginusi išniro iš chaoso gelmių; atskyrusi dan- 
gų nuo vandenų ir ėmė šokti; už jos nugaros susiformavęs vėjas 
- slibinas Ofionas ją apvaisino. Kadangi ji šokdama judėjo į pie- 
tus, susiformavęs vėjas buvo šiaurys. Nuo to laiko Šiaurės vė- 
jas apvaisina (tarkime, kumeles)'3. 

Su Eglės ir Žilvino aplinka čia sietinas mergelės nuogumas, 
ji išeina iš vandens nuoga ir sutinka žalti/slibiną, kuris ją ir apval- 
do po ilgesnių ar trumpesnių peripetijų. Borėjas, per tesmofori- 
jas nunešantis Orifiją, elgiasi kaip serbų dainų zmij, per Spaso 
šventę pagrobiantis mergelę ir po savo sparnais paslėpęs merge- 
lę ir jos drabužius bei nuskriejantis. Pagal N. Vėliaus pastebėji- 
mus, Eglės pagrobimas datuojamas ne įprastu pasakoms „vieną 
kartą“, o nurodomas laikas, kada tai atsitinka ar bent jau galima 
lengvai pastebėti, kad tai vasara, atitinkamai manytina, kad tai — 
vasaros šventė“*, Per Spaso šventę mergelė iš serbų dainų drau- 
ge su kitomis skina gėles, pina vainikėlius; kokia tai šventė būtų 
lietuviuose, galima vien spėti, tačiau labiausiai tikėtina, kad tai 
Rasos/Joninės (Eglė ir jos seserys skina gėles, maudosi). 

Kai kas čia sietųsi su Borėjaus/slibino pagrobiamos merge- 
lės mitologija. Per Jonines merginos eidavo prie vandens mau- 
dytis, praustis, kasų šukuotis, idant būtų gražesnės, tikėta, kad 
Joninių naktį maudosi laumės, todėl vanduo turi ypatingos ga- 
lios; mergelės nusipynusios vainikus jų paskui atsikratydavu- 
sios (įmesdavo į laužą, sušerdavo karvei, kad daugiau pieno 
duotų), bet dažniau vainikėliai plukdomi vandeniu - slibino vi- 
liojimas? Apskritai Joninės labai stipriai vedybiškai motyvuo- 
tos, žinoma daugybė burtų apie ištekėjimą. 

Joninių metu ypač aktyvios laumės bei raganos, kurios 
artimos Eglės mitologiniam laukui, galiausiai - visos jos artimos 
moteriškajam, deiviškam pradui. 

Iš esmės Joninės yra štipriai moteriškai nuspalvintos šven- 
tės. O mūsų prielaida, kad čia mergelės vienaip ar kitaip išeina į 
Borėjo/žalčio/slibino karalijos pakraščius, liudytų ir tokia sakmė 
apie merginos nuotykį per Jonines!“; mergina „Skina po lazdy- 
nu žoleles. Ogi žvilgtelėjo lazdynan irapstulbo. Medyje didžiau- 
sias žaltys įsirangęs, net šakos žemėn linksta. - Kas čia toks per 
velnias dabar? - šūktelėjo nusigandusi merga. 

Žalias žaltys tik švikšt ir apsirangė jaunai mergai aplink 
kaklą. Tada prašneko žmogaus balsu: 

Pasiduok geruoju, nes nusmaugsiu!'"*, Vėliau ši mergina 
įprašo žaltį atstoti, jis tą sykį nusileidžia, tačiau vėliau ją persekio- 
ja, galiausiai suvisam apsivydamas aplink kaklą. „laip merga ir 
liko su žalčiu ant kaklo iki mirties. Ji visuomet vaikščiodavo skare- 
le kaklą apsirišusi, todėl daugelis ir nežinojo, kad ji žaltį nešiojo, o 
kai ji su tuo žalčiu apsiprato, net ir labai pamilo kaip savo vyrą P", 

Čia Eglės ir žalčio motyvas virtęs sakme, turinys degrada- 
vęs, bet atsekamas. Žalias žaltys ant lazdyno (vaisingumo žen- 
klas) per Jonines, besiperšantis mergelei, kuri jo nenorėdama ir 
persekiojama galiausiai pamilsta jį kaip savo vyrą. Rusų žaidi- 
muose ir dainose slibinas/driežas jaščeras peršasi mergelei ar ren- 
kasi mergelę, sėdėdamas po lazdynu ir (ar) krimsdamas riešutus 
— mergelė iš lietuvių sakmės irgi užpuolama po lazdynu. 

Eglės precedentika atsispindėtų dar ir tokiame tikėjime: 
„Jei nori ištekėti, turi Joninių naktį išsimaudyti upėje ar ežere, 
apskritai kokiame nors vandenyje'"*. Vandenys, viena vertus, 
slibino sfera, antra - tai tiesiog mėginimas patekti į mitinę prece- 
dentiką. Išprovokuoti Žaltį. 


Dievai ir Kosmosas: septyneto struktūra 


Grįžtame prie graikiškosios medžiagos, kur įvykiai klos- 
tosi šitaip: Eurinomė, pasivertusi balande, nutupia ant vandenų 
ir po kurio laiko sudeda Pasaulinį kiaušinį. Jos prašomas Ofio- 
nas septynis kartus apsivijo apie kiaušinį ir jį perėjo tol, kol jis 

perskilo ir atsirado viskas, kas yra pasaulyje: Saulė, Mėnuo, 
žvaigždės, augalai, gyvos būtybės ir t. t. 

Kai kuriose „Eglės žalčių karalienės“ versijose Eglė, vaikus 
pavertusi medžiais, pati pasiverčia gegute - sąsaja su kiaušinių 
dėjimu, bet čia tikriausiai lemia paralelės su gegute kaip sielvar- 
to įsikūnijimu iš liaudies dainų. 

Eurinomė ir Ofionas apsigyvena Olimpe, tačiau Ofionas 
įžeidžia Eurinomę, apsiskelbęs pasaulio kūrėju, pastaroji jį, spy- 
rusi koja per galvą, nutrenkia į požemius. Po šio darbo deivė 
sukuria septynias planetines galias, kiekvienai priskirdama po 
porą - titaną ir titanidę. Tėja ir Hyperionas valdė Saulę, Febė ir 
Atlantas - Mėnulį, Dionė ir Krijus - Marsą, Metidė ir Kojus — 
Merkurijų, Temidė ir Eurimedontas - Jupiterį, Tetija ir Okeanas — 
Venerą, Rėja ir Kronas - Saturną. Vis dėlto titanų porų septyniukė 
Graikijoje palengva peraugo į dvyliktuką; Roberto Greivso tei- 
gimu, tikriausiai pagal Zodiako ženklų analogiją, tačiau septy- 
netas vėliau vis vien įsitvirtino"?, 

Čia mums svarbūs ne patys įvykiai, o seka: iš pirmų dievų 
poros atsiranda pats pasaulis, o paskui ankstyvoji dievų (titanų) 
karta (septyni, dvylika, keturiolika, skaičius kol kas nesvarbus), 
kuri susiejama ar su planetomis, ar su Zodiako ženklais. 

Čia galėtume kiek mėginti susivokti dėl Zodiako ženklų, 
signi Zodiaci lietuvių mitologijoje; J. Prahiškis mini vieną gentį, 
garbinusią milžinišką kūjį, kuriuo kadaise „Zodiako ženklai“ 
išvadavę Saulę iš nelaisvės; Rivijaus kronikoje sakoma, kad 
Vilniuje buvusios Perkūno šventovės altorius turėjęs dvylika 
pakopų, kurių kiekviena skirta konkrečiam Zodiako ženklui. 

Tikėtina, kad su Zodiaku tikrai galėtume sieti arba pa- 
grindinius lietuvių dievus (ir skaičiuoti, kad jų buvo dvylika) 
arba - lietuviškus „titanus“, t. y. pirmąją dievų kartą. Būtent iš 
jos ir galima tikėtis pirmapradžių kosminių žygdarbių, kaip 
kad Saulės vadavimas. Ir tokiu atveju už jų („titanų“ ar dievų) 
betarpiškai įžiūrėtini Eglės ir Žilvino ar jų mitologinių prototi- 
pų kontūrai. 

Vis dėlto pamėginkiine pažvelgti, kiek įmanoma, į lietu- 
vių panteono pagtindinio septyneto rekonstrukciją pagal ati- 
tinkamas planetines sferas. Lietuvių panteone bent jau XIII- 
XIV/XV a. pasirodantis dievų ketvertas aiškiai išskiriamas, kiti 
trys dievai hipotetiškai gali būti padėstyti pagal graikiškus atitik- 
menis; pabrėžiu, labai hipotetiškai. Čia tiesiog noriu parodyti, 
kad panteono septyniukę galima mėginti atkūrinėti pagal pla- 
netines sferas | 


Nunadievis/Andajus Jupiteris (įstatymai) Dzeusas 
Perkūnas/Diviriksas Marsas (augimas, karas) Arėjas 
Teliavelis Kalvis/Velnias Merkurijus (išmintis) Hermis 


Medeina/Žvorūna Mėnuo (burtai) Selenė 
Svaistikas Saulė (šviesa) Helijas 
Aušautas Saturnas (taika, pilnatvė) Kronas 
Aušrinė Venera (meilė) Afroditė 





Čia atvirai kai kas pritempta - Svaistikas - prūsų šviesos ir 
atitinkamai Saulės dievas, antra vertus, dar XX a. pr. lietuvių 
užkeikimuose minimas Švaistikas leistų čia elgtis kiek laisviau. 
Yra ir kita galimybė, susijusi su žalčio ir Saulės sąsaja („nemušk 
žalčio - Saulė verks“) ir J. Dlugošo minimu lietuvių dievu Esku- 
lapu, žalčių globėju. Tačiau jį identifikuoti ar verifikuoti gan su- 
dėtinga. 

Ši lentelė atvira keitimams ir interpretacijoms. Lygiai kaip 
dar labiau teoriškai nusakomas dievų dvyliktukas, skaičiuotinas 
jau pagal Zodiako ženklus - tik šiuo atveju radikalus subjekty- 
vumas neišvengiamas. Be to, nėra aišku, ar tai universalus Zo- 
diakas, ar specifiškai lietuviškas žvaigždynų pasirinkimas. 

Mėginant eiti toliau, galima pagal tą patį principą išsidėlio- 
ti savaitės dienas; kol kas nepaisant kelių „esminių smulkme- 
nų“, tarkime, keliadienė buvo lietuvių savaitė ir to, kad savaitė 
prasideda nuo sekmadienio. Padėstykime perdėm teoriškai: 

Pirmadienis Žvorūna/Medeina (Mėnulis) 
Antradienis 22? (Marsas) 
Trečiadienis Teliavelis/Velnias (Merkurijus) 


Ketvirtadienis Perkūnas (Jupiteris) 
Penktadienis Laumė (Venera) 
Šeštadienis Aušautas (Saturnas) 
Sekmadienis Svaistikas (Saulė) 





Lietuvių ir graikų/romėnų mitologijų neatitikimus lemia 
stipri aplinkybė - antikinis Dzeusas/Jupiteris yra asmuo, kuriame 
susilieję (dar neišsiskyrę) Dangaus Dievo ir Griausmavaldžio įvaiz- 
džiai; lietuviuose ši skirtis jau įvykusi. Panašiai buvo keltuose, ir 
ten antradienis buvo paskirtas konkrečiai moteriškajai deivei. 

Marso problemą čia galima lengvai išspręsti, antradienį 
priskyrus, tarkime, karo dievui Chaurirari, kurį mini M. Strij- 
kovskis, bet tuo atveju „nesuveikia“ pirmoji lentelė. Perkūno iš 
ketvirtadienio iškeldinti neįmanoma, kaip ir Laumės - iš penk- 
tadienio; Aušautas kaip Saturnas paliudytas šaltiniuose; o visa 
kita yra galima, t. y. čia tik versijos lentelė. 

Be jokių abejonių, įmanomos kitokios skaičiuotės, kitos 
versijos. Bet atrodytų - lietuvių dievų panteono atkūrinėjimas 
nėra bergždžias darbas. 


Okopirmas ir Svaistikas: 
dvinarė struktūra panteono pradžioje 


Sambijos vyskupų 1530 m. dokumente pirmuoju dievu 
paminimas Occopirmus, kuris vėliau paaiškinamas kaip Satur- 
nas“. „Sūduvių knygelėje“ dievų seka pradedama taip: Occo- 
pirnus Jupiter, Auschweytus Saturnus...!*!. Okopirmas (rašyba 
gali kiek keistis) įvardijamas kaip „dangaus ir žvaigždžių“ die- 
vas. Pats žodis reikštų „pirmasis“, „pats pirmasis“, plg. indų tą 
patį reiškiantį Pradjapati. 

Įdomiai šią eilutę sudėsto K. Hennenbergeris 1584 m.: pa- 
gal jį, su Saturnu tapatintinas būtent Patolas (kitų vadinamas ir 
Pokolos arba Pikolos): „Potollos, Den etzliche auch Pocollos oder 
Pickolos nennen, der ir oberster Gott war, ist meines bedunckens 
wie Sonsten der Heiden'Saturnus gewesen“!*. Tačiau anksty- 
vuosiuose sąrašuose po Okopirmo paprastai minimas Swayxti- 
xas, šviesos, kartais — Saulės dievas (Suaixtix...Sol)!“. Ockopir- 
mus der erste Gott Himmels vnd Gestirnes. Swayxtix der Gott 
des Lichtes'“*, 

Šitie varijuojantys išdėstymai rodo vieną bendrą dalyką: 
autoriams sunku interpretuoti pagal romėnišką pavyzdį: mat 
Jupiteris buvo tapatinamas su dangumi (sub jovem reiškia „po 
dangumi“), taip pat buvo ir Griausmavaldis dievas. Jį „išskirsty- 
ti“ tarp Dangaus Dievo ir Perkūno ne taip paprasta. Todėl čia 
įjungiamas Saturnas, kurio pasirinkimas vis dėlto kelia tam tik- 
rų asociacijų. Saturnas - tas pats Kronas, nuvertęs savo tėvą 
Uraną ir jį iškastravęs. 

K. Hennenbergerio apsisprendimas Saturno atitikmenį rasti 
Patolo asmenyje rodo dar vieną šios problemos aspektą: Oko- 
pirmo tamsumą pažodine prasme, kurs iš principo panašią Ie- 
konstrukciją ir įgalina (tiesa - ne patvirtina). Mat jei Okopirmas 
yra „dangaus ir žvaigždžių“ dievas, jis tuo pačiu tampa ne „švie- 
sos dievu“, kaip kad būtų galima tikėtis, o nakties dangaus dievu. 
Po Okopirmo minimas Svaistikas, Svaikstiksas, kuris paaiškina- 
mas kaip Saulė arba šviesos dievas (Sol, Gott des Lichtes). Iš es- 
mės čia reikia įžiūrėti pirmapradę porą, tamsaus dangaus, nak- 
ties dangaus dievą ir Saulės ar (ir) šviesos dievą. Be abejo, čia į 
akis krenta klasikinis atitikimas indiškoje tradicijoje - Varuna ir 
Mitra. Tai dievai, „Rigvedoje“ minimi ir šlovinami drauge, tačiau 
tai opoziciški dievai. 

Varuna susijęs su naktimi, nakties dangumi, Vakarais, susi- 
jęs su kosminiu vandenynu, jis saugo įstatymus (pasaulio tvarka, 
rita yra jo valdose), pats jis kartais nusakomas kaip gyvenantis 
Vakarų Vandenyne, kartais - tiesiog „po žeme“!“. Jis rūstus die- 

vas, ypač teisingas, dievų ir žmonių valdovas. Varuna susijęs su 
vandenimis (lietumi, šuliniais, jūromis, upėmis ir t. t.), kadangi 
Visatą supa kosminis vandenynas, atskiriantis Kosmosą nuo cha- 
oso. Jis susijęs su Mėnuliu, toli esančiais dalykais, paslaptimis, 
magija, jis valdo stebuklingą burtų galią“. Mitra - dienos dan- 
gaus dievas, Saulės dievas, globojantis sutartis, draugystę, pa- 
lankus žmonėms. Ši pora sudaro tam tikrą vienovę, sergsti 50- 
cialinę-teisinę ir kosminę sąrangą (Varuna prižiūri Kosmosą iš 
išorės, valdo „išorinį ratą“, kosminius vandenis, Mitrai priklau- 
so viskas, kas yra viduje — Saulė, šviesa ir t. t.17). Čia matome tą 
pačią indoarišką porą, kaip ir Irano arijuose, kur stipri ir reikš- 
minga Ahura Mazdos ir Mitros jungtis, atliekanti maždaug tas 
pačias funkcijas, kaip ir vedinėje Indijoje, tačiau mes prie Irano 
arijų kol kas neapsistosime. 

Tokia pati pora prūsų dievų išvardijimuose tikrai negali 
būti atsitiktinė. Tai tas pats, matyt, indoeuropietiškas prieštarin- 
gos dievų diados principas. Okopirmas ir Svaistiksas būtų to- 
kios diados atvejis prūsų religijoje. 

Tačiau kaip tik čia prieiname prie labai svarbaus taško. 
Turėdami omenyje principinį Okopirmo ir Varunos atitikimą, 
galime pastebėti, kad K. Hennenbergerio mintis apie galimą 
Patolo ir Saturno tapatinimą teikia galimybę ir Okopirmą suta- 
patinti su Patolu. Tai nėra labai nutrūktgalviška prielaida. A.J. 
Greimas lietuvių Andajų, tarkime, aiškino kaip Andoją, t. y. 
[Vlandoją, pirmapradį Dievą, besisiejantį su vandenimis!“. Pa- 
tolas (pa-tulas yra eufemizmas, reiškiantis po-žeminį, po žeme 
esantį dievą) gali būti nusakomas ir per kokias nors kitas reikš- 
mes ar nuorodas. Varuna irgi yra po-žeminis. Varuna, Uranas 
(Ouranos), Ahura, hetų jūros dievas Aruna, slavų Velesas/Vo- 
losas, o ir lietuvių Velnias yra giminės, tai vienas ir tas pats 
indoeuropietiškas dievas, skirtingose indoeuropiečių tautose 
ir kultūrose patyręs skirtingus likimus (V. Toporovas)'*?. Varu- 
niškasis elementas Patolo asmenyje visai tikėtinas. Ir tokiu at- 
veju išaiškėtų, kodėl S. Grunau pateikiamame dievų sąraše (tre- 


87 


jete: Patolas, Perkūnas, Patrimpas) nėra šiaip jau tikėtino Oko- 
pirmo. Tuo metu'pažvelkime į S. Grunau pateikiamą Patolo 
charakteristiką: 

Patolas — aukščiausias Brutenio (vyriausiojo prūsų žynio, 
krivio kirvaičio) dievas. Jis buvo baisus dievas, įsivaizduojamas 
senu išblyškusiu vyru, persekiojo asmenis, neklausančius kri- 
vio kirvaičio pamokymų". Tai išties varuniškos funkcijos: Pato- 
las - žynių dievas (t. y. maginės fūnkcijos atstovas), tvarkos 
sergėtojas (beje, rigoristiškai interpretuojantis žmogaus nusi- 
žengimus - neatgailaujantį, neaukojantį žmogų Patolas gali nu- 
žudyti). Tiesa, Patolas yra ir mirties bei mirusiųjų dievas, tačiau 
būtent ši jo charakteristika gali priminti kitą vardo analogą — 
Potala, Potalaka (sanskr.) reiškia rojų, kuriame gyvena Avaloki- 
tešvara ir Tara, Dalai Lamos rūmai Lhasoje taip pat vadinami 
Potala"!. Apskritai Patolo problema nėra išspręsta, ypač jo san- 
tykis su Pokliumi ir Pikulu — ar tai tas pats dievas, tebėra neaišku. 


Dievas ir Perkūnas: kadainykštis tapatumas? 


Istoriniuose šaltiniuose, apibūdinant lietuvių ir prūsų die- 
vus, atsiranda painiavos. Mat pagal! klasikinį krikščioniškosios 
pagoniškų dievų interpretacijos principą, kitų tautų bei religijų 
pagoniški dievai būdavo nusakomi pagal antikinius atitikme- 
nis, tai vadinamoji interpretatio romana (arba interpretatio grae- 
ca), kurią krikščionių autoriai, beje, perėmė iš pačių romėnų 
(Cezaris, Tacitas), o šaknys siekia dar giliau, bent jau iki Hero- 
doto laikų. Tačiau, kalbant apie lietuvių dievus, atitikimenys 
sprūsta iš rankų. J. Dlugošo Jupiteris — tai Perkūnas, bet dan- 
gaus Dievui nusakyti tinkamo vardo nebelieka; Vulkanas grei- 
čiau atitiktų Teliavelį, Eskulapas kiek pritempiamas, norint pa- 
aiškinti žalčių kultą, tik Diana gerai atitinka Žvorūną/Medeiną. 
Prūsų religijos interpretacijoms sekasi geriau, nes čia Okopir- 
mo apibūdinimui pasitelkiamas Saturno analogas, lietuvių at- 
veju nepanaudotas. 

Tokia padėtis susiklosto dėl objektyvių priežasčių - grai- 
kų ir romėnų Griausmavaldis tuo pačiu buvo ir dangaus Die- 
vas, Jupiteris ir Dzeusas valdė ir dangų, buvo tapatinami su 
dangumi, ir žaibus; turėjo tą pačią tiek dangaus dievams, tiek 
griausmavaldžiams įprastą atributiką. Tikėtina, kad graikų ir 
italikų protėviai išlaikė ankstesnį, indoeuropietišką Dangaus ir 
Griausmo dievo sampratą, kuri rekonstruojama pagal kalbi- 
nius duomenis: Dievas, *deiuo šioje rekonstruojamoje prokal- 
bėje turėjęs reikšti „spindintį dangaus skliautą“, iš pradžių ta- 
patintas su dangumi, vėliau antropomorfizuotas. Kiek galima 
spręsti, šiuo laiku šis pirmadievis tarsi skilo, išsiskirdamas į deus 
otiosus požymių turintį dangaus Dievą ir Griausmavaldį, akty- 
vų ir karingą. Šią idėją XX a. lietuvių mitologijos tyrinėjimuose 
pagrindė Jonas Balys. Remdamasis etnologiniais darbais (Vienos 
etnologinės mokyklos autoriais ir požiūriais), taip pat L. von 
Schroederiu, J. Balys pastebėjo: „Primityvėse tautose [...] griaus- 
mas yra laikomas vyriausio dievo, aukščiausios būtybės, balsu 
ir bausmės įrankiu. Pačios primityviosios tautos visada teturi 
labai maža dievų, tiktai vieną neaiškiai jaučiamą vyriausią bū- 
tybę. Jai priskiriama visa antgamtiška galia, jos valdžioje yra 
visas universumas, žinoma, tuo pačiu ir toks imponuojąs gam- 
tos reiškinys, kaip griausmas. Tik labiau išbujojus žmogaus fan- 
tazijai, toliau išsivysčius kultūrai, sukuriamas visas dievų Olim- 
pas ir kiekvienas gamtos reiškinys gauna savo skirtingą dievą, 
sudievinama visa gamta. Tada šios dalinės dievystės atima veik 
visą valdžią iš vyriausios būtybės, ji lieka tik miglotu simboliu, 
o neretai ir visai pamirštama. Todėl ir griausmo funkcijos pra- 
džioje turėjo būti priskirtos vienam ir tam pačiam dangaus tė- 
vui“. Nors J. Balį čia veikia evoliucinės doktrinos, su bendra 
hipoteze tenka sutikti, kaip ir su reziumuojančiu sakiniu: „Atro- 
do, kad pradžioje dangaus dievas (vyriausias dievas) ir griaus- 
mo dievas buvo viena ir ta pati personifikuota asmenybė [...] 
Vėliau įvyko skilimas, ir atsirado specifiškas audros dievas: Thor, 
Donar, Perkūnas ir kt., kurie buvo subordinuoti dangaus die- 

vui. Šiam audros ir griausino dievui pirmoj eilėj buvo priskirta 
atmosferos reiškifiių valdymas, o kartu ir vegetacijos bei vai- 
singumo dievo funkcijos. Griausmo dievas kaip teisingumo da- 
botojas yra jam iš dangaus tėvo likęs ypatumas“ /*, 

Tokia samprata paaiškintų daugelį keblių dalykų tiek dan- 
gaus Dievo, tiek Perkūno įvaizdžiuose bei jų mitologiniame 
kontekste. Tarkime, Žemės kaip Perkūno seksualinės partnerės 
įvaizdis: jis turėjo atsirasti dangiškojo Griausmavaldžio epo- 
choje, kai žemė buvo visiškai natūraliai suprantama kaip dan- 
gaus partnerė; vėlesniais laikais ši vaisinančio lietaus, drebini- 
mo, purtymo, seksualinio santykio samprata perėjo Perkūnui, 
Dievą paliekant kiek nuošalyje, gal dėl tam tikro deus otiosus 
prado poveikio, gal ir dėl tam tikrų vėlesnių religijos raidos 
aplinkybių (Perkūno iškilimas karių visuomenėje, monolatri- 
nių tendencijų, kurias, be abejo, papildė ir vėlesnė krikščiony- 
bės įtaka, gerai jaučiama sakmėse). 

Taip pat paaiškėtų Dievo ir Perkūno giminystės klausi- 
mas. Nebūtų kas neįtikėtina, kad senojoje teogonijoje jie buvo 
suvokiami kaip broliai (iš esmės du broliai iš trijų), tačiau sky- 
lant dangiškojo Griausmavaldžio įvaizdžiui išryškėja tėvo ir 
sūnaus santykis. Dangaus Dievas lieka aukštybėse nominaliai 
viešpatystei, tačiau reali valdžia koncentruojasi Perkūno asme- 
nyje; Perkūnas šiuo atveju ypač palanki figūra, nes jame kariai 
gali įžiūrėti karingą, stiprų, patikimą dievą-vadą (plg. Indros, 
Toro atvejį), žemdirbiai - seksualinį Žemės partnerį, ne mažiau 
patikimą vaisintoją (plg. vaisingąjį graikų Dzeusą, bet ir Vaka- 
rų semitų Baalą, kuris daugeliu požiūrių primena lietuviškąjį 
Perkūną, ir tikriausiai dėl visiškai natūralių priežasčių - Griaus- 
mavaldžio ilgalaikio funkcionavimo žemdirbiškos religijos ir 
kultūros terpėje pasekmė — jo virtimas visų pirma vaisingumo 
dievu). 

Būtent šis „dangiškas Griausmavaldis“ galėjo būti ir tik- 
riausiai buvo daugelio archajiškų mitų personažu, ir kai kada 
tikriausiai jį aptinkame ir etiologinėse sakmėse. Pasaulio pra- 

džioje yra tik Dievas ir Velnias, pirmapradė dvyniška pora, ir 
etiologinių sakmių Dievas kūrėjas, galimas dalykas, ir yra arti- 
mas tam pirmapradžiam Dievo/Perkūno provaizdžiui. Šiaip ar 
taip, jeigu lietuvių (ar baltų ir jų protėvių) teogonijoje ir buvo 
kažkoks pirmykštis Vienis, mums regima pasaulėžiūros fazė 
prasideda nuo diados, nuo dvynių. Tą struktūrą derėtų aptarti 
nuodugniau, kaip, beje, ir kai kurias kitas dievų pasaulį organi- 
zuojančias struktūras, bet apie tai vėliau. 


Ąžuolas kaip teofanija 


Lietuvių ir kitų baltų tradicijose ąžuolas dažnai aptinka- 
mas tiek tautosakoje, tiek su juo siejamuose papročiuose, tiek 
liudijimuose apie senąją religiją. Kartais dainose jo vietą nesun- 
kiai gali užimti koks kitas medis, tačiau sakmėse ar šaltiniuose 
ąžuolo reikšmė stipriai pabrėžiama ir dažniausiai nekintanti. 

„Eglėje žalčių karalienėje“ kartais paminimi du „vyriški“ 
medžiai, ir tai, atrodytų, į mūsų vyriškąją triadą neįsirašytų. 
Tačiau toks kitimas kaip tik ir parodytų, kad archajiškiausiame 
sluoksnyje sutinkame Perkūno/Dievo tapatumą, atitinkamai ir 
vieną medį. Žinoma, tai ąžuolas, kuris graikuose buvo Dzeuso 
(dar neatsiskyrusio Dievo ir Griausmavaldžio) medis, kaip ir 
romėnų Jupiterio. Lietuviuose ir prūsuose ąžuolas turėjo stip- 
rią religinę prasmę ir funkcionavo kulte, tai, kad ąžuolas sieja- 
mas ne tik su Perkūnu, bet ir su Dievu, ir mėginsime parodyti. 

Senoji prūsų tradicija teigia, jog svarbiausioje prūsų švent- 
vietėje, Rikojote, augęs šešių uolekčių storio šventasis ąžuolas, 
kuriame stovėję trijų prūsų dievų stabai - Patolo, Perkūno, Pa- 
trimpo. S. Grunau praneša, kad ąžuolas buvo storas, galingas ir 
aukštas, jis žaliavo žiemą ir vasarą, jo lapija buvo tokia vešli, 
kad pro ją neprasiskverbdavo lietus. 

Aplink ąžuolą buvo ištempti audeklai, už kurių įeiti tega- 
lėjo krivis kirvaitis ir vyriausieji vaidelotai. Ąžuole stovėjo trijų 
svarbiausiųjų dievų stabai ir palei jį nuolat degė šventoji ugnis, 


91 


beje, kurstoma ąžuolinėmis malkomis!*, Ąžuolą kaip aukojimo 
vietą S. Grunau Inini ir kitur - ties ąžuolu (bet kokiu) buvo 
galima aukoti sudievintiems prūsų didvyriams Bruteniui ir Vi- 
devučiui (kultiniai jų vardai atitinkamai Worskayto, Borsskayto 
ir Iszwambratto, Szwaybrotto). Dievui Kurkui skirtoje švent- 
vietėje taip pat augo ąžuolas, palei kurį degė šventoji ugnis ir 
buvo aukojama"“. Brutenis su Videvučiu dievų garbei pasiau- 
koja susidegindami priešais šventąjį Rikojoto ąžuolą. Tokiuose 
pasakojimuose ąžuolas užima svarbią ar net centrinę vietą, to- 
dėl akivaizdu, kad tam turi būti svarbių priežasčių. Pamėginsi- 
me žemiau jas išskleisti. 


Ąžuolas kaip dievo (dievų) buveinė. J. Prahiškis, misionie- 
rius, krikšto metu kirtęs „dvasioms pašvęstus miškelius“, pa- 
sakojo, kad sykį, priėjus miškelio viduryje augantį labai seną 
ąžuolą, laikomą „dievų buveine“ (gue potissime sedem esse pu- 
tabant), kertant tą medį, vienas kirtėjas persikerta blauzdą, žmo- 
nės sunerimsta, ima raudoti ir priekaištauti Jeronimui, kad šis 
niekinąs šventą dievo būstinę (Dei domum). Jeronimas taria, 
kad tai tik demonų vylius, parodo, kad iš tiesų jokios žaizdos 
nėra ir su pagalbininkais iškerta giraitę. Kai Jeronimas išsiruošia 
kirsti kitų giraičių, pas Vytautą ateina pasiskųsti būrys moterų 
dėl iškirsto švento miškelio ir atimtos iš dievų buveinės, kurioje 
jos paprastai visada melsdavusios dievą sulaikyti lietų arba sau- 
lę, o dabar nebežinančios, kur reikėsią ieškoti dievo, iš kurio 
atimtas būstas. Esą dar keletas mažesnių miškelių, kuriuose jos 
gali garbinti dievus, bet ir juos Jeronimas norįs sunaikinti (dom 
Dei...loco Deum...in gueis dij coli soleant)"". 

Čia labai laisvai šokinėjama nuo „dievo“ (gal Dievo?) prie 
dievų, bet tai gali būti painiavos, atsirandančios, „pagonišką“ 
informaciją perduodant į krikščioniškąją terpę, juolab iš lūpų į 
lūpas, rezultatas. Tačiau konkretizuodami matome, kad krei- 
piamasi į Dievą, iš kurio prašoma sulaikyti Saulę ar lietų - tai 
atmosferos dievo funkcijos ir greičiausiai tai būtų Perkūnas. 

Vytautas Jeronimą Prahiškį išsiunčia iš šalies, tai irgi simp- 
tomiška. Misionierius čia pernelyg priartėjo prie centro. 

Šie liudijimai sutiktų su jau minėta S. Grunau medžiaga: 
šventvietės centras yra ąžuolas, prie ąžuolo ar giraitėje kreipia- 
masi į dievybę. Tačiau akivaizdžiai čia kalbama ne apie giraitės 
ar medžių kultą - medžiai svarbūs kaip dievo (dievų) būstas, 
gyvenamoji vieta. 

Toks medžio „apgyvendinimas“ užfiksuotas M. Pretori- 
jaus; pasak šiaip patikimo autoriaus, vienas žemaitis jam pasa- 
kojęs, kaip reikia medį įšventinti (iszwentint)"“, 

Kai vaidulis (Weidullis) [t. y. vaidila, žynys - G. B.] randa 
tinkamą medį ar vietą, jis turi pasninkauti tris dienas ir tris nak- 
tis bei šauktis savojo dievo, idant jis įžengtų ir pašlovintų šį 
medį, per kurį jis galėtų pagelbėti žmonėms, kurie prie to me- 
džio atvyks. Po šio pasninkavimo dievas nusileidžia į medį, ap- 
sireikšdamas stipriu ošimu ir dažnai šakose girdimu kraupiu 
murmėjimu. Tačiau tai iki trečiosios dienos neatsitinka, vaidulis 
turi nueiti, po kurio laiko grįžti vėl ir vėl pasninkauti, tik jau dvi 
dienas. Jeigu ir tada dievas nenužengia žemyn, jis turi iki kraujo 
susidraskyti krūtinę, jei ir tai nepadėtų - jis atneša savo vaiko 
kraujo ir juo apšlaksto medį. Tada dievas jau neišvengiamai 
ateina, tada jau galima prie jo aukoti, švęsti šventes!" Taigi toks 
dievo apgyvendinimas gana sudėtingas dalykas. Tik čia nelabai 
aišku, apie kokį dievą kalbama, „savasis dievas“ gali reikšti tą 
dievą, kurį vaidila nori prisišaukti, t. y. gal bet kokį dievą. 

Ąžuolas - kreipimosi į dievus vieta. Ąžuolų sakralinė reikš- 
mė minima jėzuitų vizitacijų ataskaitose XVI a. pab. - XVII a. 
pradžioje. 1587 m. Stanislovas Rostovskis ataskaitoje pamini, 
jog žmonės garbino ąžuolus kaip šventus, guercus ut sacras 
venerariV* ; įdomu, jog greta garbinamo ąžuolo paminimas ir 
Perkūnas!?. Panašiai medžių sakralumą latviuose 1606 m. mini 
jėzuitas Stribingijus: dona omnia Arboribus et Lucis certis, guas 
Arboras sanctus vocant, offerunt!'*. Vėliau šaltiniai pamini, kad 
tarp tokių medžių išskiriamas ąžuolas??!. „Dona omnia“ be dides- 

nės abejonės reiškia, kad-prie ąžuolų buvo aukojama, tačiau 
Hesioginio garbinimo nematome, „aukoti“ nebūtinai reiškia „gar- 
binti“. Nei Jeronimo Prahiškio, nei S. Grunau liudijimuose ne- 
matyti, kad patys ąžuolai būtų buvę „garbinami“ — tai vieta, 
kurioje kreipiamasi į dievus, arba vieta, kur „gyvena dievas“. 

Kada žinios apie tokio ąžuolo religinę reikšmę nuodug- 
nesnės, „garbinimo“ išvis nematome, nors sakralinė medžio 
reikšmė suvokiama ypač gerai. M. Pretorijus pasakoja apie 
ypatingai suaugusiomis šakomis ąžuolą, kuris laikomas šventu. 
Tačiaujo apklausinėjamas valstietis pareiškia, kad tas ąžuolas nė- 
ra „garbinamas“. Ąžuolas saugojamas, gerbiamas, jo nė nema- 
noma kirsti, vengiama laužyti jo šakas, pasakojama, kokios ne- 
laimės ištinka šitaip besielgiantijį (plg. J. Prahiškio pasakojimą). 
Manoma, kad Dievas palei tokį ąžuolą dažnai pastato angelą, 
pamaldiesiems darantį gera, blogiesiems — bloga'**. Akivaizdu, 
kad motyvas jau krikščioniškas, ir Dievas čia suprastinas krikš- 
čioniškąja prasme, bet tam tikri Dievo veiksmai per ąžuolą te- 
beišsilaikę. Galima prisiminti S. Grunau liudijimus apie Videvutį 
ir Brutenį — jiems aukojama prie ąžuolų, tačiau jie nieku būdu 
nėra tapatinami su ąžuolais, aukojama dievams, o ne ąžuolams. 

M. Pretorijus toliau pasakoja, jog senieji prūsai šventu 
laikė ne kiekvieną medį, o rombhota (t. y., matyt, „rumbuotą“, 
ypatingai nuaugusį, suaugusiu kamienu ar šakomis, aukštesnį 
ir stipresnį už kitus medžius). Pro kamiene susidariusią skylę 
pralindęs žmogus gali tikėtis sveikatos ir visokeriopos kloties!*?. 
Taigi čia sakralinė medžio reikšmė siejama su ypatinga jo for- 
ma, išskiriančia jį iš kitų panašių medžių - tai klasikinis hierofa- 
nijos požymis. M. Pretorijus mini ypač įdomų atsitikimą - jis 
pats matęs prie tokio ąžuolo suklupusį žmogų: pasirodo, jis 
prašęs iš Dievo sveikatos savo sergančiam sūnui'“*. Taigi toks 
ąžuolas tampa piligrimystės objektu, ąžuole įžiūrimas tarsi pa- 
tikimesnis tarpininkas, prie jo sukalbėta malda laikoma veiks- 
mingesne. 

Ąžuolas — dievų atsakymo vieta. Erazmas Stela pateikia ir 
kitų šaltinių patvirtinamą žinią. Pasak jo, prūsai tikėję, jog ąžuo- 
luose gyvena dievai ir ąžuolų ošime išgirsdavę dievų atsakus: 
Praecellentes arbores, ut robura, guercus deos inhabitare dixe- 
runt, ex guibus scciscitandibus responsa reddi audiebantur!s, 
M. Pretorijus teigia, jog prūsų krivis klausydavęs ąžuolo ošimo 
ir išgirsdavęs tam tikrus žodžius'“. Kitur M. Pretorijus perteikia 
savo paties stebėtą atsitikimą: senas žemaitis, matyt, burtinin- 
kas ar regėtojas, stovėjo tarp dviejų ąžuolų sustingęs, nejudė- 
damas apie dvi valandas; vėliau, „atsibudęs“, žemaitis praneša 
jo klaususiam asmeniui, kaip šiojo draugui sekėsi kare!?, Čia 
matome transo būseną, bet įdomu, kad regėtojas pasirenka vie- 
tą būtent tarp. dviejų ąžuolų, kitame poskyryje pamatysime, 
kokia šio pasirinkimo prasmė. 

S. Grunau užsimena apie ženklus, kuriuos dievai suteikia 
prūsų tautai ypatingomis akimirkomis: kartais tai audra, žai- 
bai, perkūnija, tačiau kitais atvejais nevisiškai aišku, apie kokius 
būtent ženklus kalbama. Vis dėlto Brutenis, prieš išrenkamas 
kriviu kirvaičiu, pasižada būsiąs prūsų pasiuntiniu pas jų dievus 
ir ką iš jų išgirsiąs, persakysiąs žmonėms: wos ich von in werde 
horen und ich sogen wil, und wist'“. T. y. Brutenis kalba apie 
girdėjimą. Kitur S. Grunau teigia, kad dievai su Bruteniu išties 
kalbasi (mit im redeten), tiesa, neaišku, ženklais, tiesiogiai ar 
sapnuose'*. Kitur S. Grunau pasako, jog su kaimo vaidilomis 
dievai kalbėdavęsi per sapną!“, bet pačiam kriviui kirvaičiui gal 
buvo daroma išimtis. Prūsai manydavo, jog žaibuojant ir griau- 
džiant Perkūnas kalbasi su kirvaičiu"!. Čia galima perteikti tokį 
su medžiu siejamą „tiesioginės kalbos“ atvejį, tiesa, iš lyvių tra- 
dicijos. Henrikas Latvis perteikia tokius anoniminio lyvio žo- 
džius: „Aš mačiau lyvių dievą, kuris pranašavo ateitį. Iš medžio 
išaugo dievo vaizdas nuo krūtinės iki galvos, ir dievas man sa- 
kė: rytoj rytą ateis lettonų kariuomenė“"*. Tačiau tokie praneši- 
mai greičiausiai būdavo retas dalykas. Krivis kirvaitis paprastai 
patirdavo dievų valią per ženklus, lapų šlamesį ir t.t. Vis dėlto 

tokio patyrimo vieta yra 'ąžuolas ar „medis“, iš kurio pasirodė 
lyvių dievas. Ąžūolo artumas yra būtina tokio patyrimo sąlyga. 
Apie legendinę prūsų vaidilūtę milžinę Pogezaną 5. Grunau sa- 
ko, esą ji gyvenusi ąžuolų giraitėje ir ten šokdavusi su dievais; 
jos žodžiai būdavo laikomi dievų žodžiais!“. Vėl matome, kad 
dievų valią patiriantysis sužino gyvendamas prie ąžuolų ar prie 
jų apsistodamas. 

Ąžuolo „klausymosi“ motyvas žinomas ir platesnėje erd- 
vėje, panašių paralelių esama Graikijoje. Seniausias orakulas 
Graikijoje buvo Dodonės Dzeusas. Kadaise stebuklingas ženk- 
las nurodęs, kad Dodonės ąžuolai - Dzeuso pranašavimo vieta. 
Dodonėje Dzeuso žynės klausydavosi balandžių burkavimo, 
ąžuolo lapų šlamėjimo arba ant jo pakabintų bronzinių indų 
skambesio ir pagal šiuos ženklus pranašaudavo"“. 


Ąžuolas - komunikacijos vieta. Visi šie liudijimai rodo, kad 
prie ąžuolo tiek aukojama, kreipiamasi į dievus, tiek susilaukia- 
ma jų atsako. Pasirodo, kad ąžuolas yra ne tik dievų ir žmonių 
dialogo, bet ir susisiekimo tarp dviejų pasaulių vieta, savotiškas 
„tunelis“. Brutenis ir Videvutis susidegina būtent prieš šventąjį 
ąžuolą (beje, podraug ir prieš Perkūno stabą), o po to jiedu 
tampa dievais. Ąžuolas padeda ne tik iškeliauti, bet ir grįžti. 

Labai įdomiose lietuvių pasakose apie žmogaus kelionę 
pas Dievą kartais pasirodo ir mūsų atveju nepaprastai svarbus 
sugrįžimo motyvas. Pabuvęs kurį laiką svečiuose pas Dievą, 
žmogus siunčiamas atgal, žemėn, dėl to, kad jo valanda dar 
neišmušė, arba dėl kokio nors nusižengimo. Šios kelionės atgal 
jis neatsimena, tik atsibunda greta seno ąžuolo LTR 397 (57), 
prie dviejų ąžuolų!“, atsiduria prie šešių ąžuolų, augančių ant 
kalniuko!“, tiesiog prie šešių ąžuolų!" prie trijų 4žuolų"*. „Atsi- 
budimo“ prie ąžuolo motyvas kartojasi primygtinai, ir jis nėra 
atsitiktinis. Be to, į dievų pasaulį iškeliaujama taip pat dažnai 
per ąžuolą, plg. kai kuriuos lietuvių užkeikimus, kuriuose įvai- 
riai modeliuojamas kelionės per kalną, akmenėlį, 4žuolėlį mo- 

tyvas“?. Taigi kelias pas dievus veda per ąžuolą. Nenuostabu, 
kad ir sugrįžtama per jį. Kartais matome, kad žmogus, grįžda- 
mas iš Dievo pasaulio, atsibunda prie keleto ąžuolų, augančių 
aukštumėlėje, kartais toks „keletas“, pvz., šeši ąžuolai, būtų 
jau giraitė, taigi matome vos ne kulto vietą „funduojančius“ 
įvykius. Beje, šiose kelionėse keliaujama aiškiai pas Dangaus 
Dievą, ąžuolas čia tarpininkauja taip pat gerai, kaip ir Perkūno 
atvejų; dar vienas kadainykščio dievo Perkūno tapatumo at- 
spindys. 

Dabar su komunikacine funkcija galėtume susieti M. Pre- 
torijaus minimą žynio sustingimą tarp dviejų ąžuolų: transo 
metu žynio siela išlekia, nulekia į mūšio vietą, suranda ieškomą 
asmenį ir grįžta atgal. Taigi ąžuolai čia gali būti irgi neatsitiktinai 
paminėti, jie įgalina sielos judėjimą. Pogezana, šokanti ąžuolų 
giraitėje, irgi to paties transo atvejis — tik ne sustingusio, o šo- 
kančio, šamaniško. 


Ąžuolas šventvietėje. Neatsitiktinai šaltiniai lietuvių ir prū- 
sų šventvietėse mini ąžuolus, šventus ąžuolynus ar apskritai 
giraites, medžius ir pan. Iš to, ką matėme, galime gana patiki- 
mai teigti, kad bent jau ąžuolas įgalina patikimą abipusį ben- 
dravimą su dievais. Tai ne kažkoks „medžių kultas“, „gamtos 
kultas“ ar pan., tai funkcionuojanti religinė sistema, jungianti 
dangų ir žemę, jos funkcionavime medžiams tenka savita me- 
diacinė funkcija. 

Tiek ąžuolai, tiek giraitės yra šventos kaip dievo (dievų) 
apsireiškimo ir atsakymo jiems vietos. Jose saugomasi „nulauž- 
ti bent šakelę“, o tai natūralaus pagarbaus santykio su šventybe 
išraiška. 

Religijų istorijoje medis, ir ypač ąžuolas, šventyklos ar 
šventvietės centre nėra jokia keistenybė ar nesusipratimas: netgi 
tokios religijų istorijos požiūriu „stiprios“ ir tiek monoteistinio 
judaizmo susiformavimui reiškusios vakarų semitų bei kanaa- 
niečių religijos žino visai tokias pačias šventvietes. Šių religijų 

kulto apeigos būdavo atliekamos aukštumose ir po žaliuojan- 
čiais medžiais bei giraitėse. Tokioje aukštumėlėje stovėdavo ar- 
ba akmeninė kolona (massebd), simbolizuojanti vyriškąjį dievą, 
dažniausiai Baalą, arba medinis stulpas (ašera), reiškiantis mo- 
teriškąją dievybę“. Panašią šventvietę, buvusią viename kai- 
melyje palei Šyšą, aprašo M. Pretorijus: ten augo ąžuolas, per 
penkis žingsnius nuo jo gulėjo didelis akmuo; netoliese buvo 
įsmeigta aukšta kartis?! Akmeninės stelos ar tiesiog akmenys 
kaip dievybę reprezentuojantys (ar tarpininkaujantys) obj ektai 
žinomi daugeliui tautų. Galime prisiminti hetitus, kurių kulte 
akmenims, huvaši akmenims, buvo teikiama kultinė reikšmė““. 

Tačiau grįžkime prie ąžuolo. Apeigos prie jų ir šventvietės 
bei šventyklos po ąžuolais žinomos iš Senojo Testamento. Bet 
dar XIX a., J. Frazerio pateiktais duomenimis*?, Palestinoje liko 
ąžuolų bei ąžuolų giraičių, augančių, matyt, senojo kanaaniečių 
kulto vietose, dažnai tai buvo aukštumėlės. Palei tokius ąžuolus 
kartais yra keturkampio pagrindo kulto statinys ir su kupolu 
(mukam). Laikoma, kad tai musulmonų šventųjų (veli) kapai, 
nors tai akivaizdžiai vėlyvas aiškinimas. Sicheme Dievas Abra- 
omui pasirodo po ąžuolu, pats pranašas gyvena greta ąžuolų — 
paralelės su prūsų tradicija akivaizdžios. Abimelechas karaliu- 
mi išrenkamas po ąžuolu - po Rikojoto ąžuolu prisiekia ir savo 
žemes gaunantys legendinio prūsų valdovo Videvučio sūnūs. 
Karalius Saulius laidojamas po ąžuolu - legendiniai prūsų did- 
vyriai, Brutenis ir Videvutis, dievų šlovei susidegina priešais 
šventąjį ąžuolą. Įdomu, kad jau XIX a. J. Frazeris įžiūrėjo paralelę 
tarp Prūsijos Rikojoto ąžuole garbintos triados ir tarp Abraomui 
po terpentino medžiu (Septuagintoje verstas kaip „ąžuolas „abu 
medžiai panašūs) pasirodžiusių trijų angelų“. Trumpai tariant, 
paralelės tarp vakarų semitų ir prūsų kulto vietų bei apeigų 
nepaprastai ryškios. Su Dievu (čia Jahve, genetiškai - Dangaus 
ir Griausmo Dievu) bendraujama per ąžuolą ar ties juo - kaip ir 
su Perkūnu, Dangaus Dievu, tikėtina ir su pirmapradžiu Dan- 
gaus ir Griausmo Dievu. 

Adomas Bremenietis mini senąją skandinavų šventyklą 
Upsaloje - ten stovėjo Toro, Vodano, Friko stovylos ir augo 
medis: arbor juxta templum stabat ingens patulis diffusa ramis, 
aestate et hyeme iuxta virens?“. Tikėtina, tai irgi ąžuolas, juolab 
kad kartojasi „vasarą žiemą“ žaliuojančio šventyklos medžio 
terminas. Ąžuolynuose būdavo įsikūrusios ir keltų šventvietės. 
Lukanas perduoda, jog šventojoje druidų giraitėje netoli dab. 
Marselio kiekvienas medis buvo aplaistytas žmogaus krauju 
(plg. dievo šaukimosi medin ritualą), o druidai dievus garbinę 
girių tankmėje?“, 


Medžiai (Ąžuolas): mito perėjimas į kultą. Kai Eglės vaikai 
pavirsta medžiais, tai nereiškia jų eliminavimo iš dievų ir žmo- 
nių pasaulio; atvirkščiai, būtent dėl šio pavertimo dievai mitinio 
precedento dėka tampa artimesni žmonėms. Ąžuole pasireiškia 
Dievas ar Perkūnas — ir taip yra dėl mitinio precedento. Arba 
ąžuole (ir gal kitokiame medyje) galima „įkurdinti“ dievybę - ši 
galimybė taip pat atsiveria dėl to, kad kadaise Eglės vaikai buvo 
paversti medžiais, „buvo medžiuose“. Šito pavertimo nereikėtų 
suprasti pagal mūsų loginio mąstymo taisykles: paverstas am- 
žiams. Tokios metamorfozės arba yra grįžtamos, arba jas orga- 
nizuoja kultūrinis didvyris, tačiau labai dažnai mitologinio mąsty- 
mo ambivalentiškumas leidžia tos prieštaros visai nepastebėti. 
Graikų dievai ir didvyriai, indų mitologijos personažai tiek kar- 
tų paverčiami ir pasiverčia vos ne visais įmanomais objektais, 
bet vis tiek išlieka jų pirmapradė transcendentinė esmė. Izoliuo- 
tos tautos tiki, kad medžiuose gyvena medžių dvasios, tačiau 
tokios dvasios medį gali apleisti, tai tik jų gyvenamoji vieta?" 

Nimfą Driopę hemadriadės išvagia iš Apolono šventyk- 
los, kurioje ji tuo metu žyniavo, palikdamos jos vietoj topolį?*8 
(Apolono medis), taigi medis gali būti sakralybės reprezentan- 
tu, būti „apkeistas“. 

Medis ir dievas nėra kažkokie radikaliai išsiskiriantys vaiz- 
diniai, greičiau atvirkščiai. Eglės istorija būtų mitas, pagrindžian- 

tis kultą. Kulto vietas. Dievų reprezentacijas. Tai, kad baltuose 
būta medžių, kūžie savitai centralizavo tam tikras teritorijas 
(tegu ir vien tik religiškai), nėta kas ypatinga, palyginkime me- 
džių ir dievų bei religinių centrų koreliaciją keltuose. 

Žinoma, „Eglė žalčių karalienė“ nėra lengvai išaiškinama 
per medžių šifrą. Pasakoje kartais aptinkamas ir virtimas gegu- 
te, paukščiais. Todėl galutiniai teiginiai dar negalimi, bet mums 
svarbiausia, kad virsmai, pervedantys kiton būklėn, turi tas 
pačias struktūras; apie tai bus kalbama toliau. O virtimai me- 
džiais yra precedentiniai, nes atsišakoja į ritualus, kultą. Virti- 
mai paukščiais turi savo atskirą semantinį lauką, kurio kol kas 
nenagrinėsime. 

LIT. 


DIEVŲ IR GALIŲ 
STRUKTŪRIZAVIMAS 











Dvinarės struktūros pasaulio religijose 


Dvinarių struktūrų sandara. Daugelyje mitologijų speciali 
vieta skirta tam tikrai diadai, galinčiai pasireikšti mitinių įvykių 
sukūryje; kartais tai sutuoktinių pora (actekų du didieji dievai, 
Ometekutlis ir Omesiuatl, pažodžiui „Dvejybės Viešpats“ ir „Dve- 
jybės sutuoktinė“), brolio ir sesers pora (egiptiečių Šu ir Tefnut, 
Ozyris ir Izidė, indų Jama ir Jami), kartais du broliai (Kastoras ir 
Poluksas, Ašvinai). Tokia diada veikia drauge, ji neišskiriama, 
kaip kad Dioskurų, Ašvinų atveju (pastarieji neturi net atskirų 
vardų, jie tiesiog Ašvinai, be to, jie vedę tą pačią sutuoktinę, 
Ušasę). Poros išskyrimas prilygsta kosminei katastrofai (plg. 
Ozyrio mirties mitą). Kartais, kaip matėme, diadą sudaro du 
sutuoktiniai, brolis ir sesuo, bet tokia incestinė pora visiškai na- 
tūrali - pasaulio pradžioje, atsirandant pirmiesiems dievams, 
santuokos tarp brolio ir sesers tam tikrame teogonijos tarpsny- 
je neišvengiamos. Būtent dėl dieviškos savo kilmės inkų ar ja- 
ponų imperatoriai praktikuodavo incestines vedybas (o ir Euro- 
pos monarchai vesdavo labai artimas savo giminaites, kartais 
net prireikdavo popiežiaus leidimo). Tokia incestinė pora mito- 
logiškai efektyvesnė, ji artimesnė, sutelktesnė ir atitinkamai stip- 
riau veikia. Juolab kalbant apie vyriškąją ir moteriškąją incestinę 
porą, kuri, veikdama išvien, apima vyriškąsias ir moteriškąsias, 
dešiniąsias ir kairiąsias, dangiškas ir žemiškas opozicijas, gali 
veikti tikrąja to žodžio prasme tarp dangaus ir žemės, tuo pačiu 
sujungti dangų ir žemę. Brolių dvynių atveju ši situacija pasikar- 
toja; jeigu jie veikia išvien bei neatskiriamai ir yra neatskiriami, 


102 


kaip kad Ašvinai, jie pasirodo ir viršuje, ir apačioje, ir kairėje, ir 
dešinėje. Ašvinai drauge su jų bendra sutuoktine Ušase keliauja 
dangaus skliautu, taip pat pasirodo jūrose, plaukia jūromis, gelbs- 
ti skęstančiuosius. Dvyniai apima abu pasaulėdaros polius, ir 
nors jų prigimtys prieštaringos: suvienytos jos leidžia dvyniams 
veikti visame dievų ir žmonių pasaulyje, ir šiuo požiūriu jie galin- 
gesni už daugelį konkrečias funkcijas turinčių, konkrečią funkciją 
globojančių dievų. Ašvinai užsiima praktiškai viskuo ir rigvedi- 
nėje Indijoje jie buvo bene populiariausi bei mylimiausi dievai. 
Diada galinga ir dėl tos paprastos priežasties, kad du išvien vei- 
kiantys dievai galingesni už atskirą, dėl to dvyniai ar poros kul- 
tuose apskritai populiarūs. 

Diada pasaulio pradžioje. Pasaulio pradžioje egzistuojanti 
dievo ir deivės pora nebūtinai turi draugiškos diados pobūdį, 
priešingai, dažnai Chaosą ir pirmapradžius vandenis, pirmykš- 
tę, neapdirbtą žemę reprezentuojanti Deivė savo sutuoktinio 
atžvilgiu nėra palankiai nusiteikusi ar netgi jį pražudo (babilo- 
niečių Tiamat, graikų Gėja). Draugiški santykiai greičiau yra iš- 
imtis. Kalbant apie diadines struktūras pasaulėkūroje, galima 
pastebėti, kad jos metu ypač išryškėja jų opoziciškumas. Biblijo- 
je Dievas kuria pasaulį ir sukuria, bet jo išbaigimą ir rojaus būklę 
suardo piktoji dvasia. Izoliuotų tautų mitologijose pasaulį kuria 
du broliai, dievai ar kultūriniai didvyriai. Vienas jų sukuria ge- 
rus, naudingus dalykus, kitas - kenksmingus arba tiesiog trukdo 
pirmajam. Irokėzų Joskecha sukuria Saulę ir viską, kas pasaulyje 
naudinga, o jo jaunesnysis brolis dvynys Taviskaronas - uolas, 
kenksmingus gyvūnus (jaguarus, vilkus, gyvates ir vabzdžius), 
dyglius, sukelia pirmąjį žemės drebėjimą. Galiausiai Taviska- 
ronas pasislepia požemiuose ir tampa jų valdovu. Pagal Avestą, 
Irano arijų šventraštį, pačioje pasaulio pradžioje viešpatauja dvi 
dvasios dvynės, Spenta Mainju, arba „Gerasis mąstymas“ ,ir Ang- 
ra Mainju, „Blogasis mąstymas“. Jos pasirenka atitinkamai gėrį 
ir blogį, ir tolesnė šio pasaulio raida - jų pirmapradžio pasirinki- 
mo nuolatinis įdabartinimas. Taigi, pasaulį kuriant, diados gali 

veikti prieštaringai, t. y. tiesiog iki galo realizuoti prieštaringą 
kiekvieno asmenš prigimtį, bet jos dėl tos priežasties nenustoja 
būti diadomis, dvyniškumas niekur nedingsta. Dvyniai pasiro- 
do ir steiginio pradžioje, kai kuriose izoliuotose tautose dvyniai 
įsteigia karaliaus valdžią, genties susiskirstymą į dvi fratrijas, 
pačią gentį. Romą irgi įkuria dvyniai, Romulas ir Remas. Beje, 
dvynių likimas nevienodas. Mitologijos raidoje vienas dvynių 
gali išstumti, užgožti kitą, jų opoziciškumas gali realizuotis ne 
tik palaipsniui, „taikiai“ nustumiant į šoną, bet ir radikaliai, kaip 
Romulo ir Remo atveju. 

Dvinarės struktūros tam tikrame teogonijos tarpsnyje, ko 
gera, neišvengiamos. Prisiminkime mūsų rekonstrukcijas, gali- 
mą Dievo ir Perkūno kadainykštį tapatumą. 


Dvinarės struktūros lietuvių (ir baltų) mitologijose 


Dvinarės struktūros baltuose apskritai ypač populiarios 
ir užima mazginius mitologijos taškus. Dvinariškumas gali pa- 
sireikšti ir dangaus bei požemio valdovų diadoje, ir pačiame 
žemiausiame mitologijos sluoksnyje, turiu omenyje kauką ir 
aitvarą, prieštaringą ir drauge per opozicijas susijusią diadą; 
galimas dalykas, anksčiau šios lietuviško folkloro mitinės būty- 
bės turėjo dievybių rangą. 

Kaukas yra neabejotinai chtoniška būtybė, barzdota (ki- 
tas kauko vardas - barzdukas), jis gyvena po žeme, atrodo kaip 
maži žmogeliukai, neša naudą, gėrybes, jie maitinami pienu, 
alumi, kitokiais gėrimais. Akivaizdžiai kauką reikia priskirti kai- 
riajam šios opozicinės poros poliui, tuo tarpu aitvaras yra visiš- 
kai prieštaringas kaukui, tipiškas dešiniojo poliaus atstovas - jis 
gyvena virš žemės, skrieja oru, panašūs į ugninę gyvatę ar ug- 
ninį pagaikštį, aitvarai maitinami virtu ar keptu (atitinkamai: 
karštį „perėjusiu“) maistu. Jei kairysis šios poros asmuo susijęs 
su žeme (požemiu), dešinysis su viršumi, dangumi, jei kairysis 
barzdotas (chtoniškumo požymis), dešinysis tikrai bebarzdis 

(ugninė galva!), jei kairysis siejamas su vandeniu, skysčiais, de- 
šinysis - su ugnimi. 

Tokią pačią diadą matome Velnio (kairysis polius) ir Dievo 
(dešinysis) atveju. Velnias gyvena požemiuose, pelkėse, drėgno- 
se, žemose vietose, Dievas - danguje, Velnias susijęs su vandeniu, 
Dievas - su ugnimi, Velnias vaizduojamas barzdotas, plaukuo- 
tas - Dievas senelio pavidalo irgi apibūdinamas kaip žilabarzdis, 
tačiau latvių dainų Dievas, atrodo, yra jaunikaitis, taigi greičiau 
bebarzdis, Velnias yra žynių dievas, magijos globėjas, Dievas iš 
lietuvių kultų, kiek galima spręsti, eliminuotas ir žinomas kaip 
Dievas kūrėjas, bet jam, atrodo, specialių ritualų neskirta. Tiesa, 
Velnio ir Dievo diada savo pirmapradžius požymius yra prara- 
dusi, visų pirma dėl funkcionavimo krikščioniškoje aplinkoje ir 
krikščioniškų įvaizdžių poveikio. 

Dar geriau tokią prieštaringą diadą atitinka prūsų dievų 
pora Patolas ir Patrimpas. Patolas yra žynių, žemės ir požemių 
dievas, atrodo, valdantis požeminius vandenis, Patrimpas-- links- 
mas, jaunas javų dievas, valdantis tekančius vandenis, Patolas 
susijęs su požemiais, Patrimpas su viršumi, Patolas vaizduoja- 
mas barzdotas, Patrimpas — bebarzdis, Patolas senas, Patrimpas 
jaunas, Patolas susijęs su žyniais, Patrimpas - su vaisingumu ir 
karo žygiais (jis ir sėkmės mūšiuose ar kivirčuose dievas). 

Diada pasaulio pradžioje. Lietuvių etiologinės sakmės pasa- 
koja, kad pasaulį kūrė Dievas ir Velnias drauge, beje, kartais 
nurodoma, kad jiedu - broliai. Dievas sukūrė visokius naudin- 
gus, gerus dalykus, Velnias - blogus, kenksmingus ar nenau- 
dingus arba turinčius aiškių chtoniškų požymių, pvz., ožį (barz- 
dotumas). Dievas kuria žemę lygią, Velnias pridirba raistų, pel- 
kių, prinešioja akmenų. Apskritai, palyginę irokėzų Joskechą ir 
Taviskaroną bei lietuvių Dievą ir Velnią, galime pastebėti, jog 
pasakojime apie pasaulio atsiradimą sutampa tiesiog detalės, o 
ką jau kalbėti apie esminius dalykus —- po pasaulio sukūrimo 
Joskecha ima valdyti dangų, kaip ir lietuvių Dievas, Taviskaro- 
nui ir Velniui atitenka požemiai. Irokėzų „kairysis“ dievas dvy- 

nys stengiasi pakenkti dešiniajam, lietuvių Velnias, Dievui už- 
snūdus, tempia jį į vandenį, norėdamas prigirdyti. 
Atitinkamai galima suformuoti tokią lentelę: 


Velnias Dievas 






Kaukas Aitvaras 
Patolas Patrimpas 


Diados steiginių pradžioje. Lietuvių ir prūsų legendinėje tra- 
dicijoje, kalbant apie kokio nors religinio ar pasaulietinio dari- 
nio pradžią, dažnai aptinkama diadinė struktūra. Prūsijos poli- 
tinę sąrangą, pagal prūsų legendas, įkuria broliai Brutenis ir 
Videvutis (žynys ir pasaulietinis valdovas), kunigaikščių degi- 
nimo centrą būsimo Vilniaus vietoje legendinio kunigaikščio 
Šventaragio nurodymu įsteigia jo sūnus Skirmantas, patį Vil- 
nių, pasak legendų, įkuria Gediminas (pasaulietinis valdovas), 
gavęs Lizdeikos (žynio) sankciją. Mitologine prasme čia galima 
išdėstyti tokią struktūrą: 


Brutenis Videvutis 


Šventaragis Skirmantas 
Lizdeika Gediminas 





Atitinkamai: kairiajam poliui būdingi tokie požymiai: są- 
ryšis su sakraline erdve (Brutenis, Lizdeika - žyniai, Šventara- 
gis, plg. šaknį „Švent“ - religinio steiginio iniciatorius), iš dalies 
barzdotumas (Brutenis) arba vyresniškumas, senumas, sąsaja 
su vandeniu (Brutenis geria vandenį, Šventaragio vardu pava- 
dintas slėnis upių santakoje, žemas ir pelkėtas). Dešinysis po- 
lius siejamas su pasaulietine valdžia, karyba (Videvutis - prūsų 
kariaunos vadas), palyginti su kairiuoju poliumi, dešiniojo at- 
stovai jaunesnį; Videvutis, kaip ir dera pasaulietiniam valdovui 
bei dešiniojo poliaus atstovui, geria midų. 

"Trinarė struktūra 


Ji žinoma labai gerai, nuo XX a. vidurio bent jau indoeu- 
ropiečių religijų tyrinėjimuose daugiau ar mažiau sėkmingai 
naudojama trinarė Georges'o Dumėzilio suformuota trifunkcinė 
kosminė ir socialinė indoeuropiečių sistema, t. y. indoeuropie- 
čių socialinė sąranga ir mitologija tarpusavyje koreliuoja, socia- 
linė trinarė indoeuropiečių sistema atsispindi mitologijoje, pan- 
teonų sandaroje, ir atvirkščiai; pirmoji funkcija - tai sacrumn ir 
žmonių santykis su sakralybe, magija, dievų prižiūrima teisė, 
valdžia, atitinkamai - tai karalių valdžia ir žynių luomas, antroji 
funkcija apima karius ir atitinkamas dievybes, globojančias jė- 
gą, trečioji - vaisingumo, mitybos, turto, sveikatos, taikos ir 
panašūs dalykai, susiję su žemdirbyste ir žemdirbiais, grožiu ir 
pan.2*. Šią trinarę struktūrą kaip sistematizacijos įrankį, savo- 
tišką tinklą „užmetęs“ ant kai kurių indoeuropietiškų religijų, 
jis vedinės epochos induose išskiria Mitros/Varunos, Indros, Na- 
satjų triadą, romėnuose Jupiterį, Marsą, Kviriną, skandinavuose 
Odiną, Torą, Freirą/Njordrą ir pan. Tiesą sakant, šių rekonstruk- 
cijų siūlės traška, nes į vieną funkciją kartais tenka sumesti kelis 
dievus, o ir kai kurios funkcijos nelabai korektiškai sutvarkytos 
(tarkime, kodėl į pirmąją funkciją sumetami du šiaip ganėtinai 
skirtingi dalykai - valdžia, administravimas ir religija, o po- 
draug ir magija, kuri toli gražu ne visada artima religiniams 
dalykams, savo ruožtu dažniausiai besirealizuojantiems kulte; 
tuo metu į trečiąją funkciją „sumetama“ viskas, kas netilpo į 
pirmąsias dvi, visiškai beatodairiškai). Pagal G. Dumėzilio me- 
todą dirba ir A. J. Greimas, kurio rekonstrukcijos, nors dažnai 
sąmojingos, aštrios ir kartais tikriausiai autentiškos, nukenčia 
nuo stipraus noro ir pareigos lietuvių religijos bei mitologijos 
šaltinius sukišti į trinarę Prokrusto lovą: išdėstęs ankstyvųjų 
šaltinių pateikiamą dievų ketvertuką, jis vis vien mano, kad tai 
trejetas, o apie Žvorūną/Medeiną nustebęs išsitaria: „Moteriš- 
kos deivės, turinčios net kelis vardus, atsiradimas suvereninių 

dievų sąraše įdomus: jos asmenybė, neatitinkanti lauktai vai- 
singumo ir naudos funkcijai, iš pat pradžios atrodo kaip vienas 
iš originalių lietuvių religijos bruožų *". Tuo metu dievai yra 
keturi, tačiau šiame ketvertuke yra dievų trejetas ir jį išbaigianti 
deivė; galime į jį žvelgti kaip į trijų personažų darinį, bet galime 
rasti ir ketvertuką, su visais jam būdingais dėsniais, plg. trys ir 
viena; šį ketvertuką puikiai aprašęs C. G. Jungas, bet dabar psi- 
choanalizė telieka nuošalyje. 

Tektų pastebėti, kad į panteoną derėtų žvelgti kaip į mito- 
loginį, o ne kaip į loginį darinį. Jame yra ir vienis, ir diada, ir 
triada, ir ketvertukas, ir penketukas, ir šešetukas, ir septintu- 
kas ir, ko gera, dar šis tas. Nevertėtų hipostazuoti vienąsyk 
pasirinktos skaičiuotės, nei dvejetu paremtos (C. Lėvi-Strossas), 
nei trejetu. Panteonai nei pasaulėžiūros tokiais skaičiavimais 
neišsisemia. 

Žinoma, kad lietuvių religijoje yra trejetas (Dievas, Perkū- 
nas, Velnias irjį atitinkantys dievavardžiai šaltiniuose, plg. S. Gru- 
nau pateikiamą pagrindinių prūsų dievų trejetuką), ir jo nagrinė- 
jimas gali vykti ganėtinai izoliuotai, nes tarp trejetą sudarančių 
asmenų santykiai klostosi kiek kitaip nei įvedus ketvirtąjį as- 
menį, kuris kiek kitaip perskirsto akcentus. Tačiau tai struktū- 
ros neišsemia. 


Keturnarė struktūra 


Iš esmės apie ją bei jos genezę šiame straipsnyje ir kalbė- 
ta. Tai trijų dievų ir deivės jungtis, įgalinanti panteono mobilu- 
mą ir tam tikrą hierarchizaciją; atrodo, deivė kaip tik ir išjudina 
mitologiją, ji sukelia kivirčus, ji, dangiška ir žemiška drauge, my- 
lima ir nekenčiama, suteikia dievų santykiams dramatizmo, tuo 
pačiu ir išbaigia trejetą, kuris be jos būtų sausas ir nejudrus. Ji 
reikalinga kaip „psichologinė“ didžiųjų dievų išbaiga. Be to, jo- 
kia tolesnė genezė be jos neįmanoma. Ji išjudina teogoniją ir 
dievai gimsta toliau. 

Penkianarė struktūra 


Ji nėra pakankamai aiški, bet turi egzistuoti. Indijos religi- 
nėje tradicijoje, ypač Upanišadose, penketainis skirstymas labai 
paplitęs, atitikmenų galima rasti, tarkime, ir lietuvių sielos sam- 
pratoje?!!. Žinome segmentines žvaigždes apskritimuose, tiek 
penkiakampes, tiek šešiakampes, o jos kažkokią struktūrą vis 
tiek atspindi. Tiesa, panteone primygtinai ieškoti penketo nerei- 
kėtų, bet pasaulėžiūroje jis tikrai funkcionuoja, taigi turėtų būti 
prasmingas ir religiškai-mitologiškai. Kad ir dėl to, jog žmogus 
turi penkis pirštus, ir skaičiavimui, orientacijai penketas turi reikš- 
mę (plg. kairė-dešinė-viršus-apačia-priekis). 


Sešianarė struktūra 


Kai 5. Grunau kronikoje kalbama apie tolesnę prūsų pan- 
teono raidą, nurodoma, kad pirminė prūsų dievų triada papil- 
doma dar trimis asmenimis ir tokiu atveju gauname šešių dievų 
panteoną: Patolas, Perkūnas, Patrimpas, Worskaito, Iszwambra- 
to, Curcho*". Tai primintų keletą religinių mitologinių komplek- 
sų, visų pirma - 980 m. Vladimiro įgyvendintą senosios Rusios 
religijos reformą. Abi šias reformas sieja du dalykai - pirma, tiek 
prūsuose, tiek Rusioje jos atliekamos sąmoningai, gal net kiek 
voliuntaristiškai ir antra - jų yra šešianario panteono susiforma- 
vimas. Vladimiras Kijeve pastato šešių dievų - Peruno, Chorso, 
Dažbogo, Stribogo, Semarglo, Mokošės - stabus??. Nelabai sun- 
kiai, tegu ir nelabai tobulai, bet atitikmenų prūsų panteone gali 
būti randama, plg.: 


Perunas Griausmo, karių dievas Perkūnas 
Chorsas "Saulės dievas Kurkas 
Dažbogas Gėrybių dalytojas Patrimpas 


Stribogas Dangus, tėvas, vėjų dievas Patolas 
Semarglas Vaisingumas, sėklų, pasėlių globa Worskaito 
Mokošė Derliaus motina Iszwambrato 

Tai, kad Vladimiro reformoje į pirmą, centrinę, vietą iške- 
liamas Perunas, hiėko nuostabaus,.nes tai karių dievas, kuni- 
gaikščio kariaunos dievas, kufiuo prisiekdavo dar Olegas. Ta- 
čiau antra vieta rezervuota iranėniškos (galimas dalykas, skitiš- 
kos) kilmės Chorsui, kurio galimos sąsajos su Kurku neaiškios. 
Tačiau antruoju Vladimiro panteone minimas Saulės dievas (plg. 
prūsų Swayxtix XVI a. šaltiniuose) leistų daryti prielaidą, kad ir 
Kurkas bei jo funkcijos gali būti siejamos ne tik su maistu ir 
gėrimu, bet ir su aukojimo Kurkui specifika — pagal S. Grunau, 
Kurkui aukotas pirmas bet kokios veiklos produktas, o tai rody- 
tų tam tikrą Kurko pirmapradiškumą. Dažbogas Patrimpą, pa- 
saulietinės funkcijos atstovą, galėtų atitikti, nors šiaip čia derėtų 
Prūsijoje žinotas Pilvitis, Pilnitis, plg. lietuvių Datanus, J. Lasic- 
kio minimas dovanų dievas. Jei Patolą laikytume viena iš Oko- 
pirmo „varuniškųjų“ apraiškų, Stribogas, dangiškasis tėvas, čia 
tiktų taip pat. Pabaigoje du vaisingumo funkcijos dievai, Se- 
marglas ir Mokošė, atitiktų irgi vaisingumo globą perėmusių 
dvynių Worskaito ir Iszwambrato kultą prūsuose; prūsų pante- 
one moteriškųjų dievybių nėra ir neatsiranda iki pat XVII a. 
pab., bet Mokošė tam tikrais aspektais atitiktų Žvorūną/Medei- 
ną lietuvių panteone. 

Tai, kad Kijevo panteone turime du iranėniškos kilmės 
dievus, primintų dar vieną tipologinį ar genetinį (šiuo atveju tai 
nesvarbu) sutapimą: išklotinę Irano arijuose. Pagal šią tradiciją, 
pirmasis dievas Ahura (Varunos atitikmuo Irane) generuoja dvi 
pirmaprades dvasias, Spenta Mainju ir Angra Mainju (maždaug 
„Gerasis, šventasis mąstymas“ ir „Blogasis mąstymas“ - plg. 
pirmapradį dualizmą Dievas ir Velnias bei Pirmadievio proble- 
mą). Tolesnėje zaratustrizmo plėtroje matome šešias dievišką- 
sias galias. Jų funkcijos ir tam tikri jų esmę bei prigimtį nusakan- 
tys klausimai šiuo atveju gali būti palikti nuošalyje?“. Pateiksime 
šias galias drauge su jų materialiaisiais atitikmenimis bei hipo- 
tetinius prūsiškus atitikmenis: 

Vohu mana Geras mąstymas gyvuliai  Patolas 
Aša (Urta) = Teisingumas ugnis Patrimpas 
Kšatra Valdžia, galia metalas Perkūnas 


Armaiti Saikingumas žemė Kurkas 

Ameretat Nemirtingumas augalai Iszwambrato, 
Szwaybrotto 

Haurvatat Sveikata vanduo " Worskaito 





Patolo atitikimą „Gerojo mąstymo“ galiai motyvuotume jo 
kaip žynių dievo funkcija. Patrimpas su teisingumu sietinas dėl 
aiškiai pabrėžtos jo funkcijos — pagal S. Grunau, jis „sėkmės gin- 
čuose“ dievas (Gott der Gluckis in Streitis)?5, aukos jam degintos 
ugnyje. Perkūnas, be jokios abejonės, atitinka Kšatrą - karo, val- 
džios reikšmę, su metalu jis irgi siejamas (važinėja geležiniais 
ratais po geležinius tiltus, turi kirvį, peilį). Kurkas, tiesa, čia nevi- 
siškai tinka?!“ (apie Kurką žinome: maisto ir gėrimo dievas, jam 
aukojamas pirmas javų pėdas, pirma sugauta žuvis - ar tai dera 
su Armaiti „saikingumo“, „nuolankumo“ prasme, sunku pasaky- 
ti). Tačiau Ameretat (turintis ir „gyvybės“ prasmę) bei Haurvatat 
visiškai atitinka Iszwambrato (Szwaybrotto) ir Worskaito funk- 
ciją: jei Haurvatat sveikatą, siejamą su vandeniu, palyginsime su 
Worskaito skirtomis apeigomis, pamatysime įdomų sutapimą: 
šiam dievui aukota „jauna žuvis“ ir prašyta, kad Worskaito savo 
tarnams teiktųsi duoti daug žuvies ir užlaikytų juos sveikus: „Das 
oppher, das man ihm tat, war ein jung fich, und dis is zu Wur- 
schayto aber Borszkayto gweme und is solt bitten den gott, und 
er den dienern sei wulte vil fich geben und is gesundt behal- 
ten'*. Schwaybrotto (kitur Iszwambrato) aukojami paršeliai — 
tai su „gyvasties“ prasme sutaptų; nemirtingumo idėja taip pat 
gali būti siejama su kiaule, šernu (plg. Sovijaus mitą), o pats Szwa- 
ybrotto (Iszwambrato) yra ne kas kita kaip pirmasis legendinis 
prūsų krivis kirvaitis, ant laužo pasiaukojęs dievams ir patekęs 
pas juos, įgydamas dievo statusą (ir, žinoma, nemirtingumą) kaip 
ir jo brolis Videvutis (garbinamas Worskaito kultiniu vardu). 

Struktūros: statiškos ir dinamiškos 


Šiame skyriuje nesiekta galutinių išvadų, jos dar neįmano- 
mos, nes panteono rekonstrukcija gali egzistuoti tik kaip sieki- 
nys, o ne kaip darbo rezultatas. Nežinant ir neturint šventraščių, 
oficialiosios religijos tekstų iš jos funkcionavimo laikotarpio, 
pačios religijos autoritetų sudarytų dievų sąrašų, panteonas 
negali būti rekonstruotas. 

Tačiau tam tikros sąsajos, dievų funkcijos gali būti nagri- 
nėjamos. Mūsų atveju pamėginome bendriausiais bruožais nu- 
sakyti pagrindinių lietuvių dievų - Dievo, Perkūno, Velnio, Lau- 
mės ir jų atitikmenų ankstyvuosiuose istoriniuose šaltiniuose 
tarpusavio santykius. Pasirodė, kad čia įmanomos kelios hipote- 
zės (visi dievai kadaise buvo broliai ir sesuo, vėliau dėl hierar- 
chizacijos panteono tolydumas subyra, atsiranda subordinacija, 
konfliktai; dievai atsiranda skaidantis pirmapradžiams įvaiz- 
džiams; trečias variantas — ieškotina tam tikro vidurio), kurių 
perspektyvumo patikrinimas ir galima plėtra - tolesnio darbo 
tema. Pastebėta, kad panteono struktūra (mūsų požiūriu trys 
dievai ir deivė) neišsisemia nei dvinarės, nei trinarės, nei ketur- 
narės struktūros rėmuose, kad ji iš esmės yra daugiabriaunė ir 
daugiamatė, kaip ir visi mitologiniai ar religiniai fenomenai. 

Mes pastebėjome, kad tokios struktūros egzistuoja. Bet 
kitas klausimas, kaip tos struktūros formuojasi. 

Monados skleidimasis 


Klausimas, kaip vieniui peraugti į daugį, iš pradžių for- 
muojamas taip: kaip iš vieno gali atsirasti du, kaip monada, 
neprarasdama savasties, gali tapti diada? 

Lietuvių mitologijoje šis klausimas sprendžiamas keliais bū- 
dais, vienas jų ypač gnostiškas. Pacituosiu retą lietuvių sakmę, 
kuri, nepaisant pirmo įspūdžio, nėra neautentiška ar vėlyva. 

„Nuo pat pradžios svieto, kai dar nieko matomo nebuvo, 
o visur tamsu, it kisielius, susimaišęs su tirštumu skystums, vi- 
sur maišėsi. O jau sako tenijai kada dvasė sklandžiusis ir maišiu- 
sis po tuos dumblynus, ir tose tamsybėse lakiojusi kaipo karve- 
lis paveidumo. Taip po to [tas], kurį Dievu vadiname sutvertoju, 
ėmė po dalimis skirti. Ir tarp miglos praskleidimo ing aukštą 
padarė taką, kad galėjo jau visur vaikščioti. O kad Dievas, eida- 
mas tuom pirmu padarytu taku, nusispjovė į kairiąją pusę ir tas 
spjaudalas sugulė į vandenį, ant tos vietos, ant to spjaudalo, ir 
pasidarė čystas Žmogaus šešėlio paveikslas, asaba ant Žmogaus 
paveidi. Taip Dievas atsisukęs atgal ir pažiūrėjęs į savo spjauda- 
lą. Ir pamatė paveikslą ant žmogaus paveidų. Taip tada praminė 
anam vardą, šaukdamas vardu po tris sykius: „Liucinai, Liuci- 
nai, Liucinai, eik šen pas mane!“ It tuojaus stojos cielas paveiks- 
las žmogaus“?š. Toliau sakmėje pasakojama jau žinoma istorija 
apie Liucino, t. y. Velnio, nardymą ir žemės sukūrimą. 

Sakmė išties gnostiška, ir jei norėtume atkurti „lietuvių 
gnozį',ji suteiktų dideles interpretavimo galimybes. Dievas su- 
kuria Liuciną, t. y. Velnią, pagal savo atvaizdą. Atrodytų, kad čia 
antropogoninis motyvas maišosi su teogoniniu, be to, yra ir 

biblinių reminiscencijų. Ir kiltų įspūdis, kad čia Velnio/žmogaus 
sukūrimo versijos be reikalo suplaktos į vieną. Vis dėlto turime 
bulgarišką analogą. Bulgarų sakmėje teigiama, jog Dievas, su- 
kūręs pasaulį, vis dėlto jautė nuobodulį ir panoro draugo, su 
kuriuo jis galėtų persimesti vienu kitu žodžiu. Toliau cituoju. 

„Kartą vaikštinėdamas, Dievas pamatė savo paties šešėlį 
ir sušuko jam: „Atsikelk, drauge!“. Ir šešėlis pakilo prieš jį, ir 
atrodė kaip žmogus. Tačiau tai buvo ne žmogus, o velnias. Nuo 
to laiko jie abu tapo draugais“??. 

Velnio atsiradimas bulgariškoje sakmėje taip pat išlaiko 
tam tikrą svyravimą tarp žmogaus ir dievybės statuso. Tačiau 
velnias atsiranda kaip Dievo atvaizdas, šešėlis, atspindys. Lietu- 
viška sakmė pradžioje mėgina kažkaip įsiterpti į biblinį pasau- 
lėvaizdį, tačiau po kelių eilučių nurieda ta pačia vaga kaip ir 
bulgariška. Labai įdomus bulgariškos sakmės tęsinys: 

„Dievas labai džiaugėsi šia draugyste ir nutarė velniui at- 
silyginti ir padovanoti jam tai, ko velnias pats panorės. O vel- 
nias panorėjo pasaulį padalyti į dvi dalis. 

„Žemė, - tarė jis, - priklausys man, o dangus tebūnie ta- 
vo. Ir žmones pasidalysime perpus: tu paimsi gyvuosius, o man 
atiduosi mirusiuosius“22, 

Šitoks pasidalijimas pasaulio pradžioje yra iš dalies natū- 
ralus. Lietuviška medžiaga taip pat rodo, kad velnias susijęs su 
mirusiaisiais (kaip ir prūsų Patolas), tiesa, lietuvių Dievas, gravi- 
tuodamas į Zeus otiosus, rūpinimąsi gyvaisiais perduoda Perkū- 
nui. Tačiau jei prisimename kadainykštį eventualų vieningą Die- 
vo Griausmavaldžio įvaizdį, tai visiškai dėsningas vyksmas. 

Kitas Dievo vienio perėjimo į dvejetą atvejis - tiesiog spjo- 
vimas: „Ponas Dievs nusispjovęs ir iš spjaudulio atsiradęs Liu- 
cius“2!, Arba nuodugniau neapibūdinamas kūrimas: „Dievas, 
sutvėręs pasaulį, sutvėrė ir Liuciperį'22. Spjovimas, kaip žino- 
ma, archajiškas religinis ar maginis veiksmas, seilėse slypi as- 
mens esmė, siela, esencija ir pan. Spjovimas tai ir galių perdavi- 
mas, Dievo seilės kaip ir jo dvasia - Dievo esmės išraiška. 

Dangaus monada (antroj iversija) 


Dangus- ypatinga fizinė duotybė, pasaulėžiūriniame kon- 
tekste tampanti kosmine, kosmologine konstanta, religiniame 
kontekste - ryškiausia anapusybės apraiškos vieta, radikaliau- 
sias tiziniame pasaulyje matomas jos atvaizdas ar labai dažnai 
dangus tai anapusybė pati. 

Požemių pasaulis dažniausiai įsivaizduojamas net matant 
veikiančius ugnikalnius, nusileidžiant į olą ar urvą, matant pra- 
siveriančią, drebančią žemę - vis dėlto jis nėra betarpiškai „duo- 
tas“. Didvyriai nusileidžia į požemius, parneša laimikį bei žinias 
apie požemius, bet jie lieka užverti. Požemiai irgi anapusybė, 
bet duota kitaip, užslėptai. 

Žemė - žmonių ir apskritai gyvybės pasaulis duotas be- 
tarpiškai; žemėje taip pat yra vietų, kur žmogus negali įžengti 
ar kuriosna su didelėm pastangom įžengęs smarkiai rizikuoja 
(dykumos, girios ar džiunglių tankmė, kalnai). Mitiniai ar rea- 
lūs didvyriai jas irgi įveikia, nors iš esmės kiekvienas narsus ir 
ištvermingas žmogus gali ten patekti. Tai irgi vietos, kuriose 
tikimasi dievų ar demonų pasirodymo. Tai irgi tam tikra ana- 
pusybė, tiesa, žemėje besireiškianti, iš esmės prieinama bei 
pereinama. 

Yra dar jūros, didelių vandenų erdvė, kuri slepia Laimin- 
gųjų salas, pomirtinę ar dievų buveinę, gąsdina vandenų pabai- 
somis. Bet ir jūros yra perplaukiamos, ir jas įveikia tiek didvy- 
riai, tiek paprasti jūreiviai. 

Kiek kitaip su dangumi. Jis duotas betarpiškai, maksimaliai, 
ypač atvirose vietose, lygumose, kur akivaizdu, kad jo „natū- 
raliai" daugiau nei žemės ar jūros, nes žemė ar jūra lygi ar 
daugmaž lygi, o dangus išgaubtas. Kitose geografinėse vieto- 
se, kur dangus nėra toks akivaizdus (džiunglėse, milžiniškose 
giriose), vis vien matomos jo properšos, gal dar labiau sukre- 
čiančios nei ištisa dangaus plynė, ir jis atsiveria virš platesnių 
upių ar ežerų. 

Dangus yra ištisa anapusybė. Jis turi radikalų anapusybės 
bruožą - yra visiškai nepasiekiamas ir visiškai sakralus. Jame 
įkurdinami dievai, bet tie, kurie aukščiausi (tiek hierarchine, 
tiek kosmologine prasme), dievai, sukūrę pasaulį. Neretai lai- 
koma, kad greta šių aukščiausiųjų dievų gyvena ir protėviai. 
Vėlyvojoje vedinėje tradicijoje protėviai danguje puotauja drau- 
ge su Jama, mirusiųjų valdovu, egiptiečiai Ozyrio danguje įkur- 
dino savo mirusiuosius, ir taip daugelyje kultūrų. Danguje susi- 
spietė ištisos dievų plejados, arba atvirkščiai, jį uzurpavo vienas 
vienintelis dievas, dažniausiai Dievas pasaulio ir žmonių kūrė- 
jas, tačiau su dangaus hierofanija reikia elgtis labai atsargiai: 
mes negalime aiškiai pasakyti, kaip istoriškai formavosi dan- 
gaus dievų ( ar vieno Dangaus Dievo) samprata. 

Dangus sakralus visose kultūrose, toks jis turėjo būti ir 
anksčiau. Bet kyla abejonė, ar išsyk danguje buvo įkurdintas 
Dievas, ar tai santykinai vėlyvo religinės raidos etapo pasek- 
mė. Dangaus sakralumas galėjo būti suprantamas personifi- 
kuotai, „Tu“ galėjo būti tariama pačiam Dangui, dar nesvarstant 
apie „Dievą danguje“. Tai, kad „Tu“ gali būti kreipiamasi į dangų, 
liudija ne tik archajiški pavyzdžiai, bet ir, tarkime, romantinė 
poezija, sušukimai: „O dangau“, „Apsaugok, dangau“, „Užrūs- 
tintas dangus“ ir pan. Juos žino daugelis kultūrų. Tas natūralus 
„tu“ religiniu „tu“ tampa visiškai natūraliai, tam tikroje religijos 
fazėje, kurią R. Otto vadina „religijos prieškambariais“, „tu“ krei- 
piamasi ne vien į Saulę, į Mėnulį, bet ir į upę, kalną, medį. Tai 
natūrali, prigimtinė žmogui personifikacija, visiškai psicholo- 
giškai motyvuota, bet ji pereina į religinę personifikaciją. „Tu“ 
dabar sakoma ir savo automobiliui, bet ir Dievui, tai skirtingi 
„tu“ lygmenys. Senesnėje tradicijoje natūralus gamtos esinius 
personifikuojantis, žmogaus pasaulin įjungiantis „tu“, krypda- 
mas į akivaizdžiai kitokybiškus, sakralius objektus, savaime ga- 
lėjo įgyti religinio „tu“ reikšmę. 

Kada į žemę imama kreiptis „tu“, atsiranda Žemė, Žemy- 
na. Jei žemė tėra „tai (daugelyje klajoklių kultūrų žemė yra 

„tai') ji nėra sakrali ir žermnės deivė arba neatsiranda, arba ji 
išreikšta demoniškais pavidalais. 

Į Dangų „tu“ kreipiamasi kaip tik klajoklinėse kultūrose, 
žinoma, ir indoeuropiečiuose. Jų kalbose „dievą“ ir „dangų reiš- 
kiantys žodžiai artimi ir turi „spindėjimo“, „šviesos“, „dienos“ 
prasmes. Vedinio laikotarpio Dyaus kartais vadinamas tiesiog 
„dangumi“. Sudaniečių gentis eve tiesiai sako: „kur yra dangus, 
yra Dievas, nes dangus yra Dievas“. Šumerų An tuo pačiu reiškia 
ir dangų, ir dangaus dievą. Senojoje ikikonfucinėje Kinijoje Herz 
reiškė dangų ir dangaus dievą, dėl šios skirties lyg ir nesijaudinta. 

Tolesnis kalbėjimas apie Dangaus ir Dangaus Dievo dialek- 
tiką jau būtų nepatikimas, ypač jei mėgintume pasiūlyti vieną 
kokią versiją. Tikriausiai kiekvienoje religijoje būta kiek kitaip, 
o ir toje pačioje religijoje dvi dangaus reikšmės galėjo visiškai 
natūraliai sugyventi. Apskritai religijotyroje bent jau šiuo metu 
Dangaus ir Dievo (dievų) dialektika sprendžiama keliais bū- 
dais. Vienas: iš pradžių Dangus antropomorfizuojamas, iš „tai“ 
(jei tokia fazė kada buvo) tampa „tu“ (tiesa, lieka klausimas, 
kodėl taip atsitinka?). Į jį kreipiamasi kaip į asmenį, galintį padė- 
ti, susiformuoja Dangaus kaip asmens įvaizdis, atsiranda dvily- 
pis pavidalas: Dievas-Dangus, kuris savaime ambivalentiškas, 
ir ta ambivalencija išsisprendžia tarsi savaime: atsiranda Dan- 
gaus Dievas, Dangaus Tėvas ir pan. - ir Dangus, tebeišlaikantis 
savo sakralumą, kaip Dievo gyvenamoji vieta (ar dievų, protė- 
vių). Tada Dievas „išsilukštenęs“ iš Dangaus kaipo Tu, jungia- 
mas su kitais „Tu“ — Saule, Mėnuliu, Žeme, upėmis ir jūromis, ir 
šitas „tu“ vyksmas galiausiai lemia soliarinių, lunarinių ir kitokių 
dievybių atsiradimą, kurios jungiasi tarpusavyje, kuria šeimas 
ir hierarchijas taip intensyviai, kad Dangaus Dievas pagaliau 
yra nustumiamas į pašalį (pats pasišalina) ir į pasaulio reikalus 
daugiau nebesikiša. Vėliau per religines reformas (judėjų, nepa- 
vykusią Echnatono, per Zaratustros, Jėzaus Kristaus, Muhamme- 
do) vėl grįžtama prie kadainykščio „Tu“. Vaizdžiai kalbant, at- 
kuriama „Adomo religija“. Šita doktrina būtų evoliucionistinė, 

viską puikiai paaiškinanti, realiai besiremianti P. W. Schmidto 
pirmykščio monoteizmo hipoteze. Tačiau būtent tai, kad ji vis- 
ką labai gerai paaiškina, yra įtartina. 

Kita versija. Dangus, sakralus ar ne, antropomorfizuotas 
ar ne, yra suvokiamas tiesiog kaip vieta. Dievai atsiranda ne per 
antropomorfizaciją, ne skaidantis pirmykščiam Dievui, o natū- 
ralaus žmogaus numinozinio (šventybiško) instinkto ar reflek- 
so įgyvendinimo keliu, kaip patyrus šventybę (o ji gali būti 
patiriama bet kur) į šį potyrį atsakoma atitinkamais vaizdiniais 
ir kultu. Dievai „paskirstomi“ po kosmoso sritis ar savaime pa- 
siskirsto. Kadangi upėje „kažkas gyvena“, ir tas kažkas gali virsti 
nimfa ar upės dievu, tai ir danguje gyvena Dangaus dievas. 
Hierarchiškai jis aukščiausias, kadangi aukščiausias kosmolo- 
giškai. Ar dangus sakralus ar ne, jokio skirtumo: vienoje religi- 
joje taip gali būti, kitoje - ne. 

Šią išvadą prieitume, jei tęstume R. Otto ir M. Eliades lini- 
ją. Joje religinė evoliucija atmetama, kalbama apie hierofanijų 
raidą ir kaitą. Dangus labai svarbi hierofanija, turinti daug reikš- 
mių, tačiau ne mažiau reikšmių bei svarbos gali turėti ir medis. 
O galir daugiau, nes medis susijęs su vaisingumo, derlingumo, 
gyvybės galiomis ir dievais, o dangus tiesiog „vieta“, kuri laiko- 
ma pagarbiai, bet savitos religinės reikšmės jam nėra teikiama. 
Yra, tarkime, dangaus vandenys, bet juos valdo kiti dievai, yra 
dangaus tvirtuma, bet dievams tai grindinys ar pagrindas, ku- 
riuo rieda jų vežėčios. 

Ši versija, beje, nieku gyvu netrukdo susikoncentruoti ties 
dangaus hierofanija ir iš jos išvedinėti jos raidą bei reikšminę 
kaitą. 

Ir hermetiškai prieiti prie panašių išvadų kaip ir pirmojo- 
je, tik kiek kita niuansuote. Dievai „skyla“ ir Artimųjų Rytų, ir 
Viduržemio jūros baseino kultūrose, ir Šiaurės Europoje gausu 
pavyzdžių, kaip iš vieno dievo atsiranda du ar net keli, kaip iš 
dievybės epiteto per kelias kartas susikuria kitas dievas, o jei tų 
epitetų keli ar keliolika - atitinkamai daugiau. Taigi jeigu toks 

dievų sklaidymosi procesas vyksta, ta pavidalų griūtis ar sklai- 
da turėjo kažkada paliesti ir Dangaus-Dievo (dangaus Dievo, 
Dievo dangaus) asmenį. 

Tai gali rodyti ir ambivalentiškumą. Vienas Dangaus die- 
viškumo aspektų gali reikštis ir realizuotis per Dangaus Dievo 
asmenį, bet tuo pačiu gali vykti ir atvirkščias procesas. Mes, mė- 
gindami susigaudyti senuosiuose vaizdiniuose ar jų sekoje, mąs- 
tome: arba buvo taip, arba kitaip, o senieji daugeliu atvejų mąstė: 
yra ir taip, ir taip, ir dar kitaip. Ir mes dabar mėginame išdėstyti 
viską pagal tam tikrą lentelę, seką, manome, kad viena ėjo po 
kita, o gal iš tiesų buvo kitaip - vaizdiniai nuo anksčiausių laikų 
ne keitė vienas kitą laiko atžvilgiu, o nuolat koegzistavo. 


Dangaus schematizacija 


Bet kokiu atveju susiduriame su reiškiniu, kuris R. Otto 
teorijos horizonte turėtų būti aiškinamas kaip pirminio numi- 
nozinio potyrio reflekso schematizacija, paprasčiau tariant, kaip 
šventybės perėjimas į vaizdinį. Kad ir kokia teorija besiremtu- 
me, aišku viena: dangus vienaip ar kitaip sakralizuojamas, jame 
įžiūrima dievybės, ir aukščiausios dievybės raiška, dangus pati- 
riamas kaip šventybiškas: atsiranda su juo prasmiškai susiję, iš 
jo genetiškai kylantys vaizdiniai. Tad, mėginant toliau aiškintis 
dangaus religinę reikšmę, reikėtų pažvelgti į religinę mitologi- 
nę medžiagą, į empiriką. 

Tai, kad dangus yra vienas, kaip vienas yra dangaus Die- 
vas, netrukdo šalia jo atsirasti daugybei papildomų dievybių ir 
esinių. Beveik be išimties - genealoginiu keliu. Iš pirmapradžio 
graikų dangaus dievo Urano (vardas ir reiškia „dangų )ir Gėjos 
jungties atsiranda ir dievai, ir pabaisos, ir įsibėgėja dievų kartų 
kaita, per Kroną iki Dzeuso, išlaikiusio stiprius uraniškumo ele- 
mentus tiek, kad jis pats perima dangaus sferą. Kaip ir romėnų 
Jupiteris, ankstyvojoje religijos fazėje iš esmės tapatintas su dan- 
gumi, sub iovem reiškė „po dangumi“. Kronas kaip ir Saturnas 

perima žemutinę pasaulio dalį, susiejami su mirtimi. Lygiai taip 
pat pasaulio sferos padalijamos hetitų mitologijoje tarp Anu ir 
Alalu, vėliau realią valdžią dievų pasaulyje perima Audros Die- 
vas (Tešubas). Nuo dangaus ir būtent nuo dangaus prasideda 
dievų sklaida, ir ar tas dangus personifikuotas pradžioje ar ne, 
ne taip svarbu, gana greitai jis ima „skleistis“. 

Prie šitos sklaidos greitai prisijungia astralinės dievybės 
(Saulė, Mėnulis, Veneros planetos deivė Aušrinė, Aštartė, Inana, 
Ištar, Ušasė), vienaip ar kitaip santykiaujančios su dangiškuoju 
dievu. Mūsų religinėje aplinkoje labai puikiai tai matyti latviuo- 
se, kur astralinės mitologijos jungtis s1 Dangaus Dievo asme- 
niu labai ryški. Dangiškoji sklaida apima ir kitas dievybes, taip 
pat ir žemės bei požemių, kurios vienaip ar kitaip irgi išsilukšte- 
na iš pirmapradžio „mitologinio sprogimo“, ir Čia ji susitinka su 
kita, „iš apačios“ einančia Deivės Žemės (Žemės deivės, Žemės) 
mitine sklaida. Čia, jungiantis dviem sklaidoms, ir atsiranda pan- 
teonai, struktūros, mitologinės teologijos. Neretai tos jungties 
centre Dangaus vaikaitis - Tešubas, Baalas, Dzeusas, Perkūnas, 
įcentrinantis jėgas ir įtakas, pervedantis jas struktūron. Tokiais 
atvejais Dangui tenka pasitraukti, Dangaus dievas tampa deus 
otiosus, Dievu, kuris, sukūręs pasaulį, išėjo neribotų atostogų. 

Vis dėlto šis genetinis-genealoginis santykis nenutrina 
Dangaus hierofanijos. Būtent Dangus paleido visus dievus, tar- 
damas - žinokitės. Kiti dievai, net ir artimiausi dangiškajam, jo 
sūnūs, vis dėlto jaučia distanciją. Jie nėra dangiškosios puotos 
dalyviai, Dangus yra toliau. 

Dangus yra toli, jis atokus, nepasiekiamas, slėpiningas. Kaip 
ir Dangaus Dievas, kurio charakteristikoje bemaž visose religi- 
jose aptiksime „Dangaus charakterio“ bruožų. Atokus, tolimas, 
šviesus, mylintis, rūstaujantis, tamsus, apsiniaukęs, nenuspėja- 
mas, patikimas, begalinis, turįs ribas. Kiekviena teologija tą pa- 
H byloja. Juk tai Dievas Tėvas. Juk tai Dangus. Tai dangaus sche- 
matizacija. 

Diados ŠE aaės 


Vienaip ar kitaip, bet monada, skleisdama savo esmę, pa- 
siekia diados fazę. Ir čia nelabai dvejojant tiesiog tariama: „Die- 
vas turėjo brolį, vardu Liuciponas“23,ir pan. (apie tai jau kalbėta 
pirmoje knygos dalyje). Ar tiesiog pastebima, kad pasaulio pra- 
džioje Dievas ir Velnias tiesiog yra, apie jų kilmę nekalbama. 

Jei Dievas sukuria Velnią, reikia pastebėti, kad jis - pirma- 
sis Dievo kūrinys, jeigu jie broliai - Velnias iš esmės prilygsta 
Dievui. 

Šioje diados fazėje imamas kurti pasaulis: Dievas su Vel- 
niu, bendrai dirbdami, nepaisant smulkių nesusipratimų, suku- 
ria erdvę, kurioje gyvens dievai, žmonės, žvėrys, ir palengva ją 
užpildo. Viena sfera yra Velnio valdžioje, drauge su jo teritorija 
(žeme, požemiais), jo vietomis (pelkėmis, kemsynais, gal iš da- 
lies ir miškais, pamiškėmis, drėgnomis vietomis, akmenimis), 
gyvūnais (Velnio gyvūnai dažniausiai kenksmingi ar turintys jo 
atributiką). Dievui priklauso dangus, žmonės, šviesūs dalykai, 
atrodo, iš dalies ir amatai bei žemės dirbimas (jis laikų pradžioje 
žmones šių dalykų išmoko), naudą teikiantys (ar gražūs) gyvū- 
nai. Visas pasaulis tarsi persmelktas dviejų pradų: geri darbai ir 
geros mintys Dievo valdžioje, visa blogystė - Velnio sfera. 

Be abejo, tai primena pagrindinius Zaratustros mokymo 
ir zaratustrizmo postulatus: kosmosą persmelkia du pradai — 
Spenta Mainju („Gerasis, Tyrasis mąstymas“) ir Angra Mainju 
(„Blogasis mąstymas“) arba vėlesniame zaratustrizmo tarpsny- 
je - Ormuzdas ir Arimanas. Šiedu pradai yra tarsi pasidaliję ne 
tik sferas, bet ir gyvūnus, ir veiksmus, taip kad žmogus jau 
žemėje pasirenka vieną kurį pradą. Žemės dirbimas, dirvonų 
plėšimas yra kova su Arimanu Ormuzdo pusėje, kadangi dyk- 
ros priklauso piktajam pradui, kaip ir Ormuzdą palaikantis dar- 
bas yra kenksmingų gyvūnų naikinimas ir pan. Atrodytų, kad 
zaratustrizmas paprasčiausiai labai radikaliai išskleidžia diadinį 
pradą, slypintį visų indoeuropiečių tradicijose (ir ne vien indo- 

europiečių), jį radikalizuoja ir paverčia tiek religijos, tiek pasau- 
lio aiškinimosi ir orientavimosi jame pagrindu. 

Diados esmėje, be abejo, tam tikras opoziciškumas slypi. 
Tačiau lietuviuose, tarkime, jis nėra radikalizuojamas: Dievas ir 
Velnias yra opoziciški, tačiau sudarę tam tikras paliaubas, o ir 
lietuviškos opozicinės diados vis dėlto veikia išvien. 

Mūsų nagrinėjamos sakmės kalba apie Dievo ir Velnio dia- 
dos formavimąsi bei sklaidą ir tolesnis nagrinėjimas kryps bū- 
tent šia siužetine linija. Tačiau yra ir kita. 


Antroji siužetinė linija 


Joje monada pati lieka nepaliesta, „neskyla“, tačiau suku- 
ria diadą ir tiesiu keliu ritasi į penketainę struktūrą, pentadą. Ją 
jau buvome apytikriai nužymėję anksčiau, ir ji gana aiški: Dan- 
gus ir Žemė kaip mitologiniai personažai. Lietuvių sakmėje tei- 
giama: „Sako, kadaise buvęs vis dangus su žeme susimaišęs, tai 
Ponasdievs žemę paspaudęs žemyn, o dangų pakėlęs aukštyn, 
tai tada ir pasidarė katras sau: kur dangus - dangus, kur žemė 
žemė“24. Čia mitologiškai visiškai natūrali fazė: kažkada dangus 
ir žemė turi būti atskirti. Indų mitologijoje dangų nuo žemės 
atskiria Indra, egiptiečių - vėjo ir atmosferos dievas Šu. 

Šitas mitologinis vyksmas vaisingas: taip monada sukuria 
1r diadą, ir triadą drauge, atsiranda vyriškieji ir moteriškieji per- 
sonažai, ir erdvė, kurioje įvykiai gali rutuliotis toliau. Pastebėti- 
na: lietuvių sakmėse apie pasaulio sukūrimą nuolat pabrėžiama, 
kad nebuvo nieko, bet kiek galima spręsti, dangus nuo žemės 
(vandenų) jau atskirtas. Galimas dalykas, šioje versijoje, maty- 
dami dievybę, atskiriančią dangų ir žemę, susiduriame su labai 
archajiška dievybe, ankstesne už Dievą (Dangaus Dievą) ir Velnią. 

Egiptiečiuose pagal Heliopolio kosmogoniją netgi dan- 
gaus ir žemės atskyrimas yra labai vėlyva kosmogoninė fazė. 
Pirmasis asmuo čia yra Atumas, kurio antrasis vardas Chepri 
mums labai įdomus. Pacituosime Helmerio Ringgreno nusa- 

kytą Heliopolio mitą podraug su šio žymaus religijotyrininko 
komentarais: '* 

„Heliopolyje pirmapradžiu Dievu laikomas Atumas arba 
Chepri. Jau nuo ankstyviausių laikų abu vardai buvo naudoja- 
mi kaip šio Saulės dievo vardai ar jais nusakytas jo įvaizdis. 
Piramidžių tekste Nr. 1587 sakoma: „Sveikas, Atumai; Sveikas, 
o Chepri, Kilusysis pats iš savęs. Tu išaukštintas savo varde: 
„Kalva“. Tu kyli šiame savo varde „Atsirandantysis“ (Chepri)“. 
Čia aptinkame nuorodą į pirmapradę kalvą, t. y. pirmąją sausu- 
mą, iškylančią iš pirmapradžio vandenyno, Nun. Tikėta, jog 
pirmapradis Dievas arba tapatus su kalva, arba kad jis ant jos 
pasirodo. Toliau svarbu tai, kad Pirmadievis kyla pats iš savęs; 
tai rodo jo vardas Chepri (hprį, plg. hpr „atsirasti'). Apie pirmo- 
sios dievų poros atsiradimą pasakoja dvi versijos. Pagal vieną, 
Atumas „save patenkino Heliopolyje, jis paėmė savo lytį į kumštį, 
kad taip sužadintų geismą: taip atsirado brolis ir sesuo, Šu ir 
Tefnut“ (Piramidžių tekstai, Nr. 1248). Šu tai oras, Tefnut tai drėg- 
mė. Kitą versiją perteikia Piramidžių tekstas Nr. 1652: „Atumai- 
Chepri, tu buvai aukštas kaip kalva. Tu pasirodei kaip Benben 
Heliopolyje Benben name. Tu išspjovei save kaip Šu ir nusvie- 
dei seilę kaip Tefnut. Savo rankosmis tu juos apglėbei, idant 
tavo Ka būtų juose“. Benben tai šventasis akmuo Heliopolyje, 
kultiškai reprezentuojantis pirmapradę kalvą '25. Vėliau atsiran- 
da Dangus ir Žemė, kuriuos atskiria Šu; taip formuojasi pirmoji 
svarbiausiųjų dievų pentada. 

Akivaizdu, kad čia susiduriame su mums nepaprastai įdo- 
miomis reikšmėmis. Pirmadievis Atumas kaip Chepri vadina- 
mas „Atsirandančiuoju“,jis, kaip pabrėžiama, kyla pats iš savęs. 
Prisimintinas indų Prajapati, be abejo, ir Prakorimas, Praam- 
žius, prūsų Okopirmas. Atumas dievus kuria arba masturbuo- 
damasis, arba spjaudamas: lietuvių Dievas irgi spjaudamas su- 
kuria Velnią. Tačiau vis dėlto nors akivaizdu, kad spjovimas yra 
pirmojo Dievo funkcija, abejotina, ar lietuvių Dangaus Dievas 
išties tapatintinas su Pirmadieviu. Greičiau ši funkcija jam per- 

eina jau vėlyvokoje mitologinės sklaidos fazėje. Taip teigtina 
dėl to, kad Dievas ir Velnias yra broliai. Be to, jei Dievas yra 
Dangaus Dievas, jis būtų vėlyvokas asmuo. 

Atumas kaip pirmapradė kalva, žinoma, irgi nurodo į lie- 
tuvių Dievą kūrėją, kuriantį sausumą. Benben akmuo kaip kos- 
minės kalvos reprezentantas irgi įdomus, prisiminus Lietuvoje 
neabejotiną kultinę akmenų reikšmę. Tai irgi būtų viena aplin- 
kybė: lietuvių sakmių Dievas yra asmuo, į kurį sukoncentruoti 
labai archajiški bei labai archajiškos teogonijos fazės vaizdiniai. 
Tačiau ar jis išties Pirmadievis, nėra aiškų. Labai tikėtina, kad 
bentjau vėlyvojoje lietuvių mitologijos raidoje būtent Dangaus 
Dievas perima visas Dievo kūrėjo funkcijas, anksčiau padalytas 
tarp Pirmadievio, Dangaus, Žemės, Dievo ir Velnio (beje, tai 
kelias į pentados formavimąsi, kaip ir egiptiečiuose). Tik lietu- 
vių sakmėse Dievas neatrodo kyląs pats iš savęs - jam vis „te- 
oriškai“ trukdo brolis Velnias. 

Na, ir, žinoma, lietuvių sakmėse yra ir Šu bei Tefnut, pir- 
mosios poros sukūrimo versija. Tačiau sakmėse šitaip spjaunant 
sukuriami vyras ir moteris, t. y. ne dievai. Galimas dalykas, šio 
motyvo jungimas su antropogonija vėlyvokas, bet, šiaip ar taip, 
tai tas pats pirmapradis aktas: spjaunant sukuriama pirmoji 
pora. Dievų ar žmonių. Jeigu mėginsime ieškoti atitinkamos 
pirmosios dievų poros lietuviuose, turėtume jos ieškoti tokioje 
grandinėlėje: Pirmadievis — brolis x ir sesuo y - [Dangus ir 
Žemė - juos turėtų sukurti Pirmadievis] - brolis x atskiria Dan- 
gų ir Žemę — atsiranda Dievas ir Velnias — teogonija ir kosmo- 
gonija tęsiasi. 

Šiaip tema brėžtųsi: kalbant apie dievų kilmę, turėtume 
rekonstruoti pirmąjį dievą, iš kurio kyla, viena vertus, pirmap- 
radė pora Dangus ir Žemė. Dangus ir Žemė mitologijose tradi- 
ciškai turėtų susilaukti palikuonio (palikuonių), kuris (kurie) 
juos atskirtų. 

„ Pentados formavimasis: vienas, trys ir viena 
Pažvelkime į situaciją, kurioje išsprendžiama monados 
sklaidos problema tam tikroje sklaidos fazėje, išsprendžiama, 
beje, sudarant penketą: | 


Senelis padarė trejopas moteriškes 


„Kitą kartą, kad visur buvo vieni miškai, tarpmišky gyvenę tėus, 
motina į jų viena duktė. Kol ta jų duktė buvo maža, jie gyveno ramiai, 
bet, jai paaugus, ėmė pas juos lankytis trys jauni vyriškiai. Tie visi ją 
noria gauti katras sau už pačią. 

Vieną kartą visi trys pas juos susiėję paviešėjo, o iškeliaudami 
tėvui pasakė: 

— Tėtuš, tu apmierkavok gerai su savo dukteria, nes [jei] mes 
katras jos negausme, gal būt blogai. Po savaitės kad atgal sugrįšme, 
kad jau būtų viskas. 

E: pasilikęs sės E, E] EIB bet i niekai: o viena 
verkdams į mišką i iš rūpesčio. Beeidams 5 po ąžuolu sėdintį A 
Tas klaus: 

— Ko tu, žmogeli, teip rūpestings? 

Šis atsakė: 

— Kad aš nieko negaliu ištaisyti: trys vyriškiai nor imti mano 
vieną dukterėlę, o katras jos negausiąs, tas padarysiąs blogai. Davė 
man terminą ant savaitės, o aš da nieko nežinau. 

Senelis jam tarė: 

— Nesirūpyk. Parėjęs namo, uždaryk į kamarą savo dukterį, kalą 
17 kiaulą, o rytoj, atjojus jaunikiam, visas tris išleisi, ir tau bus gerai. 

Žmogus, namo parėjęs, teip ir padarė. Ant rytojaus atjoj jauni- 
kiai. Tėvas atidaro savo kamarą - išein iš tos trys neišskiriamos mer- 
gaitės, vienokio augumo, vienos asabos, kad nė pats tėvs su motina, nė 
tie žentai negal išskirti: visos trys vienodos. Dabar visi kantani, visi 
džiaugias. Katras pasiėmęs sau mergaitę vedė už pačią ir išsivėdlavo 
katras viens į savo namus *5. 

Paskui pasakoje kalbama, kaip tėvas lankosi pas visas tris 
merginas, ir iš jų elgesio ir gyvenimo būdo atskiria, kurios yra 
padarytos iš kiaulės ir kalės, kuri - jo tikroji dukra. Nuo to laiko 
visos moterys yra arba geros ir darbščios, arba turi kalės ar 
kiaulės charakterį. 

Čia matome akimirką, kai formuojasi ketvertas, plg. lietu- 
vių dievų ketvertą. Yra trys vyrai, viena moteris (mergina), ku- 
rią jie visi nori vesti. Teogoniniame mite tai būtų tas tarpsnis, kai 
asmenų dar ganėtinai mažai, galimos teogonijos personalinės 
plėtotės laukas dar siauras. 

Pažvelkime į atitinkamą bulgarų pasaką: 

„Kadaise, kai tvanas viską paslėpė po vandeniu, atrodė, kad iš- 
gyveno tik tėvelis Nojus. Po kelių dienų jis rado savo dukrą — ir ji 
išgyveno, o drauge su ja trys vyrai [...] Tėvelis Nojus buvo laimingas, 
matydamas dukrą, tik mąstė, kaip jiems dabar toliau gyventi ir kaip 
prasimaitinti. Jis pamanė, kad praverstų laivelis žvejybai, ir pasišaukė 
vieną vyrų, kad šis pastatytų tą laivelį. 

„Gerai, tu gausi laivelį, - tarė jam vyras, - tačiau už tai tu man 
duosi savo dukrą į žmonas“. 

Senolis pažadėjo, tačiau nenumanė, kad tasai vyras pagalbinin- 
kais pasikvies kitus du. Ir atsitiko tai, kas turėjo įvykti: galiausiai 
kiekvienas už savo darbą norėjo žmonos. Tačiau iš kur tėvelis Nojus 
turėjo ją paimti? Ilgai galvojęs; jis galiausiai atsiminė, kad yra dar katė 
ir asilaitė, kurios taip pat pergyveno tvaną. Tada jis pamąstė: „Tvanas 
viską pražudė, pasaulis nugrimzdo, viskas liko po vandeniu, išskyrus 
penkias mūsų sielas — keturi vyrai ir moteris, ir dar du gyvūnai. 
Kodėl gi šiems nepriimti mūsų pavidalo? Vėliau žemėje vėl galėtų 
atsirasti asilaitės tr katės. O dabar, tebūnie Viešpats mums malonin- 
gas, verčiau jos pavirstų moterimis“. 

Dievas tikriausiai buvo netoliese - matyt, neverta abejoti, kad 
Jis irgi pergyveno tvaną - ir iš asilaitės ir katės atsirado dvi moterys. 
Pagal savo išvaizdą jos buvo vienodos, nesiskyrė nei jų figūra, nei 
eisena, nei jų žvilgsnis, nei kalbėsena. Niekas negalėjo atskirti, kuri 
kaip atsirado - jos buvo tiesiog moterys!'*7. 

Toliau pasakojama, kad taip atsiranda skirtingo charakte- 
rio moterys, kurių kilmę galima atpažinti išjų elgesio, o Nojaus 
dukterys yra darbščios, gražios linksmos. 

Sutapimai su lietuviška sakme akivaizdūs. Įdomu, kad bul- 
gariškoji stipriai pabrėžia penketą: tėvas, dukra, trys vyrai. Šalia 
to penketo ar už jo, tiesa, yra į jį neįskaičiuojamas Dievas (lietu- 
viškoje pasakoje senelis). Iš esmės čia penketas pereina į septy- 
netą: tėvas, tikroji dukra, dvi zoomorfinės moterys, trys vyrai. 
Atitikmenų lietuviškoje medžiagoje dar paieškosime vėliau, ta- 
čiau jau dabar krenta į akis Žvorūnos kaip kalės apibūdinimas, 
Raganos zoomorfinė aplinka, o ir kai kurie atitikmenys kitose 
mitologijose, pvz., keltų Epona deivė kumelė. Bet šiuo metu 
apsistokime prie nelauktai besiformuojančios naujos potemės. 


Moteriškoji 200morfika 


Teogonijoje matome moterų (kai kurių moterų) radimąsi 
iš gyvūnų. Tą temą plėtoja ir lietuvių sakmės, pasakojančios 
apie moters sukūrimą. 

„Dievas kai sukūrė vyriškį, tuomet ir sako: „Jug tau vienam bus 
ilgu, reik sutverti ir moteriškę“. Vyriškis nudžiugo. Kai užmigo ansai, 
Dievas ir išėmė anam vieną šonkaulį, ir pasidėjo ant žemės, lig kol 
užtaisys šoną. O buvo Dievo rudas šuniukas, anas su Dievu buvo 
atėjęs kartu. Kai tik pasidėjo tą šonkaulį ant žemės, tas šuniukas capt 
— nutvėrė ir ėmė bėgti su visu šonkauliu. Dievas gintis. O rojus buvo 
aptvertas aukšta mūro tvora. Kai tik šuniukas pribėgo prie tvoros — 
kiukt ir peršoko. Dievas nebesuspėjo pagrobti ano, tiktai nutvėrė už 
uodegos ir nutraukė uodegą. Taip Dievas ir gavo iš uodegos sutverti 
moteriškę 228, 

Arba modernesnis šios sakmės variantas: 

„Dievas sutvėrė Adomą, ale jam labai nuobodu buvo vienam. Jis 
ir prašo Dievą, kad sutvertų moterį. „Gerai, — sako Dievas, - sutver- 
siu, ale duok išimti vieną šonkaulį . Adomas davė Dievui išimti šon- 
kaulį. Dievas padarė operaciją ir padėjo šonkaulį šalia. Tuo metu šuva 

kapt už šonkaulio ir katioš. „Vykis, Adomai! - sako Dievas, - jei nori 
moteries“. Adomas dui vytis. Ale kur tu pavysi šunį. Adomas tik už 
uodegos pagavo. Jis taip stipriai įsikabino į šuns stimburį, kad net 
nutraukė, o šuo su šonkauliu ir nulėkė. Sugrįžo Adomas liūdnas pas 
Dievą ir sako: „Neatėmiau šonkaulio“. — „O ką čia rankoj turi?“ — 
klausia Dievas. „Šunies stimburį'.— „Na, tai gerai, - sako Dievas, — 
padarysim moterį ir iš stimburio“. Taigi, moterys yra sutuertos iš 
šunies stimburio“ 9. 

Matome vėl tą patį siužetą: moteris atsiranda iš gyvūno. 
Šiuo atveju iš šuns stimburio. 

Iš pirmo žvilgsnio tai vėlyvoka juokų sakmė, daugiau pra- 
moginio nei mitologinio turinio, besinaudojanti bibliniais vaiz- 
diniais. Vis dėlto apie jos vėlyvumą spręsti sunkoka, nes yra 
labai panaši bulgarų sakmė. 

Joje pasakojama, kad Adomas, nors ir apsuptas rojaus 
grožybių, vis dėlto liūdėjo. Dievas, pastebėjęs jo vienatvę, pa- 
liepia angelui, kai Adomas užmigs, išimti jo šonkaulį, Dievas 
padarysiąs išjo Adomui draugę. Angelas taip ir pasielgia, tačiau 
čia išnyra velnias ir klausia angelo, ką jis turįs rankoje. Toliau 
cituojame: 

„Angelas paaiškino jam, kad tai Adomo šonkaulis ir kad Viešpats 
Dievas iš jo sukurs moterį, vyro palydovę. Vos tik jis tai pasakė, vel- 
nias pašoko, pagriebė šonkaulį ir nudūmė. Angelas puolė paskui, ta- 
čiau velnias buvo greitesnis ir būtų jau visiškai pasprukęs, tačiau 
angelas įsikabino jam į uodegą. Galingu šuoliu velnias išsilaisvino, 
tačiau jo uodega pasiliko angelo rankose. Angelas atsistojo nuliūdęs, 
nes baiminosi Dievo rūstybės. Tačiau kas jam beliko daryti? Angelas, 
nešinas velnio uodega, grįžo atgal ir pradėjo teisintis Dievui: „Ak, 
mielas Viešpatie, kai aš...“ 

Dievas buvo įmigęs — jis buvo senas žmogus, mėgęs kartkartėm 
nusnūsti — išgirdęs angelo balsą, jis apsimiegojęs kilstelėjo, linktelėjo 
ir tarė: „Tebūnie taip, kaip aš nulėmiau!“. Jis nusisuko į kitą pusę ir 
pradėjo šnarpšti. 

Taip moteris buvo sutverta iš velnio uodegos“ 89. 

Taigi siužetai artimi. Lietuvių sakmės pirmajame variante 
šunį gainiojasi patš-Dievas, antrajame ir bulgarų pasakoje Ado- 
mas ar angelas. Bulgarų sakmėje šuo pakeičiamas velniu, tačiau 
tai labai stebinti neturėtų. Viena vertus; velnias apskritai su z00- 
morfika susijęs personažas, antra vertus, jis galėtų būti kažko- 
kio gyvūno pakaitalas. 

Lietuviška sakmė, kaip minėjome, atrodytų kaip anekdo- 
tas, tačiau tai, kad ji labai panašiai pasikartoja bulgarų tautosa- 
koje, verčia manyti, kad jeigu tai anekdotas, tai jis indoeuropie- 
tiškas. Jeigu tai klaidžiojantis siužetas, jo nėra kitose Eurazijos 
tautose, tai irgi įstabu. Bibliniai motyvai Čia neturi būti perverti- 
nami. Už jų slypėtų tiek žmogaus atsiradimo iš kaulo motyvas, 
kuris žinomas ne tik biblinėje terpėje, bet, atrodo, ir labai ar- 
chajiškoje atgimimo iš kaulų mitologijoje. Anksčiau tai galėjo 
būti tiesiog gyvūno kaulas ar pats gyvūnas, kaip kad matėme 
sakmėje apie skirtingo charakterio moterų atsiradimą. 

Šioje vietoje dar sykį galima prisiminti lietuvių Žvorūną 
kalę, Medeiną, Laumę - ši, matyt, skirtingais eufemizmais nusa- 
koma deivė, išbaigianti lietuvių dievų trejetą iki ketverto, irgi 
turi stiprią zoomorfiką. 

„Duktė viena - žentai trys“ — tai panteono formavimosi 
problema. Ją galima atsekti ir „Eglėje žalčių karalienėje“, kur vėl 
turime tris ir vieną. Žilvino pasiuntiniams (trims) tėvai iš pra- 
džių duoda žąsį, avį, karvę, norėdami juos apgauti. Atitinkamai 
pastebėtina, kad moteris gali būti simboliškai pakeista gyvūnu. 

Ir čia dar kartą galime pamatyti, jog „Eglė žalčių karalie- 
nė“ gana aiškiai kalba apie penketo formavimąsi. Pažiūrėkime į 
vienos pasakos versijos skaičiuotes, kur penketai byrėte byra. 
Visų pirma Eglė išduodama žalčiams ne iš trečio karto, kaip bū- 
tų galima tikėtis pagal mitologinių skaičiuočių logiką, o iš penk- 
to; skaičiuokime: 

„Senoji kaimynka sako: 

Lengva prigauti žaltį. Vietoje duktės duokite jam žąsį tr paleis- 
kite pasiuntinius. 

Taip ir padarė. Piršliai susėdo ir išvažiavo su žąsimi, bet ant 
kelio gegužė suriko: 

Kukū, kukū, kukū, kukū, prigavo jus. Vietoj marčios davė jums 
baltą žąsį. Kukū, kukū! 

Žalčiai grįžta atgalios į butą, piktume išmeta žąsį, prišneka tė- 
vams ir reikalauja marčios. Pagal senosios kaimynkos velijimą davė 
jiems baltą avį. Gegužė vėl pranešė jiems. Jie grįžta su gąsdinimais ir 
reikalauja marčios. Jiems davė baltą karvę. Bet, persergėti vėl gegužės, 
grįžta atgalios da su didesniais gąsdinimais. Tėvai atidavė jiems vy- 
riausią dukterį. Bet, patyrę nuo gegužės, jog juos jau ketvirtą kartą 
apgauna, grįžta gąsdydami sausmečiu, tvanu, badu, ligomis už ne- 
guodojimą žalčio. Galiausiai atiduoda Eglę. Gegužė rėkia: 

Važiuokite, skubinkitės! Vedys laukia martelės! 

Su baime žiūri Eglė ant ežero. Staiga iš gelmės pasirodo ne 
baisusis žaltys, bet patogus jaunikaitis, vandens dievaitis. 

Penkis metus laimingai gyveno Eglė su žalčiu. Bet jau išsiilgo 
savo kaimelio, butelio, tėvų. Sukanka da penki metai, ir da penki [...]'2!. 

Atrodo, šis pasakos sluoksnis labai didelę reikšmę skiria 
penketui. Penketainė struktūra, kaip žinome, gana stipri indo- 
europiečių tradicijoje, bet čia penketo struktūroje prabylama 
apie moters atsiradimą ir pirmąsias moteriškas metamorfozes. 
Pirmąsias, suprantama, jei neskaičiuosime pasaulio sukūrime 
dalyvaujančios Deivės, kurios funkcija iš esmės gimdymas, la- 
bai įviarialypis, bet gimdymas. Čia gimdymą atstoja įvairios 
metamorfozės, galimas dalykas, ne tokios jau tolimos muo gim- 
dymo mitologemos. Bet penketas - pirmas skaičius, kuriame 
išbaigta moteriškoji struktūra. Ir čia kyla mintis, kad penketai- 
nė lietuvių panteono struktūra, išbaigiama sulig Zuikių dievu, 
pasikartoja šioje pasakoje. 

Bet tai juk „Eglė žalčių karalienė“, ir vėl iš pasakos erdvės 
išeiname į panteoną. Nuo vieno iki penkių. Tai formavimosi 
kelias. Ir atitikmenys jame vėl pasikartoja. Taigi, tai panteono 
kaip struktūros, formavimosi struktūra. 

IŠVADOS 


Šioje studijoje tyrimo objektas buvo ne pati pasaka „Eglė 
žalčių karalienė“ „o lietuvių teogoninio mito pėdsakai. „Eglė žal- 
čių karalienė“ pasirodo funkcionavusi kaip teogoninis mitas (tai, 
suprantama, neišsemia kitų jos reikšmių ir skaitymo galimy- 
bių), kuris mini dievų kartų kaitos etapą, kur Eglė ir Žilvinas 
atstovauja senajai dievų kartai, o jų vaikai - ta pati naujoji dievų 
karta, kurią randame XIII-XIV a. panteone. Tai ir teogonija, ir 
tuo pačiu - dievų kova, titanomachija, kur Eglės ir Žilvino pavi- 
dalai yra mazginiai, siejantys senąją ir naująją dievų kartas, o 
naujos kartos iškilimas siejamas su chtoniškojo prado (žymaus 
tiek Žilvino, tiek Eglės atveju) įveika ir naujo keturių pagrindi- 
nių dievų kulto nustatymu. „Eglė žalčių karalienė“ parodo, kaip 
dievai įgauna savo kulto vietas, kaip užsimezga dievų repre- 
zentacijos medžiuose religinė idėja, kurią mes istoriniais laikais 
aiškiai ir neabejotinai matome šaltiniuose. Šventvietė ir miškas, 
šventvietė ir medžiai lietuvių kulte neatskiriami. 

Pastebėjome, kad lietuvių kaip ir kitų tautų (ypač Balkanų 
slavų) tautosakoje yra siužetų, greičiausiai nurodančių bendrą 
jų kilmę, ir geografiškai bei etniškai turėtume sutikti su tuo, kad 
lietuvių ir Balkanų motyvus, tiek susijusius su Slibino grobiama 
mergele, tiek pažodinius kūrimo mitologijos atitikmenis turėtų 
sieti dakų/getų/trakų erdvė, kurioje šis siužetas atrodo ir buvęs 
populiariausias, tačiau, grandinei nutrūkus, matome jo klestėji- 
mą būtent Bulgarijoje, Serbijoje ir Lietuvoje, atrodytų, kadaise 
tai buvo vientisas mitologinis baltų/trakų mitologinis masyvas. 

Tuo pačiu „Eglė žalčių karalienė“ atspindi ir moters įvedi- 
mo į panteoną atvejį, vykstantį vidurinėje teogonijos stadijoje, 
formuojantis dievų pentadai, ir jai pereinant į septynetą. „Eglė 
žalčių karalienė“ yra pasakon dar labai neseniai degradavęs mi- 
tas, nupasakojantis panteono struktūros atsiradimą. 

Gintaras Beresnevičius 


“EGLĖ - THE OUEEN OF THE GRASS-SNAKES" 
AND THE LITHUANIAN THEOGONICAL MYTH 


Summary 


The Monography is dedicated to the issues of the 
Lithuanian theogony, the origin of gods and their inter-rela- 
tionship. The main Lithuanian gods were the gods of the na- 
tional pantheon of XIII-XIV centuries. During those times the 
gods used to be very energeticand reflected the ideology of the 
king and knights as well as the mentality of the soldiery. The 
overlord Andajus or Nunadievis (Nunagod) was the god of the 
heaven dome. The second was the Thunder, otherwise Diviriksas 
or the Divine Bishop - the souvereign of Thunder, Lightening 
and Atmosphere. The third one - Teliavelis or Kalvelis, the god 
associated with handicraft was later on performing the func- 
tion of the soldiership. According to the myth, it carved the Sun 
and threw it on the heaven. The above triad is supplemented by 
the female divinity under the names Žvorūna and Medeina 
which are found in the sources of XIII century and indicated as 
the Lithuanian Artemidė/Diana, the patroness of Hunting and 
Beasts. All the aforementioned gods have their eguivalents in 
the folklore of until XX century. These are the God, Thunder, 
Devil, and Pixie. All the Lithuanian overlords seem to have con- 
tacts with the goddess, i.e. were married to her and experi- 
enced her positive response. However all the gods in the actual 
“mythological present" are single. 

The subject of investigation of this story was not the fairy 
tale "Eglė - the Oueen of the Grass-Snakes" (which is still wait- 
ing to be thoroughly analysed), but the traces of the Lithuanian 
theogonic myth. The Lithuanian theogony was investigated in 

the folklore, historical and ethnographic sources by highlight- 
ing its elements and comparing them with the mythologies of 
the Indo-Europeans and other nations. “Eglė - the Oueen of the 
Grass-Snakes" turned out to be functioning in the past as a 
theogonic myth, which dutlines a certain stage of the alterna- 
tion of the gods generations, where Eglė and Žilvinas (i.e. the 
Dragon who captured her) are representing the generation of 
the ancient chthonic gods, and their children - the same new 
generation of gods, which is found in the pantheon of XIII-XIV 
centuries. This is also theogony, which still contains the tracks 
of Žilvinas castration (compare Uranus and the theogony of 
Hittite) and at the same time - the struggle of gods, a distinctive 
tytanomachy, where the semblances of Eglė and Žilvinas are 
connecting the old and the new generations of gods. The emer- 
gence of the new generation is related to the defeat of the 
chthonic spring (famous in both, Žilvinas and Eglė's cases) and 
the setting of the new cult of four main gods. “Eglė - the Oueen 
of the Grass-Snakes" displays how the gods attain the places of 
their cult and how the religious idea is being set in the trees of 
reincarnation of gods which during historical times is obvi- 
ously and undoubtly seen by us in the sources. The holly seat 
and forest, the holly seat and trees in the Lithuanian cult are 
inseparable. Eglė turns her three children, i.e. the three young 
men and the girl into the trees and since that time the mytho- 
logical background of the cult emerges. 

We also observed that some stories of the Lithuanian and 
other nations folklore (especially the one of the Balkan Slavs) 
indicate their common origin. Both, geographically and ethni- 
cally we have to agree with the fact that the Lithuanian and 
Balkan motives, both, related to the virgin in ward of a Dragon 
and the word-for-word eguivalents of the creation mythology 
should be related by the space of Dacs/Gets/Tracks, in which the 
above story seemed to be the most popular one. However, 
after the break of the above chain we can observe their pros- 

perity, specifically in Bulgaria, Serbia and Lithuania. It seems to 
be the integral mythological array of Balts/Tracks (the Tracks 
can be replaced by Dacks and Gets). This is a motive of the 
virgin in ward of the Dragon, which afterwards turns into the 
killing of the Dragon and which is very tragically survived by 
the virgin. However a new generation of gods upstarts from 
their marriage. 

At the same time "Eglė - the Oueen of the Grass-Snakes" 
reflects the event of the introduction of a woman into the pan- 
theon which is taking place in the medium stage of the theogony 
during the formation of the five Gods and its turning into the 
seven. It was observed that the growth of the pantheon takes 
place when certain myths concentrate this particular moment 
of transition. Thus "Eglė - the Oueen of Grass-Snakes" is a myth 
which has recently degraded into the fairy-tale, describing the 
origin of the pantheon structure. 

Žinoma lietuvių pasaka studijoje nagrinėjama, atskleidžiant jos mi- 
tologinį kontekstą, lietuvišką ir indoeuropietišką Slibino bei mergelės mi- 
tologemą, kuri, viena vertus, yra universali, o lietuvių pasaulėžiūroje 
turi specifinę niuansuotę: būtent „Eglė žalčių karalienė“ leidžia atsekti ir 
konstatuoti pagrindinių lietuvių dievų penketą ir ketvertą bei lietuvių 
panteono formavimąsi. Tai studija, per „Eglės“ raktą perskaitanti lietu- 
vių teogoniją, tai yra dievų kilmės mitologiją, pasakojimus apie panteo- 
no ir jo struktūros genezę. Eglės vaikų sąsajos su medžiais leidžia sieti 
pasaką su šaltiniuose aprašomu medžių kultu, įsitikinimu, kad medžiuo- 
se gali apsireikšti dievai. Tad „Eglė žalčių karalienė“ yra labai neseniai iš 
mito į pasaką perėjusi mitologema, kuri sprendžia pagrindinius lietuvių 
panteono ir kulto atsiradimo klausimus. 

